Cancer balin Rishi Kapoor salaamayi vejje\nސިއްހީ ފަރުވާ ހޯދަން ގިނަ ދުވަސްތަކެއް ވަންދެން އެމެރިކާގައި ދުވަސް ހޭދަ ކުރަންޖެހިފައިވާ އިންޑިއާގެ މަޝްހޫރު އެކްޓަރު ރިޝީ ކަޕޫރް ކެންސަރު ބަލިން ސަލާމަތްވެފައިވާ ކަމަށް ބުނެފި އެވެ.\nމެޑިކަލް ޓްރީޓްމަންޓް އަކަށް އެެމެރިކާއަށް ގޮސް ރިޝީ ފަރުވާ ކުރަމުން އަންނަތާ މިހާރު ހަތް މަސް ވެދާނެ އެވެ. މި ދުވަސްވަރު، ރިޝީގެ ބައްޔާބެހޭ ގޮތުން މީޑިއާގައި ނުވަތަ ސޯޝަލް މީޑިއާ މެދުވެރިިކޮށް ވެސް މާ ބޮޑު ތަފްސީލެއް ނުދެ އެވެ. އެ ވާހަކަ ކުރިން ސިއްރު ކުރި ކަމުގައި ވިޔަސް، ބޮލީވުޑްްގެ ހަބަރުތައް ގެނެސްދޭ މީޑިއާތަކުން ވަނީ އެކަން ޔަގީން ކޮށް ރިޕޯޓް ވެސް ކޮށްފަަ އެވެ.\nނިއުޔޯކުގައި ފަރުވާ ހޯދަމުން އަންނަނިކޮށް، އިންޑިއާގެ ފިލްމު ޕްރޮޑިއުސަރު އަދި ރިޝީގެ ގާތް އެކުވެރިއެއްގެ ގޮތުގައި ފާހަގަ ކުރެވޭ ރާހުލް ރަވައިލް ވަނީ ރިޝީ އާއެކު ފޮޓޯ އެއް ސޯޝަަލް މީޑިއާގައި ހިއްސާ ކޮށްފަ އެވެ. އަދި ފޮޓޯގެ ކެޕްޝަންގައި، ރިޝީ ކެންސަރު ބަލިން ސަލާމަތްވެފައިވާކަމަށް ލިޔެފައި ވެއެެވެ.\nރާހުލް ހިއްސާކުރި މި ފޮޓޯއަަކީ ކުރީގެ ފޮޓޯ އެއްކަމުން ބައެއް މީހުން މި ހަބަރާމެދު ޝައްކު ކުރެ އެވެ. އެހެން ނަމަވެސް ރިޝީ މިހާރު ކެންސަރު ބަަލިން ސަލާމަތްވެފައިވާ ކަމަށާއި މިހާރު ބާކީ ހުރީ ބައެއް ފޮލޯއަަޕްތަކެއް ކަމަށް ރާހުލް ވަނީ މީޑިއާތަކަށް އިންޓަވިއުދީ ބުނެފަ އެވެ.\nގިނަ ދުވަސްތަކެއް ވަންދެން ކެންސަރު ބަައްޔަށް ފަރުވާ ކުރުމަށްފަހު، އެ ބަލިން އެއްކޮށް ސަލާމަތްވެފައިވާ ކަމަށް ރިޝީގެ އާއިލާގެ އެކި މެމްބަރުން ދަނީ ޔަގީން ކޮށްދެމުންނެވެ.\nރަންބީރާ ވައްތަރުކަމުން މަޝްހޫރުވި ޖުނައިދު މަރުވެއްޖެ


SunOnline: އަބްދުﷲ އަބްދުއްރަހީމް ވެސް އެންމެފަހުން އެމްޑީޕީއަށް\nއަބްދުﷲ އަބްދުއްރަހީމް ވެސް އެންމެފަހުން އެމްޑީޕީއަށް\nޑީއާރްޕީން ދާދި ފަހުން ވަކިވެވަޑައިގެންނެވި މާފަންނު ހުޅަނގު ދާއިރާގެ މެމްބަރު އަބްދުﷲ އަބުއްރަހީމް ވެސް އެމްޑީޕީއަށް މިރޭ ސޮއިކުރައްވައިފި އެވެ.\nއޭނާ އެމްޑީޕީއާ ގުޅިވަޑައިގަންނަވަން އުޅުއްވާ ކަމުގެ ހަބަރު މީގެ ކުރިން ވެސް ވަނީ ފެތުރިފަ އެވެ. އަދި މިދިޔަ ހަފްތާތެރޭ އެމްޑީޕީއަށް އަބްދުއްރަހީމް ސޮއިކުރެއްވިކަން ވެސް ވަރަށް މުއުތަބަރު ފަރާތަކުން ސަން އަށް ކަށަވަރުކޮށްދީފައިވެ އެވެ.\n"ވައުދުތަށް މެކުހަށް" މި ނަމުގައި މިރޭ ބޭއްވި ޖަލްސާގައި އެ ޕާޓީއަށް ސޮއިކުރެއްވުމަށްފަހު އަބްދުއްރަހީމް ވިދާޅުވީ، "މިހިރީ ހިތާ ރޫހުން އެމްޑީޕީއާ ގުޅިފައި" ކަމަށެވެ. އަދި އެނިންމުން އެކަކަށް ވެސް ބަދަލެއް ދެން ނުކުރެވޭނެ ކަމުގައިވެސް އޭނާ ވިދާޅުވި އެވެ.\nއަބްދުއްރަހީމް އެމްޑީޕީއާ ގުޅުމުން އެޕާޓީގެ ޕާލިމެންޓްރީ ގްރޫޕް މެމްބަރުންގެ އަދަދު ވަނީ 35 ށް އަރައިފަ އެވެ. އެހެންކަމުން، ޑީއާރްޕީ/ޕީއޭ ކޯލިޝަނުގެ މައްޗަށް އެމްޑީޕީން މިހާރު ވަނީ އެއް ގޮނޑީގެ ކުރި ހޯއްދަވައިފަ އެވެ. އިދިކޮޅު ކޯލިޝަނުގައި ހިމެނޭ 33 ގޮނޑި ބެހިފައިވަނީ، ޕީއޭގެ ހަތް މެމްބަރުންނާއި ޑީއާރްޕީގެ 26 މެމްބަރުންގެ މައްޗަށެވެ.\nއެމްޑީޕީން މިރޭ ބުނެފައިވަނީ، އަބްދުއްރަހީމް އެމްޑީޕީގެ ޕާލިމެންޓްރީ ގްރޫޕާ ގުޅިވަޑައިގަތުމުން މަޖިލީހުގެ މެޖޯރިޓީ ލީޑަރު ކަމަށް އެޕާޓީގެ ޕާލިމެންޓްރީ ގްރޫޕް ލީޑާ ރީކޯ މޫސަ މަނިކު ބަދަލުވާނެ ކަމަށެވެ. އަދި އެ މެޖޯރިޓީ ބޭނުންކޮށްގެން ސަރުކާރުން ބޭނުން ނުވާ ގޮތަށް މަޖިލީހުން ނިންމައިފައިވާ ނިންމުންތައް އަނބުރާލާނެ ކަމަށް ވެސް އެޕާޓީން ބުންޏެވެ.


އެޑްމިނިސްޓްރޭޓިވް އޮފިސަރ (ޖީ.އެސް.3)\nމަޤާމް :އެޑްމިނިސްޓްރޭޓިވް އޮފިސަރ (ޖީ.އެސް.3)\nސެންޓަރުގެ ލިޔެކިޔުމާއި ފޮޅާ ސާފުކުރުމަށް ބޭނުންކުރާ ތަކެތީގެ ސްޓޮކް ބެލެހެއްޓުން\nސެންޓަރުގެ ސްޓޮކަށް ހޯދަން ބޭނުންވާ ތަކެތި ހޯދުމަށްޓަކައި މާލިއްޔަތު ގަވައިދާއެއްގޮތަށް ޕްރޮކިއުމެންޓް ޔުނިޓަށް ފޮނުވަންޖެހޭ ރިކުއެސްޓް ފޮނުވުން.\nސެންޓަރުގެ ސްޓޮކްއަށް ހޯދޭ ތަކެތީގެ ބިލް ލިބުމުން ބިލްގައިވާ ތަކެތި ލިބުނުކަން ސެޕަށް އެންޓަރކުރުން.\nސެންޓަރުގެ ހަރުމުދަލުގެ އިންވެންޓަރީ ބެލެހެއްޓުން.\nސެންޓަރަށް ބޭހާއި އެކަމާއި ގުޅުންހުރި ލިޔެކިޔުންތައް ފޮނުވުން.\nސެންޓަރަށް ބޭނުންވާ މުދަލާއި ތަކެތި ނަގަންޖެހޭ ފަރާތްތަކުން ނަގާ އެމުދާތައް ލިޔަންޖެހޭ ފޮތްތަކުގައި ލިޔެ ރިކޯޑު ފުރިހަމަ ކުރުމަށްފަހު ސްޓޮކަށް ވައްދާ ރައްދުކުރަންޖެހޭ ފަރާތްތަކަށް ރައްދުކުރުން.\nހަވާލުވެފައިވާ މަސައްކަތްތަކާއި ގުޅިގެން ކުރާ ކޮންމެ މަސައްކަތަކަށް ހަމަކުރަންޖެހޭ އެންމެހާ ލިޔެކިޔުންތައް ހަމަކޮށް އެލިޔެކިއުންތަކުގެ ރެކޯޑުތައް ފަސޭހައިން ފެންނަގޮތަށް ދުވަހުން ދުވަހަށް ފައިލްކޮށް ބެލެހެއްޓުން.\n'ސާނަވީ' ނުވަތަ އެއާ އެއް ފެންވަރުގެ އިމްތިޙާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައި ވުމާއެކު، އޭގެ އިތުރުން ސެކަންޑަރީ ސްކޫލް' ނުވަތަ 'ހަޔަރ ސެކަންޑަރީ ސްކޫލް' ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުން.\n- ރެފެރެންސް ޗެކް ފޯމު


Mike Pompeo China ah erun manaa kohfi\nމައިކް ޕޮމްޕެއޯއާއެކު 28 ފަރާތަކަށް ޗައިނާއިން ފިޔަވަޅު އަޅައިފި\nމައިކް ޕޮމްޕެއޯ: ރައީސް ޓްރަމްޕް ސަރުކާރުގެ ސެކްރެޓަރީ އޮފް ސްޓޭޓް\nޗައިނާއިން، ރައީސް ޓްރަމްޕް ސަރުކާރުގެ 28 އޮފިޝަލަކަށް ދަތި ކުރުމުގެ ފިޔަވަޅު އަޅައިފި އެވެ. އޭގެ ތެރޭގައި ކުރިން ސެކްރެޓަރީ އޮފް ސްޓޭޓް މަގާމުގައި ހުންނެވި، މައިކް ޕޮމްޕެއޯ ހިމެނެ އެވެ.\nއެމެރިކާގެ ރައީސް ކަމާ ޖޯ ބައިޑަން ހަމަ ހަވާލުވެވަޑައިގެންނެވި ތަނާހެން، ޗައިނާގެ ފޮރިން މިނިސްޓްރީން ނެރުނު ބަޔާނެއްގައި ބުނެފައި ވަނީ، ޗައިނާގެ ސިޔާދަތާ މަސްލަހަތަށް ގޯނާކޮށް ދާހިލީ ގުޅުންތައް ފާލުން ނައްޓުވާލި ބަޔަކަށް ދަތި ކުރަން ނިންމައިފިން ކަމަށެވެ. އެމެރިކާއާ ޗައިނާއާ ގުޅުން އެންމެ ބޮޑަށް ގޯސްވީ ވެސް މި މީހުންގެ ސަބަބުން ކަމަށެވެ.\nޗައިނާއިން ދަތި ކުރުމުގެ ފިޔަވަޅު އެޅި، ރައީސް ޓްރަމްޕް ސަރުކާރުގެ އޮފިޝަލުންގެ ތެރޭގައި ހެލްތު އެންޑް ހިއުމަން ސާވިސް ސެކްރެޓަރީ އެލެކްސް އަޒާ، ވައިޓް ހައުސް ޓްރޭޑް އެޑްވައިޒާ ޕީޓާ ނަވަރޯ، ނޭޝަނަލް ސެކިޔުރިޓީ އެޑްވައިޒާ ރޮބާޓް އޯބްރަޔަން، އެމެރިކާއިން ޔޫއެންއަށް ކަނޑައަޅުއްވާފައި ހުންނެވި ކެލީ ކްރާފްޓް ހިމެނެ އެވެ.\nބީޖިންއިން ދަތި ކުރުމުގެ ފިޔަވަޅު އެޅުމުން އެ ލިސްޓްގައި ހިމެނޭ އެއްވެސް ބޭފުޅަކަށް ޗައިނާ، ހޮންކޮންގް އަދި މެކާއޯއަށް ދަތުރެއް ނުކުރެވޭނެ އެވެ. އެ ބޭފުޅުންނާ އާއިލީ ގޮތުން ގާތްތިމާގެ މީހުންގެ މައްޗަށް ވެސް މި އަމުރު ހިނގާނެ ކަމަށް ޗައިނާއިން ބުނެ އެވެ.\nޗައިނާ ކުންފުނިތަކާއެކު ވިޔަފާރި ކުރުމާއި އަދި ގުޅުން ހުރި އެއްވެސް އިންސޓިޓިއުޓަކުން ޚިދުމަތް ހޯދުން ވެސް މި ބޭފުޅުންނަށް މަނާ ވާނެ އެވެ. ޗައިނާއާ ގުޅުން ހުރި އެއްވެސް ހިސާބެއްގައި މިބޭފުޅުންގެ މުދަލެއް ހުރި ނަމަ ހިފަހައްޓަން ވެސް ވަނީ ނިންމާފަ އެވެ.\nއެމެރިކާގެ ސަރުކާރު ހިންގެވުމާ ހަވާލުވެ ވަޑައިގެން ޗައިނާއާ ގުޅުން ރަނގަޅު ކުރަން ބައިންޑަން ކުރައްވަން އަދި ވަކިކަމެއް ކަނޑައެއް ނާޅުއްވަަ އެވެ. އެމެރިކާއިން ގޯހެއް ހެދިފައި ހުރި ކަމަށް ބައިޑަން ސަރުކާރަށް ގަބޫލު ކުރެވުނަސް، އެކަމެއް ފޫބެއްދުމަށް ޗައިނާއިން މާ ބޮޑު އަހަންމިއަޔަތުކަމެއް ދޭނެ ކަމަކަމަށް ނުބެލެވެ އެވެ.\nއެމެރިކާ ޗައިނާ ޕޮލިޓިކްސް\nތުރުކީގެ ބަޣާވާތުގައި ދައުރެއް ނޯންނާނެ: އެމެރިކާ


Mi Sarahahdhuge Gaumuthakah Harukashi Fikuruge Nurakkaa Bodu -Mariya - Vaguthu\nމި ސަރަހައްދުގެ ގައުމުތަކަށް ހަރުކަށި ފިކުރުގެ ނުރައްކާ ބޮޑު - މާރިޔާ\nއިންޑިޔާ ކަނޑު ހިމެނޭ ސަރަޙައްްދުގެ ގައުމުތަކަށް ހަރުކަށި ފިކުރުގެ ނުރައްކާތެރިކަން ބޮޑު ކަމަށް ޑިފެންސް މިިނިސްޓަރު މާރިޔާ ދީދީ ވިދާޅުވެއްޖެއެވެ.\nމާރިޔާ މިފަދައިން ވިދާޅުވީ ބެންގަލޫރުގައި ކުރިޔަށް ދިޔަ އިންޑިޔާ ކަނޑު ހިމެނޭ ސަރަޙައްްދުގެ ޤައުމުތަކަށް ނިސްބަތްވާ ދިފާޢީ ވަޒީރުންގެ މެދުގައި ބޭއްވުނު "އިންޑިއަން އޯޝަން ރީޖަން ޑިފެންސް މިނިސްޓަރސް ކޮންކްލޭވް" ގައި، ބައިވެރިވަޑައިގެން ވާހަކަދައްކަވަމުންނެވެ.\nއިންޑިޔާ ކަނޑު ހިމެނޭ ސަރަޙައްދުގައި ޞުލްޙަމަސަލަސްކަމާއި އަމަންއަމާންކަން ގާއިމްކުރުމަށް ކުރެވޭނެ ކަންތައްތައްކާއި ގުޅޭ ގޮތުން މަޝްވަރާ ކުރުމަށް ކުރިޔަށް ދިޔަ މި ފޯރަމްގައި މާރިޔާ ވަނީ މި ސަރަހައްދުގެ ގައުމުތަކަށް ސަލާމަތީގޮތުން ކުރިމަތިވެފައިވާ ބޮޑެތި ގޮންޖެހުންތަކުގެ މައްޗަށް އަލިއަޅުއްވާލައްވާފައެވެ.\nއެގޮތުން މާރިޔާ ވިދާޅުވީ މި ސަރަހައްދުގެ ގައުމުތަކަށްް ދިމާވެފައިވާ އެންމެ ބޮޑު ނުރައްކަލަކީ ނިރުބަވެރި ޖަމާއަތްތަކުން ގެންގުޅޭ ހަރުކަށި ފިކުރުގައި ޖެހި، ހަނގުރާމަތަކުގައި ބައިވެރިވުމަށް ޤައުމުން ބޭރަށް ދިޔުން ކަމަށެވެ. އަދި އި އިންސާނީ ވަގުފާރިއާއި، އިންޓަރނެޓް މެދުވެރިކޮށް ހިންގާ ސައިބަރކްރައިމްގެ ޢަމަލުތަކާއި، ވައިގެ މަގުންނާއި ސަރަޙައްދީ ރޮނގު ހުރަސްކޮށް ހިންގާ ޖަރީމާތަކުގެ ނުރައްކާތެރިކަންވެސް އިންތިހާއަށް އޮތްކަން ފާހަގަކުރެއްވިއެވެ.\nމާރިޔާ ވިދާޅުވި ގޮތުގައި މަސްތުވާތަކެތީގެ ވިޔަފާރިއާއި، އިންސާނީ ވަގުފާރީގެ ނުރައްކާތެރިކަންވެސް މި ސަރަހައްދުގެ ގައުމުތަކަށް ވަނީ ފޯރާފައެވެ. އަދި މޫސުމަށް އަންނަ ބަދަލުތަކާއި، އެބަދަލުތަކާ ގުޅިގެން އިންސާނީ އެހީ ދިނުމަށް ކުރިމަތިވާ ގޮންޖެހުންތައް ހުރިކަން ފާހަގަކުރެއްވިއެވެ.\nމީގެ އިތުރުން ކަނޑުފޭރުމާއި މަސްކަނޑުތަކުން ވައްކަންކުރުން ފަދަ ކަނޑުމަތީގެ ސަލާމަތަށް ހުރި ނުރައްކާތަކަށްވެސް މިނިސްޓަރު ވަނީ އަލިއަޅުވާލާފައެވެ.\nއަމަނާއި ޞުލްޙަޔަކީ ވަރަށް ބޮޑަށް ގުޅިލާމެހިފައިވާ ދެ މަފްހޫމުކަން މާރިޔާ ފާހަގަކުރެއްވިއެވެ. އަދި އަމަނާއި ޞުލްޙަ ޤާއިމްކޮށް، ދެމެހެއްޓުމަށް ންމެ ދުވަހަކުވެސް، ބުރަ މަސައްކަތްތަކެއް ކުރަންޖެހޭ ކަމަށް ވިދާޅުވިއެވެ.\nއެގޮތުން އިންޑިޔާ ކަނޑުގެ ސަރަޙައްދުގައި އަމަނާއި ޞުލްޙަ އިތުރަށް ހަރުދަނާކުރެވޭނީ، ގުޅިގެން މަސައްކަތްކުރުމުގެ ސަޤާފަތަށް މިހާރަށްވުރެ ބޮޑު އިސްކަމެއް ދީ، އެއްބާރުލުމުގެ ރޫޙު އިތުރަށް ވަރުގަދަކޮށްގެން ކަމަށް މާރިޔާ ވިދާޅުވެފައިވެއެވެ.\nމި ސަރުކާރުން ހަރުކަށި ފިކުރު ބޭރުކަރަޔަށް ވިއްކައިގެން ޑޮލަރު ހޯދާ އެފައިސާ ގައި ޖެހޭ ކަމީ ޙަޤީޤަތް\nފެބުރުއަރީ 4, 2021 18:20\nމާރިޔާ ހާދަ ހޮޓޭ މިހާރު.


Kulhudhuffushi Online - Bee12 emvee – mihaaru viyafaarikohlan maa faseyhavaane\nބީ12 އެމްވީ – މިހާރު ވިޔަފާރިކޮށްލަން މާ ފަސޭހަވާނެ\nއަބްދުލް ވާހިދު ޙަސަން - 8 months ago - 27 އޯގަސްޓް 2017\nއޮންލައިންކޮށް ފަސޭހަކަމާއެކު، ވިޔަފާރިކޮށްލެވޭ ހާއްސަ ވެބްސައިޓެއް ލޯންޗްކޮށްފިއެވެ. މިވެބްސައިޓްގެ ނަމަކީ ބީ12 އެމްވީ އެވެ.\nމިވެޓްސައިޓް ލޯންޗުކުރުމަށް ސުފުރާމަތީގައި ބޭއްވި ހަފްލާގައި ވެބްސައިޓް ލޯންކޮށްދެއްވީ މޯލްޑިވްސް އިސްލާމިކް ބޭންކުގެ ކުޅުދުއްފުށީ ބުރާންޗުގެ މެނޭޖަރު އަލީ އިސްމާއިލެވެ.\nބީ12 އެމްވީގެ ސްކްރީން ޝޮޓެއް–\nކޭއޯއަށް މައުލޫމާތު ދެއްވަމުން މި ވެބްސައިޓް ފަރުމާކުރި އަހުމަދު އަބުދުލްރަހީމް (ބެނޭ) ބުނީ މި ވެބްސައިޓްގެ މަގުސަދަކީ ކުޅުދުއްފުށީގައި ވިޔަފާރިކޮށްލާނެ މިފަދަ ވެބްސައިޓެއް ނެތުމުން ވިޔަފާރިކުރަން ބޭނުންވާ ފަރާތްތަކަށް ފަސޭހަކަމާ އިތުބާރާއެކު ވިޔަފާރިކޮށްލުމަށް ހުވާލި ޕްލެޓްފޯމެއް ކަމަށެވެ.\n” އާއްމު ގޮތެއްގައި ކުޅުދުއްފުށީގައި ވިޔަފާރިމިކުރަނީ ވައިބާ ގުރޫޕްތައް ހަދައިގެން، އެކަމަކު އެކަމެއް މާ އެދެވޭ ގޮތެއްގައި ނުކުރެވޭ ބައެއް މީހުންގެ އަމަލުތައް ހުންނަ ގޮތުން. ” ބެނޭ ބުންޏެވެ.\nބެނޭ ބުނީ މި ވެބްސައިޓަކީ މިރާގައި އާއި ޓްރޭޑްގައި ރަޖިސްޓަރކޮށްގެން، ހިންގާ ވެބްސައިޓެއް ކަމަށެވެ. އެމީހަކު ބޭނުންވާ ޕްރޮޑަކްޓެއް ވިއްކުމަށް އަމިއްލަ އެކައުންޓެއް ހަދައި ތަކެތި ލެވޭނެ ކަމަށެވެ. މިވެބްސައިޓްވެސް މަސައްކަތްކުރާނީ “އައިބޭ” ފަދަ ބޮޑެތި އޮންލައިން ވިޔަފާރި ޕްލެޓްފޯމްތައް ހިނގާގޮތަށެވެ.\nމިވެބްސައިޓް ބޭނުންކުރާނެގޮތާއި އިތުރު މައުލޫމާތު އެކުލެވޭ ވައިބަރ ބޮޓްވެސް ވަނީ ލޯންޗްކޮށްފަ އެވެ. ވައިބަރ ބޮޓް ލޯންޗުކޮށްދެއްވީ ބޭންކް އޮފް މޯލްޑިވްސް ކުޅުދުއްފުށީ ބްރާންޗްގެ މެނޭޖަރ އާއިޝަތު އަބްދުއްރަހީމެވެ.\nބީއެމްއެލް ކުޅުދުއްފުށީ ބުރާންޗުގެ މެނޭޖަރު އައިޝަތު އަބުދުލްރަހީމް–\nފަބުލިކް ވައިބަރ މި ބޮޓުން ފަސޭހަކަމާއެކު ވެބްސައިޓަށް ތަކެތި ވިއްކަން ލާނެ ގޮތަކާއި އެކައުންޓް ހަދާނެ ގޮތް ފަދަ މުހިއްމު މައުލޫމާތުތަކެއް ލިބިގެންދާނެ ކަމަށް ބެނޭ ބުންޏެވެ. އަދި އިތުރަށްވެސް އެބޮޓް އަޕްގުރޭޑް ކުރުމުގެ މަސައްކަތް ކުރިއަށްދާކަމަށް އޭނާ މައުލޫމާތު ދިނެވެ\nމި ރަސްމިއްޔާތުގައިވަނީ ލޭގެ ކެންސަރަށް ފަރުވާ ހޯދަމުންދާ ކުޅުދުއްފުށީ ރިހިވެލި، ނައުމާ މުހައްމަދު (18އ) އަށް އެހީތެރިވުމަށްޓަކާ ފަންޑެއްވެސް ހުޅުވާފައެވެ. ކުޅުދުއްފުށީލައިވްއާއި، ބީ12.އެމްވީ ގުޅިގެން ކުރިއަށްގެންދާ މިފަންޑް ހުޅުވައިދެއްވީ ހދ.އަތޮޅު ކައުންސިލްގެ ރައީސް އަދި ކޭލައިވްގެ ސީއީއޯ އަހުމަދު އާތިފެވެ.


8- ވަޒާފާއާއި ގުޅޭ އިދާރީ އެހެނިހެން މަސައްކަތް ކުރުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ (30 ޖަނަވަރީ 2020) ގެ (13.00) ގެ ކުރިން، (ބަނޑިދޫ ސްކޫލް)އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް ([email protected] ) މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، (02 ފެބްރުއަރީ 2020) އާއި (06 ފެބްރުއަރީ2020) އާ ދެމެދު، (ބަނޑިދޫ ސްކޫލް) ގައެވެ.


Gaumee University Ge Vice Chancellor Ge Account In Ves Siyaasee Tweet Thah - Vaguthu\nދާދި ފަހުން ދިވެހިރާއްޖޭގެ ގައުމީ ޔުނިވާސިޓީގެ ލެކްޗަރާ އެއްގެ ގޮތުގައި މަސައްކަތް ކުރައްވަމުން އަންނަ މަޝްހޫރު ދީނީ އިލްމުވެރިޔާ ޑރ. އިޔާޒް އަށް ވަނީ ސިޔާސީ ޓްވީޓުތައް ކުރައްވާ ކަމަށްބުނެ ލިޔުމުން ނަސޭހަތް ދީފައެވެ. މިއާއިއެކު އެ ޔުނިވާސިޓީގެ ވައިސް ޗާންސަލާ، މުހަައްމަދު ޝަރީފުވެސް މިފަދަ ޓްވީޓުތައް ކުރައްވަމުން ގެންދަވާ ކަމުގެ މައްސަލަތައް މިހާރު ވަނީ ފެންމަތިވާން ފަށާފައެވެ.\nޑރ. އިޔާޒަކީ ގައުމީ ޔުނިވާސިޓީގައި ސީނިއާރ ލެކްޗަރަރ / އެސިސްޓަންޓް ޕްރޮފެސާގެ މަގާމުގައި މަސައްކަތް ކުރައްވަމުން އަންނަ ބޭފުޅެއް ކަމުގައިވާއިރު، އެ ޔުނިވާސިޓީ އިން ދާދި ފަހުން ވަނީ އިޔާޒްގެ ޓްވިޓާ އެކައުންޓުގެ ހޭންޑްލްގައި ގައުމީ ޔުނިވާސިޓީގައި މަސައްކަތް ކުރައްވަމުން އަންނަ ކަމަށް ބަޔާންކޮށްފައި ވާއިރު އެބޭފުޅާ ކުރައްވާ ޓްވީޓުތައް ބެލެވޭނީ އެ ޔުނިވާސިޓީގެ ފަރާތުން ކުރާ ޓްވީޓުތަކެއް ކަމަށް ބުނެފައެވެ.\n”ސިޔާސީ ކަންތަކުގައި ކޮލެޖު ވަކި ފަރާތަކަށް ޖެހިގެން ނުވާނެއެވެ. އަނގަބަހުން ނުވަތަ ލިޔުމުން ސިޔާސީ ކެނޑިޑޭޓަކަށް ނުވަތަ ސިޔާސީ ޕާޓީ އަކަށް ތާއިދުކޮށް ނުވަތަ އެފަދަ ފަރާތަކާ އިދިކޮޅަށް ކޮލެޖުގެ މުވައްޒަފަކު ކޮލެޖުގެ ހައިސިއްޔަތުން އެއްވެސް އެއްޗެއް ބުނެގެން ނުވާނެއެވެ. މުވައްޒަފަކު މިފަދަ ވާހަކަ އެއް ދައްކާއިރު އެވާހަކަ ދައްކަނީ، ކޮލެޖުގެ ހައިސިއްޔަތުން ވަކި ފަރާތަކަށް ތާއިދުކޮށް ނުވަތަ އިދިކޮޅަށް ކަމަށް ހީވެދާނެ ކޮންމެ ހާލަތެއްގައި އެވާހަކަ ދައްކަނީ އަމިއްލަ ހައިސިއްޔަތުންކަން ބުނަން ވާނެއެވެ. ކޮލެޖުގެ ވަޒީފާގެ ނަން ބޭނުންކުރަން ވާނީ ހަމައެކަނި ކާކުކަން ހާމަކުރުމަށެވެ.“ ޑރ. އިޔާޒަށް ފޮނުވި ނަސޭހަތުގެ ލިޔުމުގަައި ވެއެވެ.\nއެ ލިޔުމުގައި އިތުރަށް ބުނެފައި ވަނީ މަތީގައިވާ ގޮތާއި ޙިލާފަށް ކުރައްވާ ކޮންމެ ސިޔާސީ ޓްވީޓެއް، ރީޓްވީޓެއް އަދި ކޮމެންޓެއްގައި ފާޅު ކުރަނީ އަމިއްލަ ފިކުރުކަން ބަޔާން ނުކުރާނަމަ އެ ކޮލެޖުގެ ސިޔާސަތުތަކާއި ޙިލާފުވީކަމަށް ބެލެވޭނެ ކަމަށެވެ.\nމިގޮތަށް އަމަލު ނުކުރުމަށް އެދި ޑރ. އިޔާޒަށް އެ ކޮލެޖުގެ ޑެޕިއުޓީ ވައިސް ޗާންސެލާ ލިޔުމުން ނަސޭހަތް ދިން ނަމަވެސް، މީގެ ކުރިން ސަރުކާރުގެ އިސް މަގާމުތަކެއް ފުރުއްވާފައިވާ އެ ކޮލެޖުގެ މިހާރުގެ ވައިސް ޗާންސެލާ މުހައްމަދު ޝަރީފުވެސް ސަރުކާރަށް ތާއިދު ކުރަައްވާކަން ހާމަވާ އެތައް ޓްވީޓުތަކެއް ވަނީ ރީޓުވީޓު ކޮށްފައެވެ. އަދި އެބޭފުޅާގެ ޓްވިޓާ ހޭންޑަލްގައިވެސް ޔުނިވާސިޓީގައި ޔުނިވާސިޓީގައި މަސައްކަތް ކުރާކަމަށް ޖަހާފައިވާކަން ފާހަގަކޮށްލެވެއެވެ.\nވައިސް ޗާންސެލާ މުހައްމަދު ޝަރީފް އަކީ މީގެ ކުރިން މިނިސްޓްރީ އޮފް ހައުސިންގް އެންޑް އިންފަސްޓްރަކްޗާގެ ޕާމެނަންޓް ސެކެޓްރީގެ އިތުރުން ހައުސިންގ އެންޑް އެންވަޔަރަމަންޓް މިނިސްޓްރީގެ މިނިސްޓާރ އޮފް ސްޓޭޓުގެ މަގާމުވެސް އަދާ ކުރައްވާފައިވާ ބޭފުޅެކެވެ. އަދި އެބޭފުޅާ ކޮށްފައިވާ ގިނަ ރީޓުވީޓު ތަކަކީ ސަރުކާރާއި އެއްކޮޅަށް ކޮށްފައިވާ ރީޓްވީޓުތަކެއްކަން ފެންނަން އެބަހުއްޓެވެ. އަދި އެފަދަ ޓްވީޓުތަކުގައި އެއީ އެބޭފުޅާގެ އަމިއްލަ ވިސްނުން ކަމާއި ޔުނިވާސިޓީގެ ވިސްނުން ނޫންކަންވެސް ހާމަ ކޮށްފައެއް ނުވެއެވެ.\nއިޔާޒް ކުރައްވަމުން ގެންދަވާ ޓްވީޓުތަކާއި ގުޅިގެން ޔުނިވާސިޓީގެ އިއްޒަތާއި ގަދަރަށް ހީނަރުކަން ލިބެމުން ދާކަމަށް ބުނެ ލިޔުމުން ނަސޭހަތް ދިނުމުން، އެބޭފުޅާ ކުރެއްވި ޓްވީޓެއްގައި ވަނީ ވަޒީފާގެ ބިރު ދައްކައިގެން ކުރާ މަސައްކަތް ނުހުއްޓުވޭނެ ކަމަށާއި ރިޒްގު ދެއްވަނީ މާތްﷲ ކަމަށެވެ.\nމިކަމާއި ގުޅިގެން މީސް މީޑިއާގައި ގިނަ ބަޔަކު ދަނީ އެންމެނަށްވެސް ހަމަހަމަ އުސޫލަކުން ކަންތައް ކުރުމަށް ގޮވާލަމުންކަން ފާހަގަކޮށްލެވެއެވެ.\nޖެނުއަރީ 1, 2021 22:39\nތީ ދެން އަދާލަތާއި ސަރުކާރާ ތޮޅޭ ތޮޅުމެއްތޯއެވެ. ނޫނީ ސަރުކާރުން އަދާލަތުގެ ޢިލްމުވެރިޔާ ބޭރުކޮށްލަން އެޅޭފިޔަވަޅެއްތޯއެވެ ދިވެހި ރާއްޖޭގައި އިސްލާމް ދީނާ ފުށުއަރާކަންތައް ނުކުރީމާވެސް އޯކޭ ނޫންތޯއެވެ. މާ ހަޅޭތަކެއް ނުލަވާ ހަމަ ރޭގަނޑު ޕާޓީކޮރާގުރުޕް ބާރު އޮތީމާ ޕާޓީކުރަނީ ނޫންތޯއެވެ، ވީއިރު މިވަރަށް މީޑިއާ ނުކަކުވާ ދެފަރާތުންވެސް މައިތިވަމާތޯއެވެ.\nޖެނުއަރީ 1, 2021 22:44\nގައުމީ ޔުނިވަރސިޓީގެ ވައިސް ޗާންސެލަރަކީ މަގުމަތީގައި ހުންނަ ސައިކަލްތަކުން ތެޔޮ ވަގަށްނަގާ މީހަކަށްވީމާ ގައުމީ ޔުނިވަރސިޓީ ބަދުނާމުނުވޭތޯއެވެ؟ ޕޮލިހުގައި މިހާރުވެސް އެމައްސަލަ އޮންނާނެއެވެ.\nޖެނުއަރީ 2, 2021 07:49\nމިހާރު ރާކަނި މަސް ކެވިއްޖެތަ؟\nޖެނުއަރީ 2, 2021 09:53\nއިލްމުވެރިން ސިޔާސީ ވީމަ ބޮޑުތަނުން ކަޑަ ތިބޭފުޅާގެ އިޚްލާސް ތެރިކަމާއިމެދު ސުވާލުއުފެދޭ ހެޔޮނުވާނެ ވެރިޔާ ރުއްސަން ޝަޚްސިއްޔަތު ގުރްބާންކުރަން އިލްމުވެރިންނަށް ވެތިބެގެން ބުރޯ ތީތި ކަޑަ އިގޭ\nޕެޓްރޯލް ވަގަކު ސިޔާސީ ޓްވީޓް ކުރާނެ. އެކަމާމެދު މަނިއްޕުޅު އެއްޗެއް ވިދާޅުވިޔަސް ނުވިޔަސް އެކަން އޮންނާނީ އެހެން.\nޖެނުއަރީ 3, 2021 05:34\nޑރ ފެންވަރު ނެތް މީހެއް އިޔާޒު ތީ. ޢަވަހަށް ކަނޑާލާ. މާތް ﷲ ފިތުނަ އުފައްދާ މީހުންނަށް ހިޔޮގޮތެއް ނުދައްކަވާނެ.\nޖެނުއަރީ 2, 2021 10:53\nވައިސް ޗާންސްލަރގެ އެކައުޓަށް ޑރ. އިޔާޒުގެ އެކައުންޓް ވީ ގޮތެއް ނޭނގުނު. ތި މިންގަނޑުން މިނާނަމަ ޓުއަރިޒަމް މިނިސްޓްރީގެ އެކައުންޓަކީ ޑރ. މައުސޫމްގެ އެކައުންޓްތާ ދޯ.


Emme molhu drama akah "Kalhaai Hudhu" | Mihaaru\nއޮފީސް ޓެލެޑްރާމާ މުބާރާތް 2017 ގެ އެންމެ މޮޅު ޑްރާމާއަކަށް ހޮވުނު "ކަޅާއި ހުދު" ގެ ޓީމް އިނާމާ ހަވާލު ވަނީ.\nމި ފަހަރު އެންމެ މޮޅު ޑްރާމާއަކަށް ސްޓެލްކޯގެ "ކަޅާއި ހުދު"\n01 އޯގަސްޓް 2017 - 13:385comments\nނެޝަނަލް ސެންޓަ ފޮ ދި އާޓްސް (އެންސީއޭ) އާއި ޕަބްލިކް ސާވިސް މީޑިއާ (ޕީއެސްއެމް) ގެ ޓީވީއެމް ގުޅިގެން ރޯދަ މަހު ގެނެސްދޭ ޑްރާމާ މުބާރާތުގެ ނަތީޖާ ފާޅުކުރަން އޮލިމްޕަހުގައި އާދީއްތަ ދުވަހުގެ ރޭ ބޭއްވި ހަފުލާގައި "ކަޅާއި ހުދު" އިން އެ ޑްރާމާގެ ޑައިރެކްޓަރު ހުސައިން ނޫރައްދީން (ނޫރް) ވަނީ އެންމެ މޮޅު ޑައިރެކްޓަރުގެ އެވޯޑް އުފުލާލައިފަ އެވެ.\nނޫރަކީ ފިލްމީ ދާއިރާގައި އެކްޓަރެއްގެ އިތުރުން ޕްރޮޑިއުސަރެއްގެ ގޮތުގައި ވެސް މަޝްހޫރު ފަންނާނެކެވެ. އޭނާ މިހާތަނަށް ޕްރޮޑިއުސްކޮށްފައިވާ ފިލްމްތަކުގެ ތެރޭގައި ގައުމީ ގިނަ އަދަދެއްގެ އެވޯޑް ހޯދި ލޫދިފާ (2011) އަދި ލަވް ސްޓޯރީ (2013) ފާހަގަކޮށްލެވެ އެވެ.\nއެންމެ މޮޅު ޑައިރެކްޓަރުގެ އެވޯޑާ ނޫރު ހަވާލު ވަނީ.\nގިނަ ކެޓަގަރީތަކުން ނޮމިނޭޓްވެ "ކަޅާއި ހުދު" ވަނީ އެންމެ މޮޅު ސްކްރީންޕްލޭ، އެންމެ މޮޅު ސިނެމެޓޯގްރަފީ، އަދި އެންމެ މޮޅު އެޑިޓިންގެ އެވޯޑް ވެސް ހޯދައިފަ އެވެ.\nއިޖުތިމާއީ ގިނަ މައްސަލަތަކެއް ގެނެސްދިން ސްޓެލްކޯގެ ޑްރާމާ މި ފަހަރު އެންމެ މޮޅު ޑްރާމާގެ އެވޯޑް ގެންދިޔައިރު އެންމެ ފާހަގަކޮށްލެވޭ ކަމަކީ އެ ޝަރަފު އެ އޮފީހަށް އެންމެ ފަހުން ލިބިފައި ވަނީ މީގެ 17 އަހަރު ކުރިންކަމެވެ. އެއީ އެއިޑްސްގެ ޝިކާރަކަށްވާ ޒުވާނެއްގެ ހިތްދަތި ވާހަކަ ކިޔައިދޭ އަސަރު ގަދަ "ހުޅުކޮޅު" ޑްރާމާ އިންނެވެ.\nއެ ޑްރާމާއަކީ އޮފީސް ޓެލެޑްރާމާ މުބާރާތުގެ ތާރީހަށް ބަލާ އިރު، ވަރަށް ގިނަ ބައެއްގެ މަގުބޫލްކަން ވެސް ލިބުނު އަދި މިހާރު ވެސް އެ ޑްރާމާއެއްގެ ހަނދާން ހުންނަ ވަރަށް ފުރިހަމަ ޑްރާމާއެކެވެ.\n"ކަޅާއި ހުދު" ގެ ޓީޒާއެއް.\nމި އަހަރުގެ އޮފީސް ޓެލެޑްރާމާ މުބާރާތުގެ އިތުރު ވަނަތަކަށް ބަލާ އިރު އެންމެ އެންމެ މޮޅު ފިރިހެން އެކްޓަރަކަށް ހޮވުނީ ހައުސިން މިނިސްޓްރީގެ ޑްރާމާ "ބަނދަރު" އިން އަބްދުﷲ ހަލީލެވެ. އެންމެ މޮޅު ބަތަލާއަކީ ފެނަކަ ކޯޕަރޭޝަންގެ ޑްރާމާ "ހައްގަށް އެދި" ގެ ބަތަލ އާމިނަތު ޖުލީސާ އެވެ.\nއެންމެ މޮޅު ސަޕޯޓިން އެކްޓަރަކީ ހައުސިން މިނިސްޓްރީގެ "ބަނދަރު" ޑްރާމާގެ އިމްރާން މުހައްމަދެވެ. އެންމެ މޮޅު ސަޕޯޓިން އެކްޓްރެސްއަކީ މޯލްޑިވްސް އެއާޕޯޓްސް ކޮމްޕެނީ ލިމިޓެޑް (އެމްއޭސީއެލް) ގެ ޑްރާމާ "ތައުބާވޭ" އިން ފާތިމަތު ނާޒްލީ އެވެ.\nއެންމެ މޮޅު ލަވައަކަށް ހޮވުނީ އެމްޑަބްލިއުއެސްސީގެ ޑްރާމާގެ ތީމް ލަވަ "ދަތުރެއްގައި" އެވެ.\nއެންމެ މޮޅު މިއުޒިކަކަށް ހޮވުނީ ހައުސިން މިނިސްޓްރީގެ "ބަނދަރު" ޑްރާމާގެ މިއުޒިކެވެ. އެ ޑްރާމާގެ މިއުޒިކް ހެދީ މަޝްހޫރު މިއުޒިޝަން އިބްރާހިމް ނިފާރު (ތިއްތި) އެވެ.\nމި އަހަރު ބެލުންތެރިންގެ އެސްއެމްއެސް އިން އެންމެ މަގުބޫލް ޑްރާމާއަކަށް ހޮވުނީ އެމްއޭސީއެލްގެ "ތައުބާވޭ" އެވެ.\nއޮފީސް ޓެލެޑްއްރާމާ މުބާރާތް 2017 ގެ ނަތީޖާ ފާޅު ކުރުމުގެ ހަފުލާގެ ތެރެއިން.\nމި އަހަރުގެ އޮފީސް ޓެލެޑްރާމާ މުބާރާތުގައި ހަތް އޮފީހަކުން ވާދަކުރި އެވެ.\nމިދިޔަ އަހަރުގެ އެންމެ މޮޅު ޑްރާމާއަކަށް ހޮވުނީ މޯލްޑިވްސް ވޯޓަ އެންޑް ސްވަރޭޖް ކޮމްޕެނީ (އެމްޑަބްލިއުއެސްސީ) ގެ "ދެކޭ ގޮތް" އެވެ.\nއިތުރު ލިޔުންތައް ސްޓެލްކޯ ޓީވީ މޯލްޑިވްސް އޮލިމްޕަސް ސިނަމާ އެންސީއޭ ޕީއެސްއެމް ދިވެހި ފިލްމް އިންޑަސްޓްރީ


Women On Board In Ves Dr. Shaheem Ah Thaeedh Koh Maruhabaa Dhannavaifi - Vaguthu\nވިމެން އޮން ބޯޑް އިން ވެސް ޑޜ ޝަހީމަށް ތާއީދުކޮށް މަރުހަބާ ދަންނަވައިފި\nވިމެން އޮން ބޯޑް އިން ވެސް ކުރިއަށް އޮތް ރިޔާސީ އިންތިހާބުގައި ވާދަ ކުރައްވާ ރައީސް ޔާމީނުގެ ރަނިންގް މޭޓް ޑރ. ޝަހީމަށް ތާއީދުކޮށް މަރުހަބާ ދަންނަވައިފިއެވެ.\nވިމެން އޮން ބޯޑް އިން ނެރުނު ބަޔާނެއްގައި ބުނެފައިވަނީ ޑރ. ޝަހީމަކީ އަންހެނުން ބާރުވެރިކުރުވުމަށް ނުހަނު މައްސަކަތް ކުރައްވާ ބޭފުޅެއް ކަމަށާއި ކުރިއަށް އޮތް ރިޔާސީ އިންތިހާބުގައި ރައީސް ޔާމީނުގެ ރަނިންގް މޭޓެއްގެ ގޮތުގައި ވާދަކުރައްވާތީ މަރުހަބާ ދަންނަވާކަމަށެވެ.\nޑަބްލިއުއޯބީއަކީ އަންނަން އޮތް ޖީލުތަކުގެ އަންހެނުން އިގްތިސާދީގޮތުން ބާރުވެރިކޮށް، ރާއްޖޭގެ އެކި ފަންތީގެ ވަޒީފާތައް އަދާކުރުމުގެ ފުރުސަތު ހޯދައިދިނުމަށްޓަކައި ވަރަށް ފުޅާ ދާއިރާއެއްގައި މަސައްކަތް ކުރަމުން އަންނަ ދިވެހި އެންޖީއޯއެކެވެ.\nކުރިއަށް އޮތް ރިޔާސީ އިންތިޚާބުގައި ރައީސުލްޖުމްޙުރިއްޔާ އަބްދުﷲ ޔާމީން އަބްދުލްގައްޔޫމްގެ ރަނިންމޭޓަކަށް މަޝްހޫރު ދީނީ ޢިލްމުވެރިޔާ ޑރ. މުހައްމަދު ޝަހީމް އަލީ ސަޢީދު، ހަމަޖެއްސެވުމަކީ ދީނީ ވަހުދަތު ރައްކާތެރިކުރުމަށް ލިބިގެންދިޔަ ރަނުގެ ފުރުސަތެއް ކަމަށް ދީނީ ޢިލްމުވެރިންވެސް ދަނީ ބުނަމުންނެވެ.\nޑރ.ޝަހީމް ރަނިންމޭޓް ކަމަށް ހަމަޖައްސަން ރައީސް ޔާމީން ނިންމެވުމަކީ ފާއިތުވި ތަނުގައި ރައީސް ޔާމީން އިދިކޮޅު ފަރާތްތަކުގެ މައްޗަށް ހޯދި ކާމިޔާބީ ތަކުރާރުކުރަން އެމަނިކުފާނު ނިންމެވި ވަރަށް ވިސްނޭ ނިންމުމެއް ކަމަށް ގިނަ ބަޔަކު ޤަބޫލު ކުރެއެވެ.\nއިސްލާމީ ޔުނިވަރސިޓީގެ ޗާންސެލަރު ކަމުގެ މަގާމުގައި މިވަގުތު ޑރ.ޝަހީމް ހުންނެވިއިރު އޭނާ ވަނީ އެ ޔުނިވާސިޓީގެ ވައިސް ޗާންސެލަރުކަން ވެސް މީގެކުރިން ކުރައްވާފައެވެ. އަދި ރައީސް ޔާމީނުގެ ކެބިނެޓުގައި އިސްލާމިކް އެފެއާޒް މިނިސްޓަރުކަން ވެސް ޝަހީމް އަދާކުރެއްވިއިރު އޭގެ ކުރީގެ ވެރިކަމުގައިވެސް އޭނާވަނީ އިސްލާމިކް މިނިސްޓްރީގެ އިސް މަޤާމުތަކެއް ފުރުއްވާފައެވެ.\nޖުލައި 10, 2018 09:52\nއަންހެނުން ބާރުވެރިކުރުވުމަށް؟ ދީނީ މީހެއް؟ ލޮލް.\nޖުލައި 10, 2018 09:54\nއައި ލަވް ޔޫ ޑރ.ޝަހީމް....ޔުއާ ސްމައިލް އިޒް ސޯ ކިއުޓް..އިންޝާﷲ ރައީސް ޔާމީނާއެކު މިކަންވާނެ.\nޖުލައި 10, 2018 10:22\nތި ވިމެން އޮން ބޯޑަކީ ސިޔާސީ ފިކުރުގަ ހިންގާ ޖަމްއިއްޔާ އެއް ވިމެން އިން ބޯޑު ގެ ނަން އަޅުވައިގެން!\nޖުލައި 10, 2018 10:32\nއައްޔޯ. ހަާދަ އަވަހަކަށް ތިޔަ މަރުޙަބާ ކީ. އަހަރެންވެސް ބައިވެރިކޮށްލާތި އިގޭ\nޖުލައި 10, 2018 11:31\nޖުލައި 10, 2018 13:41\nރާއްޖޭގެ ނާއިބު ރައީސްކަން ގދ އިން ގއ އަށް އައުމަކީ ކުޑަކަމެއް ނޫން މިކަމާއި ހުވަދޫ މީހުން ވިސްނާނެ


Dhuvasvee dhemafirin ge gein faisaa vaga negi meehaa dhookoh laifi\nދުވަސްވީ ދެމަފިރިންގެ ގެއިން ފައިސާ ވަގަށް ނެގި މީހާ ދޫކޮށްލައިފި\nއުމުރުން ދުވަސްވީ ދެމެފިރިން އުޅޭ ގޭގެ ދޮރު ހަލާކުކޮށްފައި- މިގެއިން ވައްކަން ކުރި މީހާ ވަނީ ދޫކޮށްލާފަ\nމި ޑިސެމްބަރު މަހުގެ 16 ވަނަ ދުވަހުގެ ފަތިހު ގދ. ގައްދޫގެ އުމުރުން ދުވަސްވީ ދެމަފިރިއެއްގެ ގެއިން ލައްކައަކަށް ވުރެ ގިނަ ރުފިޔާ ވަގަށް ނެގި މައްސަލައިގައި ހައްުޔަރުކުރި މީހާ ދޫކޮށްލައިފި އެވެ.\nއެ މައްސަލައިގައި ހައްޔަރުކުރި މިހާ ދޫކޮށްލިކަން ފުލުހުން ވެސް ވަނީ ކަށްވަރުކޮށް ދީފައެވެ. އޭނާ ދޫކޮށްލިއިރު ބަންދުގެ މުއްދަތަށް ވަނީ 10 ދުވަސް ޖަހާފަ އެވެ. ނަމަވެސް ބަންދުގެ މުއްދަތު ހަމަވުމުގެ ކުރިން މިދިޔަ ހޯމަ ދުވަހު އޭނާ ދޫކޮށްލީ، ތަހުގީގު ފުރިހަމަކޮށްފައި ކަމެއް ނުވަތަ ނޫން ކަމެއް ފުލުހުން ނުބުނެ އެވެ.\nމުސްކުޅި އެ ދެމަފިރިންގެ ގެއިން ވައްކަން ކޮށްފައިވަނީ ފިރިހެން މީހާ ފަތިސް ނަމާދަށްދިޔަ ވަގުތުގަ އެވެ. އެއީ ގައްދޫ މިސްކިތެއްގެ އިމާމެކެވެ. އެގައަށް ވައްކަން ކުރެ ވަދެފައިވަނީ ގޭގެ ދޮރު ހަލާކުކޮށްގެންނެވެ. އަދި ފައިސާ ރައްކާކޮށްފައި ހުރި ކަބަޑުން ފައިސާ ނަގާފައިވަނީ ވެސް ކަބަޑު ހަލާކު ކުރުމަށްފަހު އެވެ. ގޭގައި ދިރިއުޅޭ އުމުރުން ދުވަސްވީ އަންހެން މީހާއަކީ ހިނގާ ބިގާވެ އުޅެވޭ މީހެއް ނޫނެވެ.\nފުލުހުން މީގެ ކުރިން ބުނެފައިވަނީ އެގެއިން ވައްކަން ވަގަށް ނަގާފައިވަނީ 95،000 ދިވެހި ރުފިޔާ އާއި، 1000 ޑޮލަރު ކަމަށެވެ. މައްސަލާގައި ތުހުމަތުކޮށް ހައްޔަރު ކުރި މީހާ ދޫކޮށްލި ނަމަވެސް މިހާތަނަށް އެފައިސާއެއް ފުލުހުންނަކަށް ހޯދިފައެެއް ނުވެއެވެ.\nމޯލްޑިވްސް ޕޮލިސް ސާވިސް ވައްކަން ކުށްކުރުން\nއާރްޑީސީ ފަޅާލައި ލައްކައެއްހާ ރުފިޔާ ނަގައިފި\nބިދޭސީއެއްގެ އަތުން ވަގަށް ނެގި 59500ރ ހޯދައިފި\nހުޅުމާލޭ މީރާ އޮފީސް ފަޅާލައިފި\nގިނަ ވައްކަން ކުރަނީ މުދަލަށް ސަމާލު ނުވާތީ: ޕޮލިސް


Johnny Depp bunanee oscar eh beynun nuvaa kamah\nޖޮނީ ޑެޕް ބުނަނީ އޮސްކާއެއް ބޭނުން ނުވާ ކަމަށް!\nހޮލީވުޑްގެ އެންމެ އަގުބޮޑު އެކްޓަރުންގެ ތެރޭގައި ހިމެނޭ ޖޮނީ ޑެޕްގެ އާ ފިލްމު "ބްލެކް މާސް" ލަންޑަނުގައި ޕްރިމިއާކުރިއިރު އެންމެ ގަދަ އަށް ދެކެވޭ ވާހަކަ އަކަށް މިހާރު ވެފައި އޮތީ މި ފިލްމު އެންމެފަހުން ޑެޕަށް އޮސްކާ ލިބޭނެ ވާހަކަ އެވެ.\nނަމަވެސް ޖޮނީ ޑެޕް ބުނަނީ އޭނާ އަށް އޮސްކާއެއް މުހިންމު ނޫން ކަމަށާއި އޮސްކާއެއް ދުވަހަކު ނުލިބުނަސް މައްސަލައެއް ނެތް ކަމަށެވެ.\n"އަހަރެން ބޭނުމެއް ނޫން ދުވަހަކު ވެސް ތީގެ އެވޯޑެއް. އޭރު އަހަރެން ނުޖެހޭނެތާ ވާހަކަ ދައްކާކަށް ވެސް،" ފިލްމުގެ ލަންޑަން ޕްރިމިއާގައި ބީބީސީގެ ނިއުސްބީޓަށް ދިން އިންޓަވިއުއެއްގައި ޑެޕް ބުންޏެވެ.\nއޭނާ ބުނީ ފިލްމީ ދުނިޔޭގެ އެންމެ ޝަރަފްވެރި އެވޯޑް ކަމުގައިވާ އޮސްކާއެއް ނުލިބުނަސް އޭގެ އެވޯޑަކަށް ނޮމިނޭޓްވުމުން ފުދޭ ކަމަށެވެ.\n"އެމީހުން މިހާރު ދެތިން ފަހަރަކު އަހަރެން ނޮމިނޭޓްކޮށްފި އޭގެ އެވޯޑަކަށް. އެހެންވީމަ އެވެސް ވަރަށް ބޮޑުވަރު،" ޑެޕް ބުންޏެވެ.\nޖޮނީ ޑެޕް އޮސްކާ އަށް ވާދަކޮށްފައި ވަނީ 2004 ވަނަ އަހަރުގެ ފިލްމު "ފައިންޑިން ނެވަލޭންޑް" އާއި 2007 ވަނަ އަހަރުގެ ފިލްމު "ސްވީނީ ޓޮޑް" އަދި 2003 ވަނަ އަހަރު ނެރުނު "ޕައިރޭޓްސް އޮފް ދަ ކެރީބިއަން" ގެ ފުރަތަމަ ފިލްމުންނެވެ.\nމިފަހަރުގެ ފިލްމު "ބްލެކްމާސް" ގައި ޑެޕް ކުޅެފައި ވަނީ ބޮސްޓޮންގެ މަޝްހޫރު ގޭންގްސްޓާރެއްގެ ރޯލެވެ. މި ފިލްމުގައި ޑެޕް ދައްކުވައިދީފައިވާ އެކްޓިންނަށް ގިނަ ބަޔަކު ތައުރީފު އޮއްސަމުން އަންނައިރު މި ފިލްމަކީ އޮސްކާގެ ފެވަރިޓަކަށް ވާނެ ފިލްމެއް ކަމަށް ބެލެވެ އެވެ.\nއަނެއްކޮޅުން މި ފިލްމާ އެކު ޖޮނީ ޑެޕް ބޮޑު ސްކްރީނަށް އަންނައިރު މިފަހުން އޭނާ ކުޅުނު ގިނަ ފިލްމުތަކަކީ ފްލޮޕްވި ފިލްމުތަކަކަށްވުމުން ބައެއް މީހުން ބުނަނީ މިއީ "އަސްލު" ޖޮނީ ޑެޕްގެ ކަމްބެކެއް ކަމަށެވެ.\nނަމަވެސް ޑެޕް ބުނެފައި ވަނީ އޭނާގެ އެހެން ފިލްމުތަކުގައި ނުކުރާ ފަދަ އާދަޔާހިލާފު މޮޅުކަމެއް ވަކި މި ފިލްމުގައި ވެސް ނުކުރާ ކަމަށެވެ.\nއޭނާ ބުނީ އޮސްކާ އަށް ބަލައިގެން އެކްޓްކުރުމަކީ އޭނާގެ ގޮތެއް ނޫން ކަމަށާއި އޭނާ ކުޅޭ ފިލްމެއް ބަޔަކަށް ކަމުދިޔަޔަސް އަދި ކަމުނުދިޔަޔަސް އޭގައި މައްސަލައެއް ނެތް ކަމަށެވެ.


Hrithik Aai Deepika Furathama Faharah Ekugai Fenigendhaany Film ''Fighter'' Inn - Vaguthu\nގިނަ ބައެއްގެ އެތައް ދުވަހެއްގެ އިންތިޒާރަށްފަހު ރިތިކް ރޯޝަންއާއި ދީޕިކާ ޕާޑުކޯން އެކުގައި އެއް ފިލުމަކުން ފެނިގެންދާނެ ކަމުގެ އުފާވެރި ޚަބަރު ރިތިކްގެ އުފަންދުވަހުގެ ހަދިޔާއެއްގެ ގޮތުގައި ސަޕޯޓަރުންނަށް ދީފިއެވެ.\nސިދާތު އާނަންދު ޑައިރެކްޓްކޮށް އަދި އޭނާ އެންމެ ފުރަތަމަ ޕްރޮޑިއުސްކުރާ ފިލުމު ''ފައިޓަރ''ގައި ދީޕިކާއާއި ރިތިކް އެކުގައި ފެންނާނެކަމަށް ޖެނުއަރީ 10 ވަނަ ދުވަހު ރިތިކް ބުނެފައިވެއެވެ.\nރިތިކް އޭނާގެ އިންސްޓަގުރާމު އެކައުންޓުގައި ފިލުމުގެ ޓީޒަރ ވީޑިއޯއެއް ހިއްސާކޮށް ބުނެފައިވަނީ އޭނާއާއި ދީޕިކާ އެކުގައި ފުރަތަމަ ފަހަރަށް މަސައްކަތް ކުރުމަށް ތައްޔާރު ކަމަށެވެ.\nހަމަ ވި ޓީޒަރ ވީޑިއޯ ދީޕިކާގެ އިންސްޓަގުރާމު އެކައުންޓުގައި ހިއްސާކޮށް އޭނާ ބުނެފައިވަނީ ހުވަފެން ހަގީގަތަކަށް ވާ ކަމަށެވެ.\nފިލުމުގެ ޑައިރެކްޓަރ ސިދާތުގެ ފުރަތަމަ ޕްރޮޑަކްޝަންގެ ހިއްސާއަކަށް ވެވުނީތީ އެކަމާ ޝުކުރުވެރިވާ ކަމަށާއި ''ބޭންގް ބޭންގް'' އަދި ''ވަރ'' އެކޭ އެއްފަދައިން ސިދާތުއާއި އެކު ކުރެވޭ މި މަސައްކަތަކީ ވެސް ރިތިކްއަށް ހާއްސަ މަސައްކަތަކަށް ވެގެންދާނެ ކަމަށް އޭނާ ބުނެފައިވެއެވެ.\nފިލުމު ''ފައިޓަރ'' އަކީ ވެސް ޑައިރެކްޓަރ ސިދާތުއަށް އެންމެ ހާއްސަ އެއް ފިލުމުކަމަށް އޭނާ ބުނެފިއެވެ. އެ ފިލުމު ސިދާތުއަށް އެންމެ ހާއްސަ ފިލުމަށް ވަނީ އެ ފިލުމުގައި އޭނާއަށް އެންމެ ކަމުދާ ދެ ފަންނާނުން ކަމުގައިވާ ދީޕިކާއާއި ރިތިކް އުޅޭތީ ކަމަށް ވެސް ސިދާތު ބުނެފައިވެއެވެ.\nމި ފިލުމު ރިލީޒް ކުރުމަށް ތާވަލު ކުރެވިފައިވަނީ އަންނަ އަހަރު ސެޕްޓެމްބަރ މަހުގެ 30 ވަނަ ދުވަހު ކަމަށް ޑައިރެކްޓަރ ސިދާތު ބުނެފައިވެއެވެ.


Hoarafushee magu hedhumuge mashroou ifthithaahu koffi - One Online\n19 ނޮވެމްބަރު 2021: ހއ ހޯރަފުށީ މަގުހެދުމުގެ މަޝްރޫއު އިފްތިތާހު ކުރުމުގެ ރަސްމިއްޔާތުގެ ތެރެއިން -- ފޮޓޯ: އެމްޓީސީސީ\nހޯރަފުށީ މަގުހެދުމުގެ މަޝްރޫއު އިފްތިތާހުކޮށްފި\nހއ. ހޯރަފުށީ މަގުހެދުމުގެ މަޝްރޫއު އިފްތިތާހު ކުރުމުގެ ރަސްމިއްޔާތު މިއަދު ބާއްވައިފިއެވެ.\nއެމްޓީސީސީން މިއަދު ބުނީ، ރައީސުލްޖުމްހޫރިއްޔާގެ ނައިބު ފައިސަލް ނަސީމް އިފްތިތާހު ކުރެއްވި މި ރަސްމިއްޔާތުގައި މިނިސްޓާ އޮފް ޓްރާންސްޕޯޓް އެންޑް ސިވިލް އޭވިއޭޝަން، އާއިޝަތު ނަހުލާ އަދި ހޯރަފުށީ ދާއިރާގެ މެމްބަރު އަހުމަދު ސަލީމް ބައިވެރިވެވަޑައިގެންނެވި ކަމަށެވެ. އޭގެ އިތުރުން ހޯރަފުށީ ކައުންސިލްގެ ރައީސް މުހައްމަދު ވަހީދާއި، އެމްޓީސީސީގެ ޗީފް އޮޕަރޭޓިން އޮފިސަރު ޝާހިދު ހުސައިން މޫސާގެ އިތުރުން އެމްޓީސީސީގެ އިސްވެރިން ބައިވެރިވެވަޑައިގެންނެވި ކަމަށެވެ.\nއެމްޓީސީސީން އިތުރަށް ބުނީ، ހޯރަފުށީ މަގުތައް ތަރައްގީ ކުރުމުގެ މަޝްރޫއުގެ ދަށުން، 5303 މީޓަރުގެ ތާރުއެޅި 11 މަގު ތަރައްގީ ކުރާނެ ކަމަށެވެ. އަދި 25،909 އަކަ މީޓަރުގެ ސަރަހައްދެއްގައި ސަބްބޭސް ތައްޔާރު ކުރުމާއި، 25،909 އަކަ މީޓަރުގެ ސަރަހައްދެއްގައި އޭބީސީ ފަށަލަ އެޅުމުގެ އިތުރުން، 11،113.80 އަކަ މީޓަރުގެ ސަރަހައްދެއްގައި ފުޓްޕާތް ހެދުން ހިމެނޭ ކަމަށެވެ.\nއޭގެ އިތުރުންވެސް ފެންހިންދާ ނިޒާމެއް ގާއިމުކުރުމާއި، މަގުތަކުން ނިޝާން ހަރުކުރުމާއި، ސްޕީޑް ބްރޭކަރު ހަރުކުރުމުގެ އިތުރުން، މަގުބައްތި ހަރުކުރުމުގެ މަސައްކަތް ހިމެނޭ ކަމަށެވެ.\nމިނިސްޓްރީ އޮފް ނޭޝަނަލް ޕްލޭނިން ހައުސިން އެންޑް އިންފްރާސްޓްރަކްޗާ އިން އެމްޓީސީސީއާ ހަވާލުކޮށްފައިވާ މި މަޝްރޫއަކީ 71.90 މިލިއަން ރުފިޔާގެ މަޝްރޫއެކެވެ. އަދި މަސައްކަތް ނިންމާ ހަވާލުކުރުމަށް ދީފައިވަނީ 470 ދުވަހެވެ.\nގުޅޭ ޓެގު އެމްޓީސީސީ ހޯރަފުށި


ދިވެހިރާއްޖޭގެ ގައުމީ ޔުނިވަރސިޓީ ސިޔާސީކުރުން – Maldivian Democratic Party\nދިވެހިރާއްޖޭގެ ޤައުމީ ޔުނިވަރސިޓީ 2011 ވަނަ އަހަރު ވަކި ޤާނޫނެއްގެ ދަށުން އުފައްދައިގެން ހިންގަމުންގެންދަނިކޮށް، އެ ޔުނިވަރސިޓީގެ އެއްވެސް ބަހެއް ނެތި، ޔުނިވަރސިޓީގެ ޤާނޫނު އިޞްލާޙުކުރުމުގެ ބިލެއް ސަރުކާރުގެ ފަރާތުން ރައްޔިތުންގެ މަޖިލީހަށް ހުށައަޅުއްވައިފިއެވެ. މި ބިލްގައި ވާގޮތުން، ޔުނިވަރސިޓީ ހިންގުމުގެ ހުރިހާ ބާރެއް މަތިކޮށްފައިވާ 13 މެންބަރުންގެ ޔުނިވަރސިޓީ ކައުންސިލްގައި މަޤާމުގެ ހައިސިއްޔަތުން ހިމެނިވަޑައިގަންނަވާ ޔުނިވަރސިޓީގެ ޗާންސެލަރާއި، ވައިސް ޗާންސެލަރާއި، ޑެޕިއުޓީ ވައިސް ޗާންސެލަރ (އެޑްމިނިސްޓްރޭޝަން އެންޑް ފައިނޭންސް)، އާއި ޑެޕިއުޓީ ވައިސް ޗާންސެލަރ (ރިސަރޗް އެންޑް އިނޮވޭޝަން)، އައްޔަންކުރައްވާނީ ރައީސުލްޖުމްހޫރިއްޔާއެވެ. މީގެ އިތުރުން ޔުނިވަރސިޓީގެ ބޭރުން ކައުންސިލްގައި ބައިވެރިވާ5މެންބަރުން ވެސް އައްޔަންކުރައްވަނީ ރައީސުލްޖުމްހޫރިއްޔާއެވެ.\nމިހާރު، ކައުންސިލަށް ޔުނިވަރސިޓީ ތެރެއިން ބައިވެރިވާ ހުރިހާ މެންބަރުންނަކީ އިންތިޚާބު ކުރެވޭ މީހުން. އަދި ބޭރުން ކައުންސިލްގައި ބައިވެރިވާ މީހުންނަކީ ވެސް ޢާންމުކޮށް އިޢުލާންކޮށްގެން ކުރިމަތިލާ މީހުންގެ ތެރެއިން، ކައުންސިލުން ކަނޑައަޅާ މިންގަނޑުތަކެއްގެ މައްޗަށް މިނިވަން ކޮމިޓީއަކުން ހޮވޭ މެންބަރުންނެވެ. ރައީސުލްޖުމްހޫރިއްޔާ އައްޔަން ކުރައްވަނީ ހަމައެކަނި ޗާންސެލަރއެވެ. ޗާންސެލަރގެ މައިގަނޑު މަސްއޫލިއްޔަތަކީ ކައުންސިލްގެ ރައީސްގެ ހައިސިއްޔަތުން ކުރައްވަން ޖެހޭ ކަންކަން ކުރެއްވުމެވެ. ކައުންސިލުން އެކަށައަޅާ ސިޔާސަތުތަކާ އެއްގޮތަށް ޔުނިވަރސިޓީ ހިންގަމުން ގެންދަވަނީ އިންތިޚާބުކުރެވިފައިވާ ވައިސް ޗާންސެލަރާއި ޑެޕިއުޓީ ވައިސް ޗާންސެލަރުންނެވެ. ޤައުމީ ޔުނިވަރސިޓީގެ ޤާނޫނު ބައްޓަން ކޮށްފައިވާނީ ތަހުޒީބު މުޖްތަމަޢު ތަކުގައިވެސް މިފަދަ ޔުނިވަރސިޓީތައް ހިންގާ ގޮތަށެވެ. ސިޔާސީ ނާޖާއިޒު ނުފޫޒުތަކުން އެއްކިބާ ވެގެން ސިޔާސީ އޮއިވަރުގައި ނުޖެހި ތެދުވެރިކަމާ މިނިވަންކަމާއެކު ޢިލްމީ މަސައްކަތް ކުރާ މުއައްސަސާ އެއްގެ ގޮތުގައި ހިންގުމަށެވެ. ވެރިކަން ބަދަލު ވިޔަސް ޢިލްމީ މަސައްކަތަށް ގުޑުން ނާރާ ހިނގަމުންދާނެ ފަންނީ ތަނެއްގެ ގޮތުގައި ހިންގުމަށެވެ.\nއެހެންކަމުން، މިހާތަނަށް ޔުނިވަރސިޓީ ހިންގަމުންގެންގޮސްފައި ވަނީ ޔުނިވަރސިޓީ ޤާނޫނު ތަޞައްވަރުކޮށްފައިވާ މިނިވަންކަމާއި މުސްތަޤިއްލުކަން މަތީގައެވެ.\nޔުނިވަރސިޓީގެ ޤާނޫނަށް މިހާރު ހުށައަޅުއްވާފައިވާ އިސްލާޙު އެގޮތަށް ފާސްވެއްޖެނަމަ ޔުނިވަރސިޓީ ހިނގަމުންދާނީ ޔުނިވަރސިޓީއެއް ހިންގަންޖެހޭ ހަމަތަކާއި އުޞޫލުތަކާއި ޚިލާފަށް، އަދި ދިވެހިރާއްޖޭގެ ޤައުމީ ޔުނިވަރސިޓީ އުފެއްދި ވިސްނުމާވެސް މުޅިން ޚީލާފަށް ސިޔާސީ މުއައްސަސާއެއްގެ ގޮތުގައެވެ.\nޔުނިވަރސިޓީގެ މިނިވަންކަމާއި މުސްތަޤިއްލުކަން ގެއްލި ސިޔާސީ ތަނަކަށް ޔުނިވަރސިޓީ ބަދަލުވެގެން ދިއުމުން ވަރަށް ގިނަ މައްސަލަތަކާ ކުރިމަތިވާނެއެވެ. އެކިއެކި ސިޔާސީ މީހުން ޔުނިވަރސިޓީއިން ވަޒީފާދީ، އަދި ބައެއް ފަރާތްތަކަށް ވަޒީފާއިން ވަކިކޮށް، އެކިއެކި ސިޔާސީ މަޤްޞަދުތައް ޙާޞިލުކުރުމަށް ޔުނިވަރސިޓީގެ ދަރިވަރުންނާއި މުވައްޒަފުންނާއި ވަސީލަތްތައް ނާޖާއިޒް ގޮތެއްގައި ބޭނުންކުރުމަށް މަގުފަހިވެގެން ދާނެއެވެ. ކޯސްތައް އެކިއެކި ކެމްޕަސްތަކުގައި ފެށުމުގައާއި ނުފެށުމުގައި، ދަރިވަރުން ކޯސްތައް ހޮވުމުގައާއި ނުހޮވުމުގައި، ދަރިވަރުން މާއްދާތަކުން ފާސްކޮށްދިނުމުގައާއި ފާސްކޮށް ނުކުރުމުގައި، ސިޔާސީ ފިކުރު، ޢިލްމީ މިންކުރުމާ މަސްހުނިވާނެއެވެ. ޔުނިވަރސިޓީގެ އެންމެ މުހިންމު އެއް ޒިންމާއެއްކަމުގައިވާ ދިރާސާކުރުމާއި ދިރާސާކޮށްގެން އުފައްދާ މަޢުލޫމާތު/ޢިލްމު ޢާންމުކުރުމަށް ވަރަށް ބޮޑު ހުރަހެއް އެޅިގެން ދިއުމުގެ ފުރުޞަތު ބޮޑުވާނެއެވެ. އަދި ދިރާސާކުރުމަށް ސަރުކާރު ބޭނުންނުވާ ކަންކަން ދިރާސާ ނުކޮށް، ސަރުކާރު ބޭނުންވާ ކަންކަމާ ބެހޭގޮތުން ސަރުކާރު ބޭނުންވާ ގޮތަށް މަޢުލޫމާތު ފެތުރުމަށް (ޕްރޮޕަގެންޑާއަށް) ވަރަށް ބޮޑަށް މަގު ފަހިވެގެންދާނެެވެ.\nބުނެވި ދިޔަ ސަބަބު ތަކާހުރެ ޔުނިވަރސިޓީ ޤާނޫނަށް މި ހުށައަޅާފައިވާ އިސްލާޙުތަކާ މެދު މި ޕާޓީން ވަރަށް ބޮޑަށް ކަންބޮޑު ވެއެވެ. މި ބިލް އަނބުރާ ގެންދިއުމަށް މި ޕާޓީން ހަރު އަޑުން ސަރުކާރަށް ގޮވައިލަމެވެ. އަދި، އަންނަން އޮތް ޖީލުގެ މުސްތަޤުބަލަށްޓަކައި މި އިސްލާހުތައް މިގޮތަށް ފާސް ނުކުރެއްވުމަށް ރައްޔިތުންގެ މަޖިލިހުގެ ޢިއްޒަތްތެރި މެންބަރުންނަށް ވެސް ގޮވައިލަމެވެ. މަތީ ތަޢިލީމުގައި މަސައްކަތްކުރައްވާ އެންމެހާ ފަރާތްތަކާއި މަތީ ތަޢުލީމު އުނގެނޭ އެންމެހާ ދަރިވަރުން މި ބިލް ފާސްކުރުމާ ދެކޮޅަށް އިހުތިޖާޖުކުރުމަށް ވެސް މި ޕާޓީން ގޮވައިލަމެވެ.


vnews - Las Palmas athun libunu molhaa eku Madrid league ge3vana ah jehilaifi\nސްޕެނިޝް ލީގުގެ ތިން ވަނަ މަގާމަށް އެންމެ ފަހުގެ ޗެމްޕިއަން ރެއާލް މެޑްރިޑް ޖެހިލައިފި\nލަސް ޕަލްމާސް ކޮޅަށް ލަނޑު ޖެހުމަށްފަހު ރެއާލްގެ ކުޅުންތެރިން އުފާފާޅު ކުރަނީ---\nލަސް ޕަލްމާސް އަތުން ފަސޭހަ ކަމާއެކު 3-0 ލަނޑުން މޮޅުވެ، ސްޕެނިޝް ލީގުގެ ތިން ވަނަ މަގާމަށް އެންމެ ފަހުގެ ޗެމްޕިއަން ރެއާލް މެޑްރިޑް ޖެހިލައިފި އެވެ.\nރެއާލްގެ އަމިއްލަ ދަނޑުގައި ރޭ ކުޅުނު މިމެޗުގައި އެޓީމުގެ ލަނޑުތައް ކާމިޔާބު ކޮށްދިން ކުޅުންތެރިންނަކީ ބްރެޒިލްގެ މިޑްފީލްޑަރު ކަސެމީރޯ އާއި ސްޕެއިންގެ މިޑްފީލްޑަރު މާކޯ އަސެންސިއޯގެ އިތުރުން ސްޕެއިންގެ ޒުވާން މިޑްފީލްޑަރު އިސްކޯ އެވެ.\nރޭގެ މެޗަށްފަހު ރެއާލް މެޑްރިޑުގެ ކޯޗް ޒައިނުއްދީން ޒިދާން ބުނީ، ލީގުގައި އެންމެ ފަހުން ކުޅުނު މެޗުން ޖިރޯނާ އަތުން ބަލިވި ބަލިވުމަކީ ޓީމަށް ލިބުނު ފޫނުބެއްދޭ ވަރުގެ ބޮޑު ގެއްލުމެއް ކަމަށާއި އެހެންނަމަވެސް ރޭގެ މޮޅާ އެކު އަލުން އާހިތްވަރެއް ލިބިއްޖެ ކަމަށެވެ.\n"ރޭގެ ނަތީޖާއާ އެކު އަހަރެން ވަރަށް ހިތް ހަމަޖެހިއްޖެ. އެކަމަކު ބައެއް ކުޅުންތެރިން ކޮންމެވެސް ވަރެއްގެ ނުތަނަވަސްކަމެއް އަދި އެބައޮތް. އެއީ ކިއްވެކަމެއް ނޭގެ. މީޑިއާ ތަކުގައި އެކުޅުންތެރިން އެބައޮތް އެހެން ބުނެފައި." ޒިދާން ބުންޏެވެ.\nރޭގެ މޮޅާއެކު ލީގް ތާވަލްގެ ތިން ވަނަ މަގާމްގައި ރެއާލް މިވަގުތު އޮތީ މިހާތަނަށް ކުޅުނު 11 މެޗުން ލިބުނު 23 ޕޮއިންޓާއެކު އެވެ. ލީގުގެ އެއް ވަނަ މަގާމްގައި ކުޅުނު 11 މެޗުން 31 ޕޮއިންޓް ހޯދައިގެން ބާސެލޯނާ އޮތްއިރު، ލީގުގެ ދެ ވަނަ މަގާމްގައި ކުޅުނު 11 މެޗުން 27 ޕޮއިންޓް ހޯދައިގެން އޮތީ ވެލެންސިއާ އެވެ.\nލީގުގައި ރެއާލް ދެން އެންމެ އަވަހަށް ވެސް ކުޅޭ މެޗުގައި ނިކުންނާނީ އެތުލެޓިކޯއާ ދެކޮޅަށެވެ. އެމެޗް ކުޅޭނީ މިމަހުގެ 19 ވަނަ ދުވަހު ރާއްޖެ ގަޑިން 12:45 ގައެވެ.


ބޭންކް އޮފް މޯލްޑިވްސް އިން ތައާރަފްކުރި “އަހަރެންގެ ބޭންކް ކޮމިނިއުޓީ” ފަންޑުގެ ދަށުން އިތުރު ފަސް ޕްރޮޖެކްޓަކަށް ފަންޑު ކުރަން ނިންމައިފި އެވެ.\nއަމިއްލަ ފަރުދުންނާއި ހިލޭ ސާބަހަށް މަސައްކަތްކުރާ ޖަމިއްޔާތަކުން ދެމެހެއްޓެނިވި ގޮތެއްގައި ރަށްރަށުގައި ހިންގުމަށް ބޭނުންވާ ޕްރޮޖެކްޓްތަކަށް އެހީވުމުގެ ގޮތުން ބޭންކުން ހޮވި މި ޕްރޮޖެކްޓްތަކުގެ ތެރޭގައި\nހދ.ކުމުންދޫގައި ސޯލާ ލައިޓް ހަރުކުރުން –- އަމީން މުހައްމަދު\nތ. ގުރައިދޫގައި ޕްލާސްޓިކް ރިސައިކްލިންގ ޕޮއިންޓެއް ގާއިމްކުރުން–- ގްލޯބަލް ސިޓިޒަން ސޮސައިޓީ\nހދ. ކުރިނބީގައި އައުޓްޑޯ ފިޓްނަސް ޕާކެއް ހެދުން –- އާދަމް ޝަޒީމް\nހދ. ހޯރަފުށީގައި ކުޑަކުދިންގެ ޕާކެއް ހެދުން –- ހޯރަފުށި ޔޫތް ޑިވަލޮޕްމަންޓް ސޮސައިޓީ\nތ. ވިލުފުށީގައި އައުޓްޑޯ ޖިމް އެއް ހެދުން – ވަސަނަ ޖަމިއްޔާ\nމި ފަސް ޕްރޮޖެކްޓް ހޮވާފައިވަނީ މިއަހަރުގެ4ވަނަ ކްއާޓާގައި ހުށަހެޅި ޕްރޮޕޯސަލްތަކުގެ ތެރެއިންނެވެ. ބީއެމްއެލްގެ ޕަބްލިކް ރިލޭޝަންސް މެނޭޖާ މުހައްމަދު ސައީދު ވިދާޅުވީ، ބޭންކްގެ އެންމެ ބޮޑު އެއް އަމާޒަކީ ބޭންކަށް ލިބޭ ފައިދާ އަނބުރާ މުޖުތަމައަށް ފޯރުކޮށްދިނުން ކަމަށެވެ.\n“ކޮމިއުނިޓީ ފަންޑާއެކު ރާއްޖޭގެ އެކި ކަންކޮޅުތަކުގައި ހިންގަމުންދާ ޕްރޮޖެކްޓްތަކަށް މާލީ ގޮތުން އެހީތެރިކަން ފޯރުކޮށްދީ މުޖުތަމައުގެ ކުރިއެރުމަށާއި ލާބައަށް ކުރާ މަސައްކަތް މިވަނީ އިތުރުވެގެން ގޮސްފަ. މިއާއެކު މިއަހަރުތެރޭ ކޮމިއުނިޓި ފަންޑްގެ ދަށުން މިވަނީ ޖުމްލަ 20 ރަށެއްގައި މުޖުތަމައަށް ނުހަނު ބޮޑަށް ފައިދާކުރާ ޕްރޮޖެކްޓްތަކެއް ހިންގުމަށް އެހީތެރިކަން ފޯރުކޮށްދީފައި.” އޭނާ ވިދާޅުވި އެވެ.\n‘އަހަރެންގެ ބޭންކް ކޮމިއުނިޓީ ފަންޑު’ އިފްތިތާހްކޮށްފައިވަނީ ދިވެހިންނާއި ދިވެހި މުޖުތަމައުތަކާ އޮތް ގުޅުން ބަދަހި ކުރުމަށް “އަހަރެންގެ ބޭންކް”ގެ ނަމުގައި މުޅި ރާއްޖެއަށް އަމާޒުކޮށްގެން ބޭންކުން ކުރިއަށްގެންދާ ޕްރޮގްރާމް ދަށުންނެވެ.


Hiyaa Flat Gai Dhiriulhey Kudhinnah School Bus Hamajassanee - Vaguthu\nހުޅުމާލޭގެ ދެވަނަ ފިޔަވަހީގައި އަޅާފައިވާ ހިޔާ ފްލެޓްތަކަށް ބަދަލުވާ އާއިލާތަކުގެ ދަރިވަރުންގެ ތެރެއިން ހުޅުމާލޭގެ ސްކޫލްތަކުން ޖާގަ ނުލިބޭ ދަރިވަރުންނަށް މިހާރު ވެސް ތިބި ސްކޫލްތަކަށް ދެވޭނެ އިންތިޒާމް ސަރުކާރުން ހަމަޖައްސާނެ ކަމަށް އެޑިއުކޭޝަން މިނިސްޓަރު ޑރ. އައިޝަތު އަލީ މިއަދު ވިދާޅުވެއްޖެއެވެ.\nހިޔާ ފްލެޓްތަކުގައި ސްކޫލެއް ނެތުމުން އެތަނުގައި ތިބި ސްކޫލުތަކުގެ ދަރިވަރުންނަށް ފުރަތަމަ ފިޔަވަހީގެ ސްކޫލުތަކަށް ދެވޭނެ އިންތިޒާމު ހަމަޖެއްސުމާ ކުރެވޭ މަސައްކަތްތަކާއި ގުޅޭ ގޮތުން މަޖިލީހުގެ މިއަދުގެ ޖަލްސާގައި، ހުޅުމާލެ ދާއިރާގެ އެމްޑީޕީ މެންބަރު އަލީ ނިޔާޒު (ނިޔާ) ކުރެއްވި ސުވާލަކަށް ޖަވާބު ދެއްވަމުން އައިޝަތު އަލީ ވިދާޅުވީ ހުޅުމާލޭ ހުރަވީ ސްކޫލުން 1500 ކުދިންގެ ޖާގައެއް ހަމަޖެހިގެން ދާނެ ކަމަށެވެ. އެ ޖާގާ އިތުރުކުރެވޭނީ އެއް ދަންފަޅިއަށް ކިޔަވައިދޭ ހުރަވީ ސްކޫލު ދެ ދަންފަޅިއަށް ބަދަލުކޮށްގެންނެވެ. އޭނާ ވިދާޅުވި ގޮތުގައިމިހާރު ދެވަނަ ފިޔަވަހީގެ ސްކޫލުތައް އެޅުމުގެ މަސައްކަތް ކުރިއަށް އެބަދެއެވެ. އެކަމަކު އެ ސްކޫލުތައް އެޅެންދެން އިންޒާމުތަކެއް ހަމަޖެއްސުމުގެ މަސައްކަތް ކުރައްވަމުންދާ ކަމަށް ވިދާޅުވިއެވެ.\n"ވިސްނުމަކީ މާލެ ސްކޫލުތަކުގެ އެކޮޅަށްދާ ކުދިންނަށް މިނީ ބަސް ބާއްވައިގެން ބަހުގެ ޒަރީއްޔާއިން އެ ކުދިން އުޅޭ ސްކޫލުތަކަށް އައުމުގެ ފުރުސަތު ދިނުން" މިނިސްޓަރު ވިދާޅުވިއެވެ.\nދެ ވަނަ ފިޔަވަހީގައި އެޅުމަށް ހަވާލުކޮށްފައިވާ ސްކޫލްތަކުގެ މަސައްކަތް ނިމޭނީ އަންނަ އަހަރު ފަހުކޮޅު ކަމަށް އެޑިއުކޭޝަން މިނިސްޓްރީއާ ހަވާލާދީ ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) އިން ވަނީ މީގެ ކުރިން ބުނެފައެވެ. ރިއަށް އޮތް ތަނުގައި އަލަށް ބޮޑު ބައެއް އާބާދުވަމުން އަންނާނެ ދެވަނަ ފިޔަވަހީގައި 14 ސްކޫލެއް އެޅުމަށް އެޑިއުކޭޝަނުން ވަނީ ނިންމާފައެވެ. އެ ސްކޫލުތައް އަޅާނެ ބިން އެޗްޑީސީން ހަވާލުކުރުމުން މިހާރު ބައެއް ސްކޫލްތައް އަޅަން ކުންފުނިތަކާ ވަނީ ހަވާލުކޮށްފައެވެ. އޭގެ ތެރޭގައި އަމިއްލަ ސްކޫލްތައްވެސް ހިމެނެއެވެ.\nއެތަނުގައި ހަ ބުރީގެ ޕްރައިވެޓް ސްކޫލެއް އަޅަން ވިލާ ކުންފުންޏާ ވަނީ ދާދި ފަހުން ހަވާލުކޮށްފައެވެ. ދެވަނަ ފިޔަވަހީގައި އިންޓަނޭޝަނަލް ސްކޫލެއް އަޅަން އައިލެންޑާޒް އެޑިޔުކޭޝަން މޯލްޑިވްސްއާ ވަނީ މި މަހުގެ ދެވަނަ ދުވަހު ހަވާލުކޮށްފައެވެ.


Bollywoodge Kureege Actor Nafisa Cancer Baleegai Maraai Hanguraama Kuranee - Vaguthu\nބޮލީވުޑްގެ ކުރީގެ އެކްޓަރު ނަފީސާ ކެންސަރު ބަލީގައި މަރާ ހަނގުރާމަ ކުރަނީ\nބޮލީވުޑްގެ ކުރީގެ އެކްޓަރ ނަފީސާ އަލީ ކެންސަރު ބަލީގައި މަރާ ހަނގުރާމަކުރަމުން އެބަދެއެވެ.\nޕެރިޓޯނިއަލް އަދި އޯވަރީ ކެންސަރުގެ އެންމެ ސީރިއަސް ސްޓޭޖުކަމަށްވާ ސްޓޭޖް ތިނެއްގައި ނަފީސާގެ ބަލި ހުރި އިރު، އޭނާއަށް ކެންސަރު ޖެހިފައިވާކަން ހާމަކޮށްފައި ވަނީ މިދިޔަ ހޮނިހިރު ދުވަހު އިންސްޓަގްރާމް މެދުވެރިކެވެ.\nއެގޮތުން ނަފީސާގެ ޒަމާންވީ އެކުވެރިޔާ، އަދި އިންޑިއާގެ ކޮންގްރެސްގެ ލީޑަރެއްކަމަށްވާ ސޮނާލީ ގާންދީއާއެކު ނަގާފައިވާ ފޮޓޯއެއް އިންސްޓަގްރާމްގައި ހިއްސާ ކުރަމުން އޭނާ ބުނެފައިވަނީ ކެންސަރުގެ ސްޓޭޖު ތިނެއްގައި ވަނިކޮށް ޒަމާންވީ އެކުވެރިޔަކު ބައްދަލުކޮށް އަވަސް ޝިފާއަށް އެދުމުން އުފާވާ ކަމަށެވެ.\nނަފީސާ އޭނާގެ ޒަމާންވީ އެކުވެރިޔާ ސޮނާލީ ގާނދީ އާއި އެކު\nއުމުރުން 61 އަހަރުގެ ނަފީސާ ބޮލީވުޑަށް ތައާރަފްވެފައިވަނީ 1978 ގައި ބޮލީވުޑްގެ ކުޅަދާނަ ޑައިރެކްޓަރު ޝަޝީ ކަޕޫރު ޑައިރެކްޓް ކޮށްފައިވާ ފިލްމު "ޖުނޫން"އިންނެވެ. އޭގެ ފަހުންވެސް ނަފީސާ ވަނީ މަޝްހޫރު އެތަކެއް ފިލްމެއް ކުޅެދީފައެވެ. އޭގެ ތެރޭގައި 1998 ވަނަ އަހަރު ނެރުނު ފިލްމު "މާޖޯ ސާބް" އާއި 2007 ވަނަ އަހަރު ނެރުނު ފިލްމު" ބިގް ބީ" ހިމެނެއެވެ.\nދެހާސް ހަތްވަނަ އަހަރަށް ފަހު ރަސްމީކޮށް ފިލްމީ އިންޑަސްޓްރީގެ ފިލްމުތަކުން ނަފީސާ ފެނިގެން ގޮސްފައިނުވާ އިރު، ދެން އޭނާ ފެނިގެން ދިޔައީ އިންޑިއާގެ ސިޔާސީ ދާއިރާއިންނެވެ. އެގޮތުން ނަފީސާ ވަނީ އިންޑިއާގެ ޕްރޮގްރެސިވް ޕާޓީގެ އިސް މަގާމުތަކެއްވެސް ފުރުއްވާފައެވެ.\nފަހަކަށް އައިސް ކެންސަރުގެ ޝިކާރައަށް މަޝްހޫރު އެތަށް ތަރިންނެއް ވަނީ ވެފައެވެ. އެގޮތުން ބޮލީވުޑްގެ އަދި ހޮލީވުޑްގެ ކުޅަދާނަ ފިލްމީ ތަރި އިރްފާން ހާން އާއި، ސޮނާލީ ބެންޑްރޭ އާއި ތާރިރާ ކަސްޔަޕު އަންނަނީ ކެންސަރު ބައްޔަށް ފަރުވާ ހޯދަމުންނެވެ.\nނޮވެމްބަރު 20, 2018 17:48\nސޮނާލީ ގާންދީއެއް ނޫން. ސޯނިއާ ގާންދީ


19 ޖުލައި 2020 - 08:52 17 comments\nރިފާއަށް ޒާހިރު ފެނުނު ވަގުތެވެ. ހުރި ފިޔަވަޅު މައްޗަށް ރިފާ ހުއްޓުނެވެ. އަޒީޒާއާއި ޒާހިރަށް ވެސް ހުއްޓެވުނެވެ. ޒާހިރު ގެއަށް ގެނައުމަކީ ރިފާގެ އެދުމަކަށް އަޒީޒާ ކުރި ކަމެކެވެ. މައްސަލަ ހައްލުކުރުމަށް ޓަކައި ރިފާގެ ފަރާތުން ފައްސި އިސާރަތެއް ފެންނާނެ ކަމަށް އަޒީޒާ އުންމީދުކުރިއެވެ. ޒާހިރު ހުރީ ރިފާއަށް ދޫކޮށްލައިގެންނެވެ. އަޑު ވީއްލައި އެންމެ ލަފުޒެއް ރިފާ ބުންޏަސް، އިދިކޮޅަށް އެންމެ ލަފުޒެއް ވެސް ނުބުނެ ޒާހިރު އެ ތަނުން ނުކުންނާނެއެވެ. ޒުވާބުކުރުމަކީ ޒާހިރުގެ މިޒާޖެއް ނޫނެވެ. ގަޑިއެއްގެ އިރުހެން ހީވި ފަޅި ސިކުންތަށް ފަހު ރިފާގެ ތުންފަތަށް ހިނިތުންވުމެއް ވެރިވިއެވެ. އަޒީޒާ ފުން ނޭވައެއް ބޭރުކޮށްލިއެވެ. ވާހަކަދައްކަން ދެ މީހުންނަށް ފުރުސަތު ދީފައި އަޒީޒާ ވަނީ ކޮޓަރިއަށެވެ. ރިފާ އައިސް ގޮނޑީގައި އިށީނެވެ.\n"ދެން އިށީނދެބަލަ!" ސަމާސާ ރާގެއްގައި ރިފާ ބުންޏެވެ. "ތިހާ ބީރައްޓެހިވާކަށް އަދި ނުވެއެއްނު ދޯ!"\n"ކޮބާ ނަޝްފާ؟" އިށީންނަމުން ޒާހިރު އެހިއެވެ.\n"ޓިއުޝަންއަށް ދިޔައީ." ރިފާ ޖަވާބުދިނެވެ.\nޒާހިރު ގޮނޑީގައި ހަމަޖެހިލިއެވެ. ވަރަށް ފުންކޮށް ރިފާއަށް ބަލައިލިއެވެ. ކުރިމަތީގައި އިނީ ޒާހިރުގެ ދަރިފުޅުގެ މަންމައެވެ. ވަރިކޮށްފައި ހުއްޓަސް ޒާހިރަށް ހީވަނީ އަނބިމީހާ ހެންނެވެ. އެހާ ވެސް ގާތް ގުޅުމެއް އެ ދެމެދުގައި ވަނީ އުފެދިފައެވެ. އެހެނަސް، ކޮންމެ ވަގުތަކު ކޮންމެ ގޮތަކަށް ވެސް ރިފާ ހަރަކާތް ކޮށްފާނެކަން ޒާހިރަށް އެނގެއެވެ. އެހާ ވެސް ފުން ބީރައްޓެހިކަމެއް އެ ދެމެދަށް ވަނީ ވެރިވެފައެވެ.\n"ރުޅިއައިއްސަތަ ތިހިރީ؟" ކުށް ގަބޫލުކުރާ ނަޒަރަކުން ބަލަމުން ރިފާ އެހިއެވެ.\n"ކީއްވެ ރިފާ ދެކެ ރުޅިއަންނަންވީ؟" އޯގާތެރި ރާގެއްގައި ޒާހިރު ބުންޏެވެ. "އަހަރެން ދަންނަ ރިފާ ދުވަހަކު ވެސް އަހަންނާ ދިމާއަކަށް ހަޅޭކެއް ނުލަވާނެ. ހާލެއްހެން ފުންމަފުންމައިގެން އަހަންނާ ދިމާ އަކަށް ނާންނާނެ. އަހަރެންގެ ގަޔަށްބޮލަށް އެރީ ރިފާއެއް ނޫން. ވީ ގޮތް މަންމަ ކިޔައިދިނީމަ މިހާރު އެ ކަން މާ ބޮޑަށް ވެސް ޔަގީން ކުރެވިއްޖެ! ރިފާ ގާތުގަ ބުނީމެއްނު ވިސްނައިގެން އުޅެއްޗޭ!"\n"އެނގެޔޭ!" ރިފާ އެއްބަސްވިއެވެ. "އެކަމަކު އެއީ ބޭބެގެ އަންހެނުން. އަހަރެންގެ ފަހަރި."\n"ފަހަރި އަކަސް ކޮންމެކޮންމެ ފަހަރިއެއްގެ ހިތް ހެވެއް ނުވާނެ ރިފާ،" ޒާހިރު ނަސޭހަތްދިނެވެ. "ރިފާ ވެސް ޖެހޭނެ އެ ވަރު ދަންނަން. އަހަރެން ވެސް މި ގޭގަ މި އުޅެނީ އޭނައަށް ވަރަށް ވިސްނައިގެން. ވަރަށް ދުރުދުރުން. އެހެން ވެގެން މޯޓަރު ހަދަން، ބޮކި ބަދަލުކުރަން އެ ބަޔަށް ވަނަސް އަހަރެން ބަލައިގެން އުޅެނީ. އެއް ފަހަރު ވެސް އެކަންޏެއް ނުދަމެއްނު! ރިފާ ނޫނީ ނަޝްފާ ގޮވައިގެން އަހަރެން ދަނީ. އަހަރެން ހަމަ ބޭނުން ނުވަނީ އެކަނި ހުންނަން. ރިފާއަށް ވެސް އޭނަގެ ނިޔަތް އެނގެއެއްނު!"\nރިފާ ވިސްނައިލިއެވެ. ހަގީގަތުގައި ވެސް ޒާހިރު ޖަހައިގަންނަން ޒުލްފާ ބޭނުންވޭ ހެއްޔެވެ؟ އެ ފަދަ ބޭނުންތައް އެކަކު ވެސް ދުލުން ހާމަކުރޭ ހެއްޔެވެ؟ ޒާހިރަށް ކަޅިއަޅަންޏާ ޔަގީނުން ވެސް ރިފާއަށް ޒުލްފާ އެ ކަން ސިއްރުކުރާނެއެވެ. ޝައްކުވިޔަ ނުދިނުމަށް ޓަކައެވެ. އެކަމަކު އަޒީޒާއާއި ޒާހިރަކީ ރިފާއަށް ނުބައި ނަސޭހަތެއް ދޭނެ ބައެއް ނޫނެވެ.\n"ދެން ވަރަށް ވިސްނާނަން!" ރިފާ ޔަގީންކަން ދިނެވެ.\nރިފާ ރަނގަޅު ކުރުމަށް ޓަކައި އަޒީޒާ ވެސް ހެއްދީ ފަންޑިތައެކެވެ. ފަންޑިތައިން ބާރު ދެވެނީ ޖިންނިސައިތާނާއަށް ކަމާއި، ފަންޑިތަ މައިތިރިކުރަން ފަންޑިތަހެދުމުން އަނެއްކާ ވެސް ބާރު އެ ދެވެނީ ޖިންނިސައިތާނާއަށް ކަމެއް އަޒީޒާ އަކަށް ނޭނގެއެވެ. ބަލިމީހާގެ މަންމަގެ ނަން އެހުމާއި، ބޮލުގެ އިސްތަށި ނުވަތަ ހެދުމުން އެތިކޮޅެއް ގެންނަން ބުނުމަކީ ސިހުރުގެ އަލާމާތްތައްކަން ވެސް އަޒީޒާ އަކަށް ނޭނގެއެވެ. އަޒީޒާގެ ނިޔަތް ހެވެވެ. މަގުސަދު ރަނގަޅެވެ. އަޒީޒާ ބޭނުންވީ ދަރިފުޅު ސަލާމަތްކުރާށެވެ. ވާގިއެދެވުނީ ޖިންނިސައިތާނުންގެ ފަރާތުންނެވެ.\nރިފާ އުނަގަނޑުގައި ތަވީދެއް އަޅުވައިގެން މައްސަލައިގެ ވަގުތީ ހައްލެއް ހޯދުނެވެ. ކައިވެނި ރުޖޫއަކުރިއެވެ. ޒުލްފާއާ ކުރިމަތިލާން އަޒީޒާ ހިތަށްއެރިއެވެ. އެހެނަސް ޒުލްފާއަކީ އަޒީޒާގެ ދަރިއެއްގެ އަނބިމީހާއެވެ. ޒުލްފާ ސިހުރުހެދި ކަމުގެ ސާބިތު ހެއްކެއް ނެތެވެ. އެ ހާލަތުގައި އިންސާފު ހޯދަން އަޒީޒާ ނުކުމެއްޖެ ނަމަ ގޭތެރޭގެ މަސްލަހަތު ހައްތަހާ ވާނީ ގޯހެވެ. އެހެންވެ އަޅާނުލީއެވެ.\nޒުލްފާއާ ބެހޭ ގޮތުން އަޒީޒާއަށް އެނގުނު ކަންކަން އަޒީޒާގެ ހިތުގައި ކަފުންކުރިއެވެ. އެ ވާހަކަދެއްކުން ރިފާއަށް ވެސް މަނާކުރިއެވެ. އެހެނަސް ޒާހިރަކީ ރިފާގެ ފިރިމީހާ ކަމުން ޒާހިރަށް ހުރިހާ އެއްޗެއް އެނގެއެވެ. ޒާހިރު ވެސް ޝަކުވާތައް ދިރުވައިލައި، ކެތްތެރިކަން އިސްކުރިއެވެ.\nކައިވެނި ރުޖޫއަ ކުރިތާ ހަފުތާއެއް ފަހެވެ. އެންމެން އެކުގައި ވިލިނގިއްޔަށް ދަތުރު ގޮސް އުޅުމުގެ ތެރޭގައި ރިފާގެ ތަވީދު ކަނޑައިގެންދިޔައެވެ. ރިފާ އަކަށް އެ ކަމެއް ނޭނގެއެވެ. އެ ކަމެއް ހިނގީ މެންދުރު ފަހުއެވެ. އޭރު މާލެއަށް ފުރަން އޮތީ ތިން ގަޑި އިރެވެ. ތަވީދު މޫދަށް "ދޫކޮށްލައިފައި" ރިފާ މޫދުން އެރިއެވެ. އޭރު ޒާހިރު އިނީ ރިފާޔާ ތަންކޮޅެއް ދުރުގައި ދިޔަރެހުގައި އިށީނދެލައިގެންނެވެ. ޒާހިރު ބަލަހައްޓައިގެން އިނީ ވަކި ހާއްސަ ދިމާ އަކަށް ނޫނެވެ. އެހެނަސް ޒާހިރު ބަލާ ދިމާއިން އަންހެންކުއްޖަކު މޫދުން އަރައިގެން އަންނަ ތަން ރިފާއަށް ފެނުނެވެ. އެއީ ހަމަ އެކަނި ރިފާގެ ލޯމައްޗަށް ފެންނަ ދަޅައެއް ކަމެއް ރިފާ އަކަށް ކުޑަކޮށް ވެސް ނުވިސްނެއެވެ. ވަގުތުން ރިފާގެ ލޭ ކެކެން ފެށިއެވެ. ހިތުގެ ވިންދު އަވަސްވިއެވެ. އޭގެ ކުރިން ރިފާއަކީ ޒާހިރު އަންހެންކުއްޖަކާ ދިމާއަށް ބަލާ ތަން ފެނުނަސް އެއްވެސް ވަރަކަށް ކަންބޮޑުވާ މީހެއް ނޫނެވެ. އެކަމަކު ވިލިނގިލީގައި ހުރި އިރު ރިފާގެ ރުޅިގަނޑު ކޮންޓުރޯލު ކުރެވެނީ ކިރިޔަކިރިޔާއެވެ. ރިފާ އެއްޗެކޭ ނުބުނީ ނަޝްފާއަށް ޓަކައެވެ. ކޮންމެވެސް ކަމެއް ވެއްޖެހެން ޒާހިރަށް ފުރަތަމަ ހީވީ މާލެދާން ފެރީއަށް އެރި ހިސާބުންނެވެ. ޒާހިރު ދޯންޏަށް އަރައިފައި ރިފާ ދޯންޏަށް އަރުވަން އަތް ދިއްކޮށްލުމުން ޒާހިރުގެ އަތް ފޮޅުވައިލީމައެވެ. އެ މަންޒަރު ނަޝްފާއަށް ވެސް ފެނުނެވެ.\n"ހަމަ މިހާރު ވަރިކުރޭ!" ގެއަށް ވަން ގޮތަށް ރިފާގެ ރުޅިގަނޑު ފަޅައިގެންދިޔައެވެ.\nނަޝްފާ ދިޔައީ ސިއްސައިގެންނެވެ. ރިފާގެ ހަޅޭއްލަވައިގަތް އަޑަށް އަޒީޒާ ކޮޓަރިން ނުކުތެވެ. އޭރު "އެހެން ރިފާއެއް" ހަރަކާތަށް ނުކުމެއްޖެއެވެ. އަޒީޒާ ހައިރާންވީ ތަވީދު އޮއްވައި ރިފާ ކުލަވަރު ދައްކަން ފެށީމައެވެ. ތަވީދު އޮތްތޯ ބަލާކަށް އަޒީޒާ ނޫޅެއެވެ. ނަޝްފާ ދުވެފައި ގޮސް ކޮޓަރިއަށް ވަނެވެ. އަޒީޒާއާއި ޒާހިރު މަސައްކަތްކުރީ ރިފާ ހަމައަކަށް އެޅުވޭތޯއެވެ. ރިފާގެ ކަންފަތަށް ތިމަރަ އެޅިފައިވާ ކަހަލައެވެ. ދޮރުތައް ތަޅަން ފެށިއެވެ. އެއްޗެހިތައް އުކަން ފެށިއެވެ. ފުންމައިގެން އައިސް ޒާހިރުގެ ޓީޝާޓުގައި ހިފިއެވެ. ރިފާގެ ހުންނަނީ މެދުމިން އިސްކޮޅަކާއި ރޫފައެކެވެ. އެކަމަކު ރިފާގެ މުށުތެރެއިން ޒާހިރަކަށް ޓީޝާޓު ދަމައެއް ނުގަނެވުނެވެ.\n"އަހަރެން ވަރިކޮށްފަ ހަމަ މިހާރު މި ގެއިން ނުކުމޭ!" ރިފާ އެހެން ބުނި އިރު ދެ އަޑު އެކުލެވިފައި ހުރިހެން ޒާހިރަށް ހީވިއެވެ. "މަށަކަށް ވުރެ ކަލޭ ގަދައެއް ނުވާނެ."\nކަލޭ ކިޔައިގެން ވާހަކަދެއްކުމަކީ ރިފާގެ މިޒާޖެއް ނޫނެވެ. ޒާހިރަށް ޝައްކުވީ އެ ހިސާބުންނެވެ. ވީމާ، ރިފާގެ ތަވީދު އޮތްތޯ ބަލަން ޒާހިރު ބޭނުންވިއެވެ. އެ ވަގުތު އެ ތަނުގައި ހުރީ އަޒީޒާ އެކަންޏެވެ. ރިފާގެ ހެދުން އިރާލާކަށް ވެސް ޒާހިރަކަށް ހުރަހެއް ނެތެވެ. އެހެނަސް ރިފާގެ ހެދުމާ ހަމައަށް ޒާހިރަށް އަތް ގެންދެވިގެންނެވެ. ރިފާގެ ގަޔާ ދިމާއަށް ޒާހިރު ގެންދާ އަތުގައި ރިފާ ޖަހާލެއް ބާރުކަމުން ދެވަނަ ފަހަރު އެ ކަން ނުކުރަން ވެސް ޒާހިރު ހިތަށްއަރައެވެ. ކުއްލިއަކަށް ޒާހިރުގެ އަތުގައި ރިފާ ހިފިއެވެ. ޒާހިރުގެ އަތް ނުވަތަށް އަނބުރައިލިއެވެ. އެ ފަހަރު ޒާހިރު ހީކުރީ އަތް ހުޅުން ނައްޓައިލާނެ ކަމަށެވެ. ތަދުވެގެން ޒާހިރަށް ހަޅޭއްލަވައިގަނެވުނެވެ.\n"ވަރިކުރާށޭ!" ރިފާގެ އަޑު މާ ގަދައެވެ.\n"ޒާހިރު އޭނަ ވަރިކޮށްފަ ތި ކަން ނިންމާލާ!" ކައިރިވާން ނުކެރިފައި ދުރުގައި ހުރި އަޒީޒާ ރޮއިހޭރިގަތެވެ. "އޭނަ އެހެރީ މޮޔަވެފަ."\n"ވަރިކޮށްފިން ވަރިކޮށްފިން!" ވޭނަށް ކެތްކުރަމުން ޒާހިރު ގޮވައިލިއެވެ.\nވަރިކުރާ އިރަށް ޒާހިރުގެ އަތުން ރިފާ ދޫކޮށްލިއެވެ. ޒާހިރު ވަގުތުން ނުކުމެގެން ދިޔައީއެވެ. ރިފާ ރޯން ފެށިއެވެ. އެއީ ހަމަ ކުރީ ފަހަރު ވެސް ވީ ގޮތެވެ. ވާނީ އެހެންކަން، މާ ކުރިން ވެސް އަޒީޒާއަށް އެނގެއެވެ. ދެން ބެލިއިރު ރިފާގެ ތަވީދެއް ނެތެވެ.\nކަންތައް ހިނގައިދިޔައީ ހަމަ ކުރީ ފަހަރާ ދާދި އެއް ގޮތަކަށެވެ. ހަގީގަތް އެނގުމުން ޒާހިރުގެ އެއްވެސް ހިތްބަރުކަމެއް ނެތެވެ. ރިފާ ކުށްވެރި ކުރާކަށް ވެސް ޒާހިރު ބޭނުމެއް ނޫނެވެ. އެ ފަހަރު ރިފާއަށް ފަރުވާކުރުމާ ހަވާލުވީ ޒާހިރެވެ. ރައްޓެއްސެއް ލައްވައި ރުޤްޔާ ކުރުވައިގެން ރިފާ ރަނގަޅުކުރިއެވެ. ރިފާއަށް ހަދައިފައިވާ ސިހުރު ބާތިލުކުރިއެވެ. އެ ސިހުރުގެ އެއްވެސް އުނދަގުލެއް ދެން ނުޖެހޭނެ ކަމުގެ ޔަގީންކަން ވެސް ރާޤީ ދިނެވެ.\nމަންޒަރު ބަދަލުވީ ކައިވެނި ރުޖޫއަކުރަން ގާޒީއާ ބައްދަލުކުރި ހިސާބުންނެވެ. ވަރި ސާބިތުކުރަން ޖެހުމުންނެވެ. ރިފާ ވަރިކުރި ކަމުގެ ހެއްކަކަށް ހުރީ ހަމަ އެކަނި އަޒީޒާއެވެ. އެންމެ އަންހެނެކެވެ. އެ ހެކި ގަބޫލެއް ނުކުރެވުނެވެ.\n"ދެން ކިހިނެއް ހެދޭނީ؟" ޒާހިރު ހައިރާން ވެފައި އެހިއެވެ.\n"ވަރި ސާބިތުކުރެވޭނީ އަލުން ވަރިކޮށްގެން!" ގާޒީ އެދުނެވެ.\nއަލުން ވަރިކޮށްފިއްޔާ ތިންފަށް ވާނެއެވެ. ވީމާ ރިފާއަށް ޒާހިރާ ކައިވެނި ކުރެވޭނީ އެހެން މީހަކާ ރިފާ އިނދެފައި ވަރިވެގެންނެވެ. ގާޒީ އެދުނު ގޮތަށް އަލުން ވަރި ނުކޮށްފިއްޔާ ވަރި ސާބިތެއް ނުކުރެވޭނެއެވެ. ވީމާ، ރިފާ އަކަށް ދުވަހަކު ވެސް ޒާހިރަކާ ކައިވެންޏެއް ނުކުރެވޭނެއެވެ. ރިފާ އެހެން މީހަކާ އިންނާކަށް ޒާހިރު ބޭނުމެއް ނޫނެވެ. ޒާހިރާ ނީނދެ ހުންނާކަށް ރިފާ ބޭނުމެއް ނޫނެވެ.\n"ދެން ކިހިނެއް ހަދާނީ؟" ޒާހިރު ސުވާލުކުރިއެވެ.


Hiyaa flat thakaa gulhey massala thakah haassa hotline eh\nހިޔާ ފްލެޓްތަކުގެ މައްސަލަތައް\nހިޔާ ފްލެޓްތަކާ ގުޅޭ މައްސަލަތަކަށް ޚާއްސަ ހޮޓްލައިންއެއް!\nހިޔާ ފްލެޓްތައް ދޫކުރަން ފެށީއްސުރެ ތަފާތު އެކިއެކި މައްސަލަތައް ކުރިމަތިވަމުންދޭ\nހިޔާ ފްލެޓްތަކުގައި ދިރިއުޅޭ އާއިލާތަކަށް ވަރަށް ބޮޑު ލުޔެއް ލިބޭނެ\nގިނަ މައްސަލަތަކަށް ހައްލު ލިބިގެންދާނެ\n14 އޮކްޓޯބަރ 2021 | ބުރާސްފަތި 07:02\nހިޔާ މަޝްރޫއުގެ ދަށުން އަޅާފައިވާ ފްލެޓްތައް،\nހިޔާ ފްލެޓްތަކާ ގުޅޭ މައްސަލަ ހުށަހެޅުމަށް ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ)ން ޚާއްސަ ހޮޓްލައިންނެެއް ތައާރަފް ކޮށްފިއެވެ.\nއެޗްޑީސީން ބުނީ، ހިޔާ ފްލެޓްތަކާ ގުޅޭގޮތުން މައުލޫމާތެއް އޮޅުން ފިލުވުމަށް ނުވަތަ މައްސަލައެއް ހުށަހަޅަން ބޭނުންވާ މީހުން އެ އިދާރާގެ 7253535 ނަމްބަރަށް މެސެޖު ކޮށްގެން އެކަން ސަމާލު ކަމަށް ގެނެވޭނެ ކަމަށެވެ. އަދި މެސެޖްކުރުމުން އެކަމަކަށް އެޓެންޑްކޮށް، އެމައުލޫމާތެއް ސާފުކޮށްދޭނެ ކަމަށް އެޗްޑީސީން ބުނެފައިވެއެވެ.\nއެޗްޑީސީން ބުނީ މި ތައާރަފް ކުރެވުނު ހޮޓްލައިންއާއެކު ގިނަ މައްސަލަތަކަށް ހައްލު ލިބިގެންދާނެ ކަމަށް އުންމީދު ކުރާ ކަމަށެވެ. އަދި ހިޔާ ފްލެޓްތަކުގައި ދިރިއުޅޭ އާއިލާތަކަށް ވަރަށް ބޮޑު ލުޔެއް ލިބޭނެ ކަަމަށް އެޗްޑީސީން ބުނެއެވެ.\nހޮޓްލައިންއަށް މެސެޖްކުރާއިރު، އެ މެސެޖުގައި މީހާގެ ފުރިހަމަ ނަން، ގުޅޭނެ ފޯނު ނަމްބަރު، ފްލެޓް ނަމްބަރު އަދި މައްސަލަ ނުވަތަ އޮޅުން ފިލުވަން ބެނުންވާ މައުލޫމާތު ފޮނުވަން ޖެހެއެވެ.\nހިޔާ ފްލެޓްތައް ދޫކުރަން ފެށީއްސުރެ ތަފާތު އެކިއެކި މައްސަލަތައް ކުރިމަތިވަމުންދެއެވެ. ބައެއް އާއިލާތައް ހިޔާ ފްލެޓްތަކުގައި ދިރިއުޅެމުންދާއިރު، ކޮންމެހެން ބޭނުންވާ ޚިދުމަތްތައް ގާއިމް ނުކުރެވި މައްސަލަތައް ފެންމަތިވެފައިވެއެވެ. އަދި ދާދި ފަހުން ބަހުގެ ޚިދުމަތާއި، ކުނި ނެގުމަށް ޚާއްސަ އިންތިޒާމުތަކެއް ހަމަޖައްސާފައިވެއެވެ. މީގެ އިތުރުން ވެސް ބައެއް ފެލްޓްތަކުގައި ފެން ލީކުވުމުގެ މައްސަލަތައް ދިމާވެފައިވެއެވެ. މި މައްސަލަތަކަށް ހައްލު ހޯދުމަށް އާއިލާތަކާ ގުޅިގެން އެޗްޑީސީން ދަނީ މަސައްކަތް ކުރަމުންނެވެ. އަދި ރައްޔިތުން ބޭނުންވާ ޚިދުމަތްތައް ފުރިހަމައަށް ފޯރުކޮށްދިނުމަށް ކަމާބެހޭ ފަރާތްތަކާއެކު ގިނަ މަސައްކަތްތައް ކުރަމުންދާކަން ފާހަގަކުރެވެއެވެ.\nހިޔާ ފްލެޓަށް އެޗްޑީސީން ކަނޑައެޅި އަގަށްވުރެ ކުޑަ އަގެއް ކަނޑައަޅާނަމަ ދައުލަތަށް ބިލިއަނުން ގެއްލުންވާނެ: އޮޑިޓް ރިޕޯޓް\nހަައުސިންގ މަޝްރޫޢުތައް ފެށުމުގެ ކުރިން މަޝްރޫޢުގެ ފައިނޭންޝިއަލް ފީސިބިލިޓީ ހަދާ އެއަށް ރިޢާޔަތްކުރުމަށް އޮޑިޓަރ ޖެނެރަލް ލަފާދެއްވައިފި\nހިޔާ ފްލެޓްތަކުގެ ސަރަހައްދުގައި ކްލިނިކެއް ހުޅުވަނީ!


މައިންބަފައިން ރޭގަނޑު ހޭލައި އުޅުމަކީ ދަރިންނަށް ދެވޭނެ އެންމެ ބޮޑު އެއް އަނިޔާއެވެ!\nރޭގަނޑު މެންދަމަށްވުރެ ވެސް ފަސް ވުމުން ނިދާ މައިންބަފައިން ވަރަށް ގިނަވެއްޖެއެވެ. ފެންނަ ފެނުމަށް ދަނީވެސް އިތުރުވަމުންނެވެ. މައިންބަފައިން ރޭގަނޑު ހޭލައި އުޅުމަކީ ދަރިންނަށް ދެވޭނެ އެންމެ ބޮޑު އެއް އަނިޔާ ކަމުގައިވާއިރު އެކަމަށް ވިސްނައިލުން ރަނގަޅުވާނެއެވެ. މަރުވުމަށްފަހު އެންމެ ގިނަ ބައަކު އެންމެ ބޮޑަށް ހިތާމަކުރާނީ އެމީހުންގެ ވަގުތު ހޭދަކުރެވުނުގޮތާއިމެދުގައި ކަމަށްވާތީއެވެ.\nޢާންމު މީހެއްގެ ދުވާލުގެ ޝެޑިޔުލް ބަލައިބަލާށެވެ! ﷲ ތަޢާލާ އަށް އަދާކުރަންޖެހޭ އަޅުކަން ކުރުމުގައާއި ޢާއިލީ ޒިންމާ އަދާ ކުރުމުގައި ހޭދަކުރާ ވަގުތާއި ދިރިއުޅެން ކުރާ މަސައްކަތުގައި ވަގުތު ހޭދަކުރާވަރާއި ތިމާއަށް އެއްވެސް ފައިދާއެއް ނުކުރާނެ ކަންކަމުގައި ހޭދަކުރެވޭ ވަގުތާއި ނިކަން އަޅުވައިބަލާށެވެ! އެއިރުން މިބުނި ބަހުގެ ތެދުކަން ޤަބޫލުކުރެވޭނެއެވެ.\nގިނަ ބައަކަށް ހީކުރެވިފައި އޮންނަނީ ޅައުމުރާއި ޒުވާން އުމުރާއި މެދު އުމުރަކީ އެމީހަކު ބޭނުންގޮތަކަށް ކުޅިވަރުކުޅެން ދޫކޮށްލެވިފައިވާ އެއްޗެއް ކަމަށެވެ. 60 އަހަރު ފުރި މުސްކުޅި އުމުރަށް އެޅުމުން ތަޤްވާވެރިވެލުމުން ސުވަރުގެ ވެސް ލިބި ހުރިހާ ކަމެއް ފުދޭނެ ކަމަށެވެ.\nއުފެދި ބޮޑުވަމުން އަންނަ ޖީލު ހަލާކުވެގެން މިދަނީ މިކަމުގެ ތެރޭގައެވެ. ވަގުތު މެނޭޖް ނުކުރެވުމުގެ މައްސަލަތަކުގެ ތެރޭގައެވެ. ރޭގަނޑު ހޭލައި ތިބެ މަސައްކަތްކުރުމާއި އުފާކުރުމުގެ އާދަތައް ހިފާތީއެވެ. ދުވާލު ކަންނެތްވެ ނިދުމުގެ ނުބައި އާދަ ހަރުލަމުން އަންނާތީއެވެ. ޒުވާން ޖީލު މިގޮތަށް ބަދަލުވެގެން އެދަނީ މައިން ބަފައިން އެކަމުގައި ނަމޫނާ ދައްކާތީއެވެ. ނަތީޖާއަކީ މައިންބަފައިންނަށްވުރެ އެމީހުންގެ ދަރިންގެ ކިބައިގައި އެ އާދަ ބޮޑުވުމެވެ.\nދެން ވާނެ ގޮތަކީ މިއަދުގެ ޒުވާން ޖީލަށް ލިބޭ ދަރިންގެ ކިބައިގައި އިތުރަށް އެއާދަ ހަރުލުމެވެ. ރޭގަނޑު މެންދަންވެ ފަސްވުމުން އިރުއޮއްސި އަދި ދުވާލުގެ އިރު މެދުން ފިލައި ފަސްވުމުން އިރުއަރާ މީހުންގެ އަދަދު ގިނަވަމުންދިއުމެވެ.\nއާމްދަނީ ހޯދަން މަސައްކަތްކުރާ ގަޑި އެމީހަކަށް އެމީހަކު ބޭނުންވާ ގޮތަކަށް ބަދަލުކުރެވިދާނެއެވެ. ނަމަވެސް ނަމާދު ވަގުތުތައް ބަދަލެއް ނުކުރެވޭނެއެވެ. ރޭގަނޑު ކުރަން ޖެހޭ ކަންކަމާއި ދުވާލު ކުރަން ޖެހޭ ކަންކަން ވެސް އެއްގޮތެއް ނުކުރެވޭނެއެވެ. މާތް ﷲ ވަނީ ބައް ވަގުތުތައް މާތް ކުރައްވަވައިފައެވެ. ބައެއް ވަގުތުތަކުގައި ބަރަކާތް އިތުރުކުރައްވަވައިފައެވެ. އެކަންކަންވެސް ބަދަލެއް ނުކުރެވޭނެއެވެ!\nމިކަންކަމަށް މައިން ބަފައިންގެ ސަމާލުކަން މިވަނީ ވަރަށް ބޮޑަށް އިތުރުކުރަން ޖެހިފައެވެ. އެމީހެއްގެ ކިބައިގައި ހުންނަ ނުބައި އާދައެއްގެ ސަބަބުން ދަރިންނަށް ނުބައި ތަރުބިއްޔަތެއް ދެވިއްޖަނަ ޤިޔާމަތް ދުވަހު އެކަމުގެ ޒިންމާ އުފުލަން އެމީހަކަށް ޖެހޭނެއެވެ. ހަމައެއާއިއެކު ދަރިންނަށްވެސް އެކމުގެ ގެއްލުންތައް ލިބޭނެއެވެ. ވީމާ ތިމާމެން ނިދައި ހޭލުމުގައި ދަރިންނަށް ނަމޫނާ ދައްކާ ބައަކަށްވާށެވެ! އަދި އެ ނަމޫނާ ފަދައިން ދަރިން ތަރުބިއްޔަތުކުރަންވެސް ގަދައަޅައި މަސައްކަތްކުރާށެވެ! ދަރިންނަށްވެސް އަދި މައިން ބަފައިންނަށްވެސް ފައިދާކުރާނީ އެއިރުންނެވެ.\nއުފާވެރި ޚަބަރެއް! "ރިހުނާން" އަށް ދަރިޔަކު ލިބެނީ!\nބޮޑު އަރަތް!: "ކުށްވެރިކުރަން - ފިޔަވަޅު އަޅައިގެން ނުވާނެ" މިއީ ރާއްޖޭގައި ތިބި މުސްލިމުންނަށް ކުރާ ފުރައްސާރައެއް ނޫންތޯ؟\nކައިވެނީގައި "ލޯބި" ގެއްލި، "އަނިޔާ" ފެށޭ ހިސާބު އެނގެންޖެހޭ!


BREAKING NEWS: Verikan Kureven Oeh Hamaekani Nizaamakee Barulamaanee Nizaam - Raees Nasheed - Vaguthu\nވެރިކަން ކުރެވެން އޮތް ހަމައެކަނި ނިޒާމަކީ ބަރުލަމާނީ ނިޒާމު - ރައީސް ނަޝީދު\nގައުމެއްގެ ވެރިކަން ކުރެވެން އޮތް ހަމައެކަނި ނިޒާމަކީ ބަރުލަމާނީ ނިޒާމަކަށް ކަމަށް ރައްޔިތުން މަޖިލީހުގެ ރައީސް މުހައްމަދު ނަޝީދު ވިދާޅުވެއްޖެއެވެ.\nރައީސް ނަޝީދު މިހެން ވިދާޅުވީ ރައްޔިތުންގެ މަޖިލީހުން ސަރުކާރު ހިންގުމުގެ ތެރެއަށް ވަންނަ ކަމަށް ގިނަ ބަޔަކު ގަބޫލު ކުރާތީ "ވަގުތު" އިން ކުރި ސުވާލަކަށް ޖަވާބު ދެއްވަމުންނެވެ.\nމިހާރު ކުރިއަށްދާ ނޫސްވެރިންގެ ބައްދަލުވުމެއްގައި ރައީސް ނަޝީދު ވިދާޅުވީ އެމަނިކުފާނަށް "އަކުރު އެނގެން ފެށީއްސުރެ" ގަބޫލު ކުރެވިފައި ވަނީ ގައުމެއްގެ ވެރިކަން ކުރެވެން އޮތް ހަމައެކަނި ނިޒާމަކީ ބަރުލަމާނީ ނިޒާމު ކަމަށެވެ.\nމަޖިލީހުން ސަރުކާރު ހިންގުމުގެ ތެރެއަށް ވަންނަ ކަމަށް ދެކެވޭ ވާހަކައަށް ރައީސް ނަޝީދު ސީދާ ވަކިއެއްޗެއް ވިދާޅެއް ނުވެއެވެ.\nރައީސް ނަޝީދު ގެންދަވަނީ އަބަދުވެސް ބަރުލަމާނީ ނިޒާމަށް ތާއިދު ކުރައްވާ ވާހަކަފުޅު ދައްކަވަމުންނެވެ.\nމިހާރު އަމަލު ކުރަމުން އަންނަ ޤާނޫނު އަސާސީ އިސްލާހް ކުރި އިރު ރާއްޖޭގައި އޮނަން ފެންނަނީ ކޮންކަހަލަ ވެރިކަމުގެ ނިޒާމެއްތޯ ބަލަން ރައްޔިތުންގެ ފެންނަ ނުފެންނަ ވޯޓެއް ނެގިއެވެ. އެވޯޓްގައި ރައްޔިތުން ކުރެން އެހީ ރާއްޖޭގައި އޮންނަން ފެންނަނީ ރިޔާސީ ނިޒާމެއްތޯ ނުވަތަ ބަރުލަމާނީ ނިޒާމެއްތޯއެވެ. ރައްޔިތުންގެ ވަރަށް މަތީ އަޣުލަބިއްޔަތަކުން ނިންމީ ރާއްޖޭގައި އޮންނަން ފެންނަނީ ރިޔާސީ ނިޒާމެއް ކަމަށެވެ.\nއެމްޑީޕީއަށް ރައްޔިތުން މަޖިލީހުގެ ސްޕަ މެޖޯރިޓީ ލިބުމުން ޤާނޫނު އަސާސީ ބަދަލުކޮށް ބަރުލަމާނީ ނިޒާމެއް ގެންނަން މަސައްކަތް ކުރާކަމުގެ ތުހުމަތު ރައީސް ނަޝީދުގެ މައްޗަށް ވަނީ ކުރެވިފައެވެ. ނަމަވެސް ޤާނޫނު އަސާސީ މިހާރު އޮތް ގޮތުން ވެރިކަމުގެ ނިޒާމު ބަދަލުކުރާނަމަ ރައްޔިތުންގެ ފެންނަ ނުފެންނަ ވޯޓެއް ނަގަން ޖެހޭނެއެވެ.\nޖުލައި 29, 2020 21:23\nހަމަ ބުއްދި އައި ފަހުން އަބަދު ވެސް ވިސްނިފަޢޮންނަނީ ބުއްދި ފިލާދާނެ ގޮތެއް\nތީ ކެނެރީގޭނަޝީދާއި ހިންނަވަރު އިބްރާހީމާއި ދެމީހުން ގުޅިގެން ރާވައިގެން ކުޅޭ ކުޅިގަނޑެއް. ބަޔަކު ގަބޫލުކުރިޔަސް އަދި ނުކުރިޔަސް، ގައުމުގެ ހާލަތު މިހާރު އޮތް ދަރަޖައަކީ ދުވަހަކުވެސް މި ގައުމު ވެއްޓުނު ހިސާބެއްނޫން. ކަޑައެޅިގެން ގަސްދުގަ ދިވެހި ރައްޔިތުން އަމިއްލަ އަތުން ނިންމި ހިތި ނިންމުމުގެ ހިތި ރަހަ ކަރު ބުޑުގަ ލަމުން މިދަނީ. މީހަކަށް ތާއީދުކުރިޔަސް ކުރަނަވާނީ ކުޅަދާނަވީ މިންވަރަކުން އެމީހެއްގެ ފެންވަރު މިނެކިރާފައި. ދެން އެންމެއަވަހަށް އިވޭނެ އަޑަކީ ބޮޑުވަޒީރުކަމުގެ ހުވާ އަންނި ކުރާނެ އަޑު. ރުހުނަސް ނުރުހުނަސަ ހިންނަވަރު އިބްރާހިމް ހުންނަވާނީ ކަރުނަފޮދު ކޯރުލަމުން އަތްތިލަބަޑި ޖައްސަވަން.\nޖުލައި 29, 2020 21:37\nމޮޔަނުގޮވާ! މިދަތިވަގުގައިވެސް އަމިއްލަ އެދުމާއީގެން އުޅޭ މީހެއް!\nޖުލައި 29, 2020 21:38\nކިތަންމެ ވަރަކަށް ފައި ވިއްދިޔަސް ﷲގެ ރަޙްމަތްފުޅާއެކު ތި ބަރު ލާދަމާ ނިޒާމް މިޤައުމަށް ގެންނާކަށް ލާހިކެއް ނޫން. ތި ނިޒާމް އޮތް ޤައުމަކަށް ވަޑައިގަންނަވާ\nޖުލައި 29, 2020 21:39\nކުރިއަށް އަޅުގަނޑު ލާފާ " އަޅުގަނޑަށް ވެރިކަން ކުރެވެން އޮތް ހަމައެކަނި ނިޒާމަކީ ބަރުލަމާނީ ނިޒާމު - ރައީސް ނަޝީދު" މިހެން ބުނި ނަމަ. ރިޔާސީގައި ވެރިކަމަށް އައިސް އިސްތިއުފާ ދޭންޖެހެނީ. ބަރުލަމާނީގައި ރައީތުން ބަލައި ނުގަތަސް މަޖިސް ތެރެއިން އެކަން ހަމަޖައްސާލެވޭ. ބަލާ ލަންކާގައި ހިނގާދިޔަ ކަންތައްތައް.\nޖުލައި 29, 2020 21:45\nގައުމެއްގައި ވެރިކަން ކުރަން އެންމެ ރަނގަޅު ނިޒާމަކީ އެއީ ބަރުލަމާނީ ނިޒާމޭ އެކަން މިފެނިގެން ދަނީއޭ ބަލާށޭ ރައްޔިތުންނޭ ރައީސް އިބޫ ނަގަނީ ކޮން ޒިންމާ އެއްތޭ ގައުމުގެ އިގްތިސާދު ބަނގުރޫޓްވެ މާލޭގެ އެތައް ހާސް ކުންފުނި ތަކެއް ބަނގުރޫޓްވެ އެމެން މަގުމަތިވެ ބަނޑަށް ޖެހޭ އިރު ވެސް ރައީސް އިބޫ އަަށް ހީއެއްނުވެއޭ ރައްޔިތުންނަށް ކަމެއް ބޮޑުވެގެން އުޅޭ ހެން ވެސް އެކަން އިނގެނީ ރައީސް އިބޫ މިނިވަން ދުވަހު ގައުމާއި މުޚާތަބު ކޮށް ދެއްވި އުއްމީދެއް ނެތް ރަނޑު ޚިތާބުންނޭ ރައީސް އިބޫ އިސްތިއުފާ ދޭންވީއޭ ދެން އިސްތިއުފާ ދޭންވީއޭ ދެން ރައީސް އިބޫ އިސްތިއުފާ މިއުޒިކް މިއުޒިކް ކުދިންނޭ ޖައްސާ ރައީސް އިބޫގެ އިސްތިއުފާ އަށް ލާރޖް ކޮށް އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ ރައީސް އިބޫ އިސްތިއުފާ\nޖުލައި 29, 2020 21:51\nކަންބޮޑުވުންތަކަށް ހައްލު ހޯދުމުގެ މަޝްވަރާ އަށް މި އޮތީ ތައްޔާރަށް ކަމަށް އިދިކޮޅު ޕީޕީއެމް ޕީއެންސީ ކޯލިޝަނުން ބުނާނަމަ ތަމެން އެމްޑީޕީ ޖެހޭނެއޭ މިއަށް ޖަވާބުދޭން އިނގޭތޭ ޖަވާބު ނުދީ ތަމެންނަށް ކުރެވޭނެ ކުރާނެ އެއް ކަމެއްވެސް ނޯންނާނެއޭ އިނގޭތޭ ވަށައިގެން ކަނޑުވިއްޔާ އޮތީ ދޯ ތަމެން ދެން މަހަށް ދޭބަލަ މަހަށް މަހަށް މަހަށް މަހަށް ދޭބަލަ...\nޖުލައި 29, 2020 21:57\nކަލޭ ބޮޑުވަޒީރު ކަމަށް ދެކޭ ހުވަފެން ހަނދާން ނައްތާލާ... ރައްޔިތުން ބޭނުންވަނީ ރިޔާސީ ނިޒާމް\nޖުލައި 29, 2020 22:03\nޖުލައި 29, 2020 22:06\nހެޔޮ ނުވާނެ ބާ ރަށްގަނޑަކަށް މި ގޮލާ އަރުވާލާފަ އެތާގަ ބަރުލަމާނީ ހިނގަން މިސޮރަށް ދީބަލަ\nޖުލައި 29, 2020 22:09\nކެނެރީގޭ ތެރޭގަ ތިބުނާ ބަރުލަމާނީ ވެރި ކަމެއް ބައްވާ. ދިވެހިން ބަލާނުގަތީމަވެސް ކޮސްގޮވަންފެށީދޯ.\nވަރައްވޭ ދޯ ބޮޑުވަޒީރު ހެދިފަ އުޅޭހިތް ؟؟\nލޮލް، ހަނދާން ނައްތާލާ\nޥެރިކަން ކުރެވެން އޮތް ހަމައެކަނި ގޮތަކީ ބީރުބޯ ވަޒީރުއާ ހަވާލުކޮއްގެންނޭ ބުނިއްޔާ މާ ތާހިރުވާނެ.\nޖުލައި 29, 2020 22:23\nބަރުލަމާނީ ބޯދަށައްލައިގެންކަލޭނިދަންވީނު. ބަރުކަމާނީންނުނެއްޓިގެން މިއުޅެނީ ހާދަވަރަކަށޭދޯ. ބަރލަމާނީ އާހުރެ މިބީތާ އެންމެފަހުންވާނީ މޮޔަކަންނޭގެ.\nބަރުލަމާނީ ނިޒާމައްކަށް ވެރިކަން ކުރަން އެހެން ގައުމަކަށް ދިއުން ރަނގަޅުވާނެ މިރާއްޖޭގައި ވެރިކަން ކުރެވޭނީ ރިޔާސީ ނިޒާމަށް\nޖުލައި 29, 2020 22:29\nމަނިކުފާނައް ޢަަކުރު ކިޔަން އެންގުނުހިސާވުންފެށިގެން ދީނައްފުރައްސާރަކުރަން ފަށައިފީމެންނޫންތޯ\nޖުލައި 29, 2020 22:41\nޖުލައި 29, 2020 22:51\nދޭ އިންޑިޔާއަށް، އެކުވެރި ގެރި މޯޑީ ކައިރީ ބުނޭ ދެން ތިމަންނައަށް ބޮޑުވަޒީރުކަން ދޭށޭ، ތިމަންނަ ފެށުނީއްސުރެ ބޮޑުވަޒީރަކަށް ވާހިތުންނޭ މިއުޅެނީ. ބޮއްޅަބޭ އަކީ ކެނެރީ ބާގީންގެ ބޮޑުވަޒީރު\nޖުލައި 29, 2020 23:00\nމިކަން ނުވެގެން ބުއްޅަބޭ އުޅެނީ އަދިވެސް.. ވެރިކަމާ ހެދި ބޫތުކައިފަ\nޖުލައި 29, 2020 23:02\nމިޤައުމުން ފައިބައިގެން ބަރުލަމާނީ އޮތް ތާކަށްދޭ ވެރިކަންކުރަން... މިރާއްޖޭގެ ރައްޔިތުން ވަނީ ގޮތް ނިންމާފައި\nޙަބަރުދާރު މަޖިލީހުން އަމިއްލަ އަމިއްލަ އައް ތިގޮތައް ނިންމަން ނޫޅެތި ނަމަ ނަމަ، މުޒާހަރާ ކުރާނަން އެކަމާ އިދިކޮޅައް..\nޖުލައި 29, 2020 23:05\nމިހާރުވެސް ތީ ބޮޑުވަޒީރެއްނު.، ދެން ކޮންކަމަކާ ރުޅިބޮޑާ ތިހާކަނީ ؟ ސޯލިހައް ވާނުވާ އެއް އެނގެނީކީ ނޫން، ނަމެއްގަ ހުރި މީހެއް ތިޔ ސޯލިހަކީ..\nޖުލައި 29, 2020 23:06\nކަލެއައް ނުވަންޗާ ސަލާމްބުނެފަ ޔޫކޭ އަށްދޭ\nޖުލައި 29, 2020 23:12\nބަލަ.. ބަރުލަމާނީ އެއް އަނެއްމާނީ އެއް ކިޔާނެކަމެއްނެތް! ހަތަރު މާނީގަ ވެސް އަހަރެމެން ވެރިކަން ކޮށްލާނަން.. ޢަވަހަށް ފައިބާ... ހެޔޮނުވާނެ..\nޖުލައި 29, 2020 23:14\nބޮނޑިއެއް ބޯން އާބިދާގެ ނަޝީދު ތިޔައުޅެނީ.ކަލެއަށް ވަރަށް ރަނގަޅަށް މިފަހަރު ބަރުލަމާނީ ބޮނޑިބަތް ކައްކަ ދޭނެ ދިވެހިން\nޖުލައި 29, 2020 23:16\nއެއީ ކަލެއަށް ބޮޑުވަޒީރުކަން ލިބޭނެގޮތް ހެދުމަށް މަކަރުވެރި ހިޔަޅު\nޖުލައި 29, 2020 23:25\nބޮލުރޮދި ކެނޑުނީ މަ އެއްވެސް ނިޒާ މަކަށް ވެރިކަ މެއް ނުކުރެވޭނެ ، އެހެން ނޫނަސް ބޮންދުއަންނި އަށް އެނގޭނީ ދީނަށް ފުރަ އްސާރަ ކޮށްފަ ޤައު މަށް ޣައްދާރު ވެފަ ފިނޑިކަ މުން މައިދާން ދޫކޮށްފަ ފިލަން ދެން ރީނދޫ މަރު މޯލުން ފު މެ ފު މެފަ އަތް ޖަހާނެ ްްްްްްްަްްްްްްްަްްްްްްްަްް\nމިއީ އޭ ހުދުމުހުތާރުކަމަކީ...1\nމިއީ މިވެރިކަން ވައްޓާލަން ޖެހޭ ކަމަކީ. އެމްޑީޕީ އިން ބޭނުންވަނީ ރާއްޖެއަށް ބަރުލަމާނީ ވެރިކަން ގެނެސް ރާއްޖެ އިންޑިޔާއަށް ހަދަން. ވައްޓާލާ އަންނިއާއި އޭނަގެ ސަޕޯޓަރުން އަގަ ބަންދުވާވަރު ކުރަންވީ. އިބޫއަކީވެސް ހަމަ މީގެ މީހެއް. ބައެއް ރައްޔިތުން ލޯކަނުކަމުން އިބޫ ފެންނަނީ ސޯލިހު ވެެރިއެއްގޮތަށް.\nޖުލައި 29, 2020 23:38\nތީ ބޮޑު އިޢްތިރާފެއް އަނެއްކާވެސް. ރިޔާސީ ނިޒާ މެއްގައި ވެރިކަން ކުރަން ނޭންގުނީ މަ ކުރިންވެސް ވެރިކަން ދޫކޮށް ފިލީ . ތީ ހެޔޮ ވެރިކަ މެއް ކުރަން އެއްވެސް އިރެއްގައި އިގޭ މީހެއް ނޫން. ރިޔާސީ އެއް ބަރުލާނީ އެއް ކިޔާނެ ކަ މެއް ނެތް ލަދު ކުޑަ\nޖުލައި 29, 2020 23:49\nތިވެރިކަން ކެނަރީގޭގައި ހަންގާ. ތިހިރީހަމަ ވެރިކަމާހެދި ރަނގަޅައްމޮޔަވެފަ. އަމިއްލަޕާޓީއައްް ލިބުނީމަވެސް މައިތިވާކައް ނޭގުނު. ތީހަމަ އެބުނާހެން މޮޔަސޮރެއް.\nޖުލައި 29, 2020 23:54\nދން ކީއްވެގެންނޯ2ފަހަރަށް ރިޔާސީ ވެރިކަމަކަށް ކުރިމަތިލީ. މިހާރު ވެރިއަކު ހުރިކަމަށް ޤަބޫލުނުކުރެވެނީތަ ކަލޯ\nޖުލައި 29, 2020 23:58\nގައުމުގެ މެޖޯރެޓީ ވަނީ ބަރުލަމާނީއަށް ނޫނެކެ ބުނެފަ! މެޖޯރެޓީގެމައްޗަށް އަމިއްލަ ގޮތް ބޮޑުކުރަން ނުވިސްނާ! މިގައުމުގަ ވެރިކަން ނުކުރެވެނީ ނިޒާމެއްގެ ސަބަބަކުންނޫން!2ޕާޓީއެއްގެ ދެމެދުގަ އޮންނަ ފިތުނައިގެ އޮއިވަރު ދެމޭ މިންވަރު ބާރުވެ އެ އޮއިގަ ނުޖެހޭ މިނިވަން ރައީއްސަކު ތަހުތާ ހަމައަށް ވާސިލް ނުވެވޭތީ!\nޖުލައި 30, 2020 00:00\nތިޔަ ނިޒާމު އަހަރެމެން ބޭނުމެއް ނޫން. މިހާރު ކަލޭ އަހަރެމެންނަށް ޖައްސާފައި އޮތް ބަލާ ކުޑަވެގެން އަނެއް ބަލާވެރިކަން ޖައްސަން ތިޔަ އުޅެނީ.\nޖުލައި 30, 2020 00:04\nމިކީ ނޫން ވެގެން އުޅޭ ގޮތަކީ ރައްޔިތުން ގެ ވިސް ނުން އެހެން ދިމާލަކަށް އަބުރާލަން ޖަހާ ދަންތުރަ ލަދީނި ޖަމިއްޔަތަކުގެ ވާކަ ރައްޔިތުން ދައްކަން ފަށާ އިރަށް މިކަލޭހެ މިކަލަ މޮޅު ވާހަކައެއް ދައްކާގެން މީހުންގެ އޮއިވަރު ބަދަލް ކޮށްލަން ޖަހާ މަޅިތީ ޙަބަރު ދާރު ގައުމުގެ އަމަންއަމަންކަމާ ކުޅެން ނަހަދަތި މިދެ ކިހާބޮޑު ނޮހޮރޮއްޕަނެން އޑޕ ވެރިކަމށް އަންނަ ކޮންމެ ފަހަރަކު ގައުމުގެ މިނިވަންކަމާ ދީނާ ކުޅެ އަބދުވެސް ގައުމު ނެވާ ހޮޅިޔަށް އަޅުވާލަފަ އޮންނަނީ މަހިތަށް އަރާ މިމީހުނަށް ވެރިކަން ދޭންވޯޓް ދިން މިހުންނަކީ ކަނު ލޯއަދިރި ބީރު ބައެއްބާއޭ ތިމާގެ އަބުރާ ދީނާ ކުޅެ ރުޅިއަރުވާލުމުން އެކަމާ ދެކޮޅު ނަހަދާ ތިބޭ މީހުންނަކީ ހިމާރެއްފަދަ ބައެކެ އޑޕ ގަތިބި މިކަަލަ މިހުންބައޭ މަހިތަށް އަރާ ްްްްްްna\nޖުލައި 30, 2020 00:18\nޖެހުނީ ކަންތަކާ . ޢެމަނިކުފާނު ދެން ކީރިތި ކުރައްވާނީ....\nޖުލައި 30, 2020 00:35\nވެރިކަން ކުރެވެއްއޮތީ ކެނެރީގެ ޖާހިލު އާއި ހަވާލުކުރުމުންނޭ ބުނިއްޔާ މާތާހިރުވާނެ\nޖުލައި 30, 2020 00:38\nއަމިއްލަ ގޭގައި ބަރުލަމާނި ނިޒާމެއް ގާއިމް ކޮންބަލަ ވެރިކަމާހެދި މިހިރަ ޖާހިލު ކަލޭގެ ތެޅި ބާލަނީ މީނަ ނިކަމެތިކުރައްވާފާންދޭވެ\nޖުލައި 30, 2020 00:41\nކޮންބަރުލަމާނީއެއްގެ ވާހަކައެއްތަ ތި ދައްކަނީ ކަލެއާ ހިސާނުއާ ދެމީހުން ބަރުލަމާނީގާ އެލިގެން އޮވެބަލަ ކާކުގެ ބަރުލަމާނޯއެއްތޮ ބަރީބަލަން\nޖުލައި 30, 2020 00:56\nރައްޔިތުންގެ އާންމު ވޯޓަކުން ރިޔާސީނިޒާމަކަށް ފާސްކޮށް ގާނޫނުއަސާސީ އެއް ފާސްކޮށްފާވަނިކޮށް ބަރުލަމާނީ އެއްގެ ގޮތުގަ ވެރިކަން ހިންގުމަކީ ބަގާވާތެއް ގެނައުންކަމަށް ބެލެވިދާނެ .ޢެފަދަ ފަރަތްތަކާ ދެކޮޅަށް ސަރީއަތް ކުރެވެން ޖެހޭނެ.\nޖުލައި 30, 2020 01:04\nތިމަންނައަށް ވެރިކަން ކުރެވެންއޮތީ ބަރުލަމާނީ ނިޒާމެއް ގެނެސްގެންނޭ ބުނިއްޔާ މިއަށްވުރެ މާރަނގަޅުވާނެ!\nވަރަށް އަވަހަށް މިކަލޭގެ މިރާއްޖެއިން ފޮނުވާލަން އެބަޖެހޭ މިއީ ބޯހަމަނުޖެހޭ އެމްޑީޕީ ގަމާރެެއ\nޖުލައި 30, 2020 01:26\nއެވެސް އޮންލައިންކޮށްތޯ ؟\nޖުލައި 30, 2020 01:27\nމީހުން ބަރުލަމާނީއޭ ކިޔާތީ މީނަވެސް އެހެން ކިޔައިގެން އުޅެނީ.. އެބުނާ އެއްޗެއްގެ އަސްލު ވާގޮތެއްވެސް މީނައަކަށްނޭނގެ. ރަށްޔިތުންނަށް އެނގެންވީ ހުދުމުހުތާރު ކަމާއި އެކީ މިރާއްޖޭގައި ނުބޮވިގެންނޭ މިގޮވެލިފަތި މީނާމިގޮވަނީ. ހިކާ ޗޯރު.\nޖުލައި 30, 2020 01:54\nރާއްޖޭގެ ހަލަކު ބަރުލަމާނީ ނިޒާމް\nޖުލައި 30, 2020 02:16\nކަލެއަށް ބޮޑުވަޒީރު ކަމެއް ނުދޭނަން..\nޖުލައި 30, 2020 02:17\nކަލެއަށް ވެރިކަން ނުދެވިގެން އަހަރެމެން މިއޮއްގެން ހޭބަލިވަނީ...\nބަރުލަމާނީ ކީއްކުރަން އެހެން ލާނީއަކުންވެސް ކަލޭ މިގައުމުގަ ވެރިކަން ކުރަން ކަލޭގެ ޕާޓީ މީހުންވެސް ނޭދޭނެ އެއީ ކޮމްމެ ލަމާނީއަކުންވެސް ވެރިކަމައް ކަލެއަށް އާދެވިއްޖެއްޔާ2އަހަރުނުވަނީސް ކަލޭފިލާނެކަން ޕާޓީމިހުންވެސް ދަންމާނެ އޭރުން އެމީހުންޕާޓީން އަނެއްކާވެސް ވެރިކަން ބީވެދިއައީ\nޖުލައި 30, 2020 03:52\nޥެރިކަންކުރަން ފަސޭހަ ނިޒާ މެއް ނޯންނާނެ އަ މަލުވެގެން އިސްތިޔުފާދީފަ ފިލަންދުވާ މީހުންނަކައް\nއަނެއްކާ ކިޔައިފި އެހެން. ކިތައްފަހަރު ބުނަން ޖެހޭނީ މިތާގަ އޮންނާނީ ރިޔާސީ ނިޒާމޭ؟ އިނގިރޭސިވިލާތް ހިންގާ ގޮތަކަށް ދިވެހިރާއްޖެ ނުހިންގޭނެ. ކިހިނެއް ބުނީމަތަ އެނގޭނީ؟\nޖުލައި 30, 2020 19:39\nކޮބާ ރައްޔިތުންނޭ ޑިމޮކްރަސީއޭ ކިޔައިގެން އުޅުނު މީހާ.މިހާރު ރައޔިތުން އަތުން އެއޗެއް ނުލިބޭނެކަން އެނގުމުން ހިރިހާ ބާރެއް މުޑުތެރަށް ލައި ރައްޔިތުން ބިކަ ކުރަން ވިސްނަނީ.\nޖުލައި 30, 2020 21:23\nމީނާއާ ބަރުލަމާނީ ނިޒާމާ ކައިވެނި ކުރަންވީނު އަޅެފަހެ??


Miley aai Liam Kaiveni Kurikan Yageenkohdheefi\nމައިލީ އާއި ލިއަމް: އެ ދެ މީހުން ދިމާވީ ދަ ލާސްޓް ސޯންގްގެ ޝޫޓިންގެ ތެރެއިން.-- ފޮޓޯ: ގެޓީ އިމޭޖަސް\n27 ޑިސެންބަރ 20180ކޮމެންޓް\nމައިލީ އާއި ލިއަމް ކައިވެނި ކުރި ކަން ޔަގީންކޮށްދީފި\nއެމެރިކާގެ މަޝްހޫރު ޕޮޕް ސްޓާ މައިލީ ސައިރަސް އާއި އޭނާގެ ލޯބިވެރިޔާ އަދި އޮސްޓްރޭލިޔާގެ މަޝްހޫރު އެކްޓަރު ލިއަމް ހޭމްސްވޯތް ކައިވެނިކުރި ކަމަށް ދެކެވޭ ވާހަކަތަކަކީ ތެދެއް ވާހަކަތަކެއް ކަން އެ މީހުން ހާމަކޮށްފި އެވެ.\nއެކަން ޔަގީން ވެގެން ދިޔައީ، ކައިވެނި ހަފްލާގެ ފޮޓޯއެއް މައިލީ ސޯޝަލް މީޑިއާގައި ހިއްސާ ކުރުމުންނެވެ. އެ ދެ ތަރިން ލޯބީގެ ގޮތުން ގުޅުނީ މީގެ 10 ވަރަކަށް އަހަރު ކުރިން، މަޝްހޫރު ފިލްމު "ދަ ލާސްޓް ސޯންގް"ގެ ޝޫޓިންގެ ތެރެއިން ދިމާވުމަށް ފަހު އެވެ.\n10 years later ..... pic.twitter.com/Lm8VD5AVxa— Miley Ray Cyrus (@MileyCyrus) December 26, 2018\nކައިވެނި ކުރި އިރު، އެ ދެމީހުން ކެލިފޯނިއާގައި ދިރިއުޅުނު ގެ، އެ ސަރަހައްދުގައި ރޯވި ބޮޑު އަލިފާންގަނޑު (ވައިލްޑް ފަޔާ)ގައި ވަނީ އަނދާ ހުލިވެފަ އެވެ. މީޑިއާ ތަކުން ބުނާގޮތުގައި ކައިވެނި ހަފްލާ ބާއްވާފައިވަނީ މިދިޔަ އާދިއްތަ ދުވަހު ފްރޭންކްލިން، ޓެނެސީގައި ހުންނަ މައިލީގެ އެހެން ގެއެއްގަ އެވެ.\nދެ ތަރިންގެ ކައިވެނި ހަފްލާ ބޭއްވީ ވަރަށް ކުޑަކޮށް ކަމަށް މީޑިއާތަކުން ބުނެ އެވެ. އަދި ދައުވަތު ދިނީ އާއިލާ އާއި ގާތް ރަހުމަތްތެރިންނަށް އެކަނި ކަމަށް ވެއެވެ.\nމައިލީ އާއި ލިއަމް ކައިވެނި ކުރި އިރު އެ ދެ ތަރިން އެންގޭޖްވީ 2012ގަ އެވެ. ނަމަވެސް ޖެހިގެން އައި އަހަރު އެންގޭޖްމަންޓް އުވާލާ، ދެ ތަރިންގެ ދެމެދުގައި މައްސަލަތަކެއް ޖެހިގެން ދުރުވީ އެވެ. އަނެއްކާ ވެސް އެ ދެ ތަރިން އެކުގައި ފެނިގެން ދިޔައީ 2015 ވަނަ އަހަރެވެ. އަދި ހަމަ އެ އަހަރު ވަނީ އަލުން އެންގޭޖްވެފައިވާ ކަން ދެ ތަރިން ހާމަކޮށްފަ އެވެ.\nމައިލީ ސައިރަސް މުނިފޫހިފިލުވުން ކައިވެނި ހޮލީވުޑް


5 Million Dollarge Robot Komaheh, Aslaai Varah Ehgoi - Vaguthu\n5 މިލިއަން ޑޮލަރުގެ ރޮބޮޓް ކޯމަހެއް، އަސްލާ ވަރަށް އެއްގޮތް\nރާއްޖޭގައި ޒޫ ފަދަ ތަންތަން ނެތް ނަމަވެސް މުޅި ދުނިޔެ އަށް ބަލާ އިރު ޖަނަވާރު ގެންގުޅުމަކީ ވަރަށް ގިނައިން ކޮށް އުޅޭ ކަމެކެވެ. މިގޮތަށް އެއްގަމު ޖަނަވާރާއި މޫދުގައި އުޅޭ މަސްމަހާއި މެހި ވެސް ގެންގުޅޭ އިރު، އެންމެ އާއްމުކޮށް މިގޮތަށް ގެންގުޅޭ އެއް ޖަނަވާރަކީ ކޯމަހެވެ.\nޕޫލް ނުވަތަ ޓޭންކް ފަދަ ތަންތަނުގައި ކޯމަސް ގެންގުޅުމާއި، ކޯމަހާއި އެކުގައި ފޮޓޯ ނެގުން އަދި ކޯމަސް ޓްރެއިންކޮށްގެން އެކި ކަހަލަ ހުނަރު ދެއްކުމަކީ އާއްމުކޮށް ކޮށް އުޅޭ ކަމެކެވެ.\nނަމަވެސް މިހާރު ވުޖޫދަށް އައިސްފައިވާ ރޮބޮޓް ކޯމަސްތަކާއި އެކު ކޯމަސް ހިފަހައްޓައިގެން ގެންގުޅުމުގެ ސަގާފަތް ހުއްޓުމަކަށް ގެނައުމުގެ އުންމީދު ވަނީ އާވެފައެވެ. މިއާއި އެކު ތީމު ޕާކުތަކަށް އީޖާބީ ބަދަލެއް އަންނާނެ ކަމަށް ބެލެވެއެވެ.\nދިރިހުރި ކޯމަހަކާއި ދާދި އެއްގޮތްކޮށް ހަދާފައިވާ ރޮބޮޓް ކޯމަސްތަކަކީ އެމެރިކާގެ އިންޖިނިއަރިން ފާމެއްގެ އުފެއްދުންތަކެކެވެ.\nމިހާތަނަށް މިފަދަ 3000 ކޯމަސް އުފައްދާފައިވާ އިރު، އެ ރޮބޮޓްތަކަކީ ފަސް މިލިއަން އެެމެރިކާ ޑޮލަރުގެ އަގު ހުރި ކޯމަސްތަކެކެވެ.\nމެޑިކަލް ގްރޭޑް ސިލިކޯން އިން އުފައްދާފައިވާ މި އުފެއްދުމުގައި ބޭނުންކޮށްފައިވާ މެޓީރިއަލް އަކީ އެނަކޮންޑާ އާއި ޑީޕް ބްލޫ ސީ ފަދަ ފިލްމްތަކުން ފެންނަ އާޓިފިޝަލް ޖަނަވާރުތައް އުފައްދާފައިވާ މެޓީރިއަލްއެވެ.\nމި އުފެއްދުންތަކާ އެކު އަސްލު ކޯމަސްތައް ހައްޔަރުކޮށްގެން އެ އެއްޗެހީގެ ގުދުރަތީ މާހައުލާއި ދުރުކުރުމުގެ އުންމީދު ވަނީ އާވެފައެވެ.\nއެ ރޮބޮޓް ކޯމަސްތައް ބަލާ ބެލުމަށް އަސްލު ކޯމަހާއި ތަފާތުކަން ފާހަގައެއް ނުކުރެވެއެވެ.\nމިފަދަ ގޮތަކަށް ވައިޓް ޝާކް އާއި ފެނުގައި ދިރިއުޅޭ އެހެން ޖަނަވާރު ވެސް އުފެއްދޭނެ ކަމަށް މި ކޯމަސްތައް އުފެއްދި ކުންފުނިން ބުނެއެވެ.\nއެޖް އިނޮވޭޝަންސް ނަމަކަށް ކިޔާ ކުންފުނިން އުންމީދު ކުރަނީ މިފަދަ އުފެއްދުންތަކާއެކު ކަނޑު އަޑީގެ ދިރުންތައް އާންމުންނަށް ފުރިހަމައަށް ދައްކައި ދިނުމެވެ.


galehiri: ހަވަރުތިނަދޫގެ ޞަފުޙާއެއް - 1947\nމި މަޟްމޫނުގައިވަނީ "ދޮންތުއްކަލާގެ އައްޑޫދަތުރު" މިނަމުގައި މީރުބަޙުރުގޭ އަލްފާޟިލް އަލްމަރުޙޫމް މުޙައްމަދު އިސްމާޢީލް ދީދީ ލިޔުއްވި ދަތުރުނާމާ ފޮތުގެ މާލެ/އައްޑޫ/މާލެއަށް ކުރެއްވި ދަތުރުފުޅުގެ ބަޔެކެވެ. މަރުޙޫމް މުޙައްމަދު އިސްމާޢީލްދީދީ މިދަތުރުކުރެއްވީ ސަރުކާރުގެ ބޮޑުނާކޮޅު "ޢަޠިއްޔަތުއް ރަޙުމާން"ގަ އެވެ. އެއީ ދުނިޔޭގެ ދެވަނަ ބޮޑު ހަނގުރާމަ ނިމުނުތާ ދޮޅުއަހަރެއްހާ ދުވަސްފަހެވެ.\nމާހުޓިގަލާ ބަނދަރުން ފުރުން:\n13 އޭޕްރީލް 1947މ.\nމިއަދު ވިއްސާރަ ނަމަވެސް އިއްޔެވަރެއްނޫނޭ އަދި ވައިވެސް ކުޑައިކޮށް ރަނގަޅެވެ. ހަވަރުތިނަދުވާ ދިމާޔަށް އެއްއަތު ދުވާނޭހެންވެސް ހީވެއެވެ. ދެން 8:30 ވީއިރު މާހުޓިގަލާ ބަނދަރުން ފުރައިގެން ހޭރިޔާތަކެއް ކުރާކަށް ނުޖެހުނެވެ. ތިނަދުވާ ދިމާއަށް ނާ ދުވަން ފަށައިފިއެވެ. މެންދުރުފަހު ދެގަޑިބައިވީއިރު ހަވަރުތިނަދޫގެ ކައިރީގައި ނައުކޮޅު ޖައްސައިފީމުއެވެ. ތިނަދުވާ ކައިރިވުމާއެކު ހުވަދުއަތޮޅު ހިންގުމާ ޙަވާލުވެތިބި ވީރު ޢަލިދީދީއާ، ގައްދަޑުގޭ ޢަލިމަނިކާ، އަދި ބަގުފަޑިއްގޭ އިބްރާހީމް މަނިކު ދޯންޏެއްގައި އައިސް ނާކޮޅަށް އަރައްޖެއެވެ. ބަގުފަޑިއްގޭ އިބްރާހީމްމަނިކު މިދުވަސްވަރު ހުވަދުއަތޮޅުގައި ހުރީ، މާލޭ ސަރުކާރުން ފޮނުއްވީމާ، މާގޮނޑެރެހާ ތިބި ފައިފަލަބަލީގެ މީހުން ހަވަރުތިނަދޫގެ ބަރާސީލަށް ގެންނަންވެގެންނެވެ. ވީރު ޢަލިދީދީ އަޅުގަނޑާއި ބައްދަލުވެ ބޭނުންކަމެއް އޮތްތޯ އެއްސެވެ. ދެން މާދަމާ ހެނދުނު ޖުޒާމްބަލީގެ ފިރިހެނުންތިބޭ ފުނަދުވަށް ދެވޭނޭ އިންތިޒާމެއް ކުރުމަށް އަންގާފައި ހަވީރުން ތިނަދުވަށް ފައިބާނެ ވާހަކަ ބުނެފީމެވެ.\nއެތިންމީހުން އަޅުގަނޑާ ސަލާމްގަލާން ހަދާފައި މާކަލަހެއްނުވެ ނާކޮޅުން ފައިބައިފިއެވެ. ދެން މިއަދުހަވީރު 3:40 ވީއިރު ހަވަރުތިނަދުއަށް ފައިބައި ރަށުތެރެ ބަލާ ހެދީމެވެ. ރަށުގެ ބަރާސީލު (އެއީ ފައިފަލަ ބަލިމީހުން އެއްފަރާތް ކޮށްފައި ތިބޭތަނަށް ކިޔާނަމެވެ.) އާއި މަދުރަސާގެ ދެގޮފީގެ ކުދީންގެ ކަސްރަތު ބަލާހެދުމަށްފަހު6ޖެހިއިރު އެބުރި ނަވަށް އައީއެވެ.\nހަވަރުތިނަދޫއަކީ މޭލެއްގެ 3/2 ބައި ދިގުމިންވާ، ބައި މޭލަކަށްވުރެ ހަނި ރަށެކެވެ. ރަށު ކައިރީގައި އޮޑިފަހަރު އަޅަން ފުދޭ ކަހަލަ ރީތި ބޮޑު ވިލެއް އޮތެވެ. ރަށަށް ވަންނާނޭ ރީތި ރަގަޅު ނެރެ ނެތެވެ. ފަޅުތެރެ ވަރަށް ހަޑިއެވެ. އަރާފައިބާނޭ 40 ހަކަށް ފޫޓްގެ ދިގުމިނުގެ ފާލަމެއް އޮތެވެ. ފާލަންމަތިން ފޭބުމާއެކު ކުރިމަތިން ފެންނަނީ ވާރުގޭ ދޮރޯއްޓެވެ. ވާރުގެއަކީ ވަރަށް ބޮޑު ގޯއަޗެއްގެ ތެރޭގައި ރާނާފައި ހުރި ފައްކާ ގެއެކެވެ. ގޯތި ތެރޭގައި ގުދަންތަކާއި އުދޯލިގެތައް ހުއްޓެވެ.\nތިނަދޫއަކީ ގެއިން ފުރިފައިވާ ރަށެކެވެ. މަދުމަދުން ރުއްގަސް ހުއްޓެވެ. ގިނަ ގޯތީގެ ބޭރު ފާރު ލާފައޭ ވަނީ، ރަށާއި ބެލުމަށް މަގުތައް ފުޅާވެފައި ތެދެވެ. އެބައިމީހުންގެ މިންވަރުން މަގުތަކާއި ގެތަކުތެރެ ތާހިރެވެ. މާލޭގެ ބައެއްމަގު ހަނދާންވެލާވަރުގެ މަގުވެސް ތިނަދޫގައި އެބަހުއްޓެވެ.\nއެރަށުގައި ތިބި މީހުންގެ ޢަދަދު 2700\nގޭގެ ޢަދަދު 540\nމަސްދޯނީގެ ޢަދަދު 32\nމާލެދާ އޮޑި 10\nހަވަރުތިނަދޫގެ މަދުރަސާގައި ކިޔަވާ ފިރިހެންކުދިން 40، އަންހެންކުދިން 24، ކިޔަވާ ދިނުމުގެ އެންމެބޮޑު މުދައްރިސަކީ އެރަށު ޔޫސުފް ޞިދްޤީއެވެ. މީނާއަކީ ޙައިދަރުއާބާދުގައި7އަހަރު ހުރެ ޢަރަބިއާއި އޮރުދޫ ކިޔަވައިގެން ހުންނެވި ބޭކަލެކެވެ. މަދުރަސާގައި ކަޔަވައިދެނީ ޢަރަބި ފޮތްފޮތާއި، ހިސާބެވެ. ކުޑައިކޮށް ތާނަ ފޮތްފޮތްވެސް ކިޔަވައިދޭ ކަމުގައި ބުންޏެވެ. އެކަމަކު އަޅުގަނޑު ސަރުކާރުޚަބަރު ކިޔުއްވި ދެތިން ކުދިންގެތެރޭގައި ފުދޭވަރަށް ކިޔުނު ކުއްޖަކުނެތެވެ. ވަގުތު ނެތުމާއިއެކު ކިޔަވާ އެހެން ތަކެތީން ސުވާލު ކޮށެއް ނަހަދަމެވެ.\nމަދުރަސާގެ ދެގޮފީގެ ކުދިން އަޅުގަނޑަށް ދައްކާން ކަސްރަތު ކުޅައެވެ. ފިރިހެންކުދީންނަށް އިގިރޭސި ބަހުން ގޮވީ މުދިން ތަކުރުފާނުގެ އަޙްމަދު މަނިކެވެ. އަންހެންކުދީންނަށްވެސް ގޮވީ އިގިރޭސި ބަހުންނެވެ. އެއީ ޒުލައިޚާ ކިޔާ އަންހެންކުއްޖެކެވެ. އައްޑުއަތޮޅުގެ ގިނަ ރަށްރަށަށްވުރެ ތިނަދޫގެ ކަސްރަތު ކުރުން ދެރައެވެ. އެކަމަކު ކަސްރަތު ހުއްޓާލައިފައި ލަވަކީލެއް މާރީއްޗެވެ. މުޅި އައްޑުއަތޮޅުންނާއި މުލަކުންވެސް ނާހާވަރުގެ ރާގު ހުރި ކުއްޖެކޭ ނަގާކީ، އެއީ މަރިޔަމް ޒުހައިރާއެވެ. ކީލަވައިގެ މައިގަނޑަކީ:\n"ފެންނަ ފެހި ނޫރުން ޢުލޫމުގެ އެންމެނަށް އަލިވާނެޔޭ\nގެންނަ ތަހުޒީބީ އެގޮތްތައް ދެން މުޅިން ފެތުރޭނެޔޭ"\nމަދަރުސާގެ ނަމަކީ "މަދުރަސަތުއްސުބުލުއްސަލާމް"\nހަނގުރާމައިގެ ސަބަބުން ދިވެހިރާއްޖެއަށް ލިބުނު ތަދުކަމާއި ދަތިކަން އެންމެބޮޑުކޮށް އުފުލަންޖެހުނު ރަށްތަކުގެތެރެއިން އެއްރަށެކޭ ހަވަރުތިނަދުވަކީ، ހިސާބަކަށް ގޭގެ ފަޅުވެފައި ހުއްޓައި ފެނެއެވެ. ހަނގުރާމައިގެ ކުރީގައި 60 ގަޑެނތި މަހަށްދުއްވި ނަމަވެސް މިހާރު މަހަށްގޮސް އުޅެނި ތިރީހަކަށް ދޯންޏެވެ. ރަށުގެ ގިނަމީހުންގެ ކިބައިން ތަދުކަމާއި ފަގީރުކަމުގެ އަސަރު ފެނުނު ނަމަވެސް ޢާންމުކޮށް ރަށުތެރެ ބަލަލާއިރު މިދަތުރު ކުރީބެލި ހުރިހާ ރަށަކަށްވުރެ މުއްސަނދިކަމާއި މަދަނިއްޔަތުގެ އަސަރުތައް ފެނެއެވެ. މިހާރުވެސް ބައެއްގެދޮރު އިމާރާތްކޮށް ރާނަނީއެވެ. ފަގީރުންގެ ހެދުން ބާވެ ހަސްފަސްނެތިފައި ވުމާއިއެކު މުއްސަނދިންނާއި، އުޅެވޭމީހުންގެ ހެދުން ތާހިރުވެފައި އަލެވެ. އަންހެނުން އަދި ވަކީން ނަލައެވެ. ބައެއް އަންހެނުންގެ އަތުގައި ރަން އުޅާ ހުއްޓެވެ. އުޅެވޭވަރުގެ ގިނަ އަންހެންކުދީންގެ ކަރުގައި ފައްޓަރުބައި އަޅައިގެންނޭ އުޅެނީ، ގިނަމީހުންގެ ހަށިތައް ދެރައެވެ. ސިނގުނުވާ ކުއްޖަކު ފެންނަނީ މަދުންނެވެ. ނަމަވެސް މުއްސަނދިންގެ ބައެއްމީހުންގެ ހަށިތައް އެންމެރަނގަޅެވެ. މީހުންގެ އިސްކޮޅަށް ބަލާއިރު މެދުމިނަށްވުރެ ބޮޑުމީހަކު ފެންނަނީ މަދުންނެވެ. އަންހެނުންގެ ތެރެއިން ގިނައިން ފެންނަނީ މެދުމިނަށް ވުރެ ކުދި މީހުންނެވެ.\nއަޅުގަނޑު މިދަތުރުދިޔަ ރަށްތަކުގެ ތެރޭގައި މިހައިބޮޑަށް މަދަނިއްޔަތު ލިބިފައިވާ ރަށެއް ނުދެކެމެވެ. މީހުންގެ އަދި ވަކީން އަންހެނުންގެ އުޅުމާއި ވައްޓަފާޅި ހެދުމާއި މޮށެކިޔުން މާލެއާއި ގާތެވެ. މާލޭގައި މިއަޅާ ނަންބަރު ހެދުން ނެތްނަމަވެސް ތިނަދޫ އަންހެންކުދީންގެ ލިބާހާއި ފޭލިއަނުން ބޯވަޅާއި ބޮލުގެ އިސްތަށިގަނޑު ބަހައްޓާގޮތް މާލޭގެ މީހުންނާ ގާތެވެ. ތިނަދުވަކީ މާލޭގެ 218 ވަރަކަށް މޭލު ދެކުނުގައި އޮތް ރަށެއް ނަމަވެސް މާލެއާ 50 މޭލު ކައިރީގައިވާ ރަށްރަށަށްވުރެ މާލޭގެއުޅުން ތިނަދޫން ފެންނަލެއް މާބޮޑެވެ.\nތިންއަހަރު ދުވަސްކުރީން އައްނަބީލް މުޙައްމަދު އަމީންދީދީ އައްޑުވަށް ވަޑައިގަންނަވަމުން ހަވަރުތިނަދުވަށް ފައިބައިވަޑައިގެން އެރަށް ބައްލަވާ ހެއްދެވިއެވެ. އެދަތުރުގެ ވާހަކައިގައި މުހައްމަދު އަމީން ދީދީ ހަވަރުތިނަދޫގެ އަންހެންކުދީންގެ ވާހަކަ ލިޔުއްވަމުން ލިޔުއްވާފައިވާ ހަނދާންވެޔޭ ދިވެހިރާއްޖެއިން އެބޭފުޅާ ދެކިވަޑައިގަތް ރަށްތަކުގެތެރެއިން އެންމެރީތީ ހަވަރުތިނަދޫގެ އަންހެންކުދީންނެވެ. އަޅުގަނޑަށް އެބަސްފުޅާ މުޅިން ތަބާނުވެވުނު ނަމަވެސް ހަވަރުތިނަދޫގެ އަންހެންކުދީންނަށް ޚާއްޞަ ތާރީފެއް ކުރާން ޖެހިއްޖެއެވެ. އެއީ އެކުދީންގެ އަޑާއި ރާގެވެ. ދިވެހިރާއްޖެއިން މާލެ ފިޔަވައި އަޅުގަނޑު ދުށް ރަށްތަކުގެތެރޭގައި ހަވަރުތިނަދޫގެ ކުދީންފަދަ އަޑުރީތި ރާގު ހުރި އެހެން ބަޔަކު ނުދެކެމެވެ. މިކަމުގައި އެރަށު މުދިން ތަކުރުފާނުގެ މަރިޔަމް މަނިކެޔާއި، ފާތިމާ މަނިކެ، އަދި ވަކިން މޮޅެވެ. އާދޭހޭ އައްނަބީލް މުޙައްމަދު އަމީން ދީދީގެ އެއްބަސް ފުޅަކަށް އަޅުގަނޑު ތާއީދު ކުރަމެވެ. އެއީ ހަވަރުތިނަދޫ އަންހެންކުދީންގެ ހިނގުމެވެ. އެބައިމީހުންގެ ހިނގުމުގައި ޚާއްޞަ އަންހެންވައްތަރެއް ހުރެއެވެ. ޔޫރަޕްގެ ބައެއް ރަށްރަށްފަދައިން ހިނގުމުގައި ލައްވާނޭ ބަޑިތަކާއި ގޮތްތައް ދަސްކޮށްދީ ނެހެދިކަމަކު ތިނަދޫގެ އަންހެނުންނަށް ހިނގުމުގައި ލައްވާނޭ ބަޑިތައް ޠަބަޢީގޮތުން ދަސްވަމުންދާ ކަހަލައެވެ.\nތިނަދޫގެ ފިރިހެނުންނަކީ ހީވާގި މުރާލިބަޔެކެވެ. އެބައިމީހުންގެ މަސައްކަތަކީ މަހަށްދިޔުމެވެ. އަނެއްބަޔަކު ވިޔަފާރިކުރުމެވެ. އަންހެނުންގެ މަސައްކަތަކީ ކުނާވިޔުމާއި ރޯނުވެށުމެވެ. މަސްކެއްކުމާއި ގޭތެރޭގެ މަސައްކަތްކުރުން އަންހެނުންގެމައްޗަށް އޮންނާނޭކަން ކޮންމެމީހަކަށްވެސް އެނގޭނެނޫންތޯއެވެ. ކެރިފޯރާ އަންހެނުން އެއްވެސްމަސައްކަތެއް ނުކުރާކަހަލައެވެ. ކުނާވިޔެ ރޯނުވަށާ ހަދަނީވެސް ރަށުގެ އާދައިގެމީހުންނެވެ. ގަތާ ފެހުމަކީ އެރަށުގެ މޮޅުމީހުންކުރާ މަސައްކަތެކެވެ. މިހާރުވެސް ވަރަށްރީތިކޮށް ބޯވަޅުއަޅާ މީހުން އެބަތިއްބެވެ. ގިނަ ބީރައްޓެހި ރަށްރަށާއި ޚިލާފަށް ތިނަދޫގެބޮޑުން ޚާއްޞަކޮށް އަންހެނުންނަކީ މަސައްކަތްކުރާން އާދަވެފައިނެތް ...... މިޒާޖުގެ ބަޔެކެވެ. މާލެ ފަދައިން މޮޅުމީހުން ގޭތެރޭގެ މަސައްކަތްކޮށް ކައްކާހެދުމަށް ނޯކަރުން ގެންގުޅެއެވެ.\n15 އޯގަސްޓް 2017މ.


Virus aa gulhigen Iran gai miadhu Hukuru namaadhu nukuraane | Mihaaru\nއީރާނުގެ ގުމްގެ ފުރްގާނީ ހޮސްޕިޓަލުގައި ކޮރޯނާވައިރަހުގެ ބަލި މީހަކު ގެންދަނީ: ހުކުރު ނުކުރަން ނިންމީ ގިނަ ބަޔަކު އެއްތަނަކަށް އެއްވުމުން ބަލިފެތުރުމުގެ ފުރުސަތު ބޮޑުވާނެތީ. --ފޮޓޯ:އޭޕީ\nވައިރަހާ ގުޅިގެން އީރާނުގައި މިއަދު ހުކުރު ނަމާދު ނުކުރާނެ\n28 ފެބުރުއަރީ 2020 - 11:077comments\nތެހެރާން (ފެބްރުއަރީ 28) - އީރާނުގައި ހަލުވިކަމާ އެކު ކޮވިޑް-19 ފެތުރެމުންދާތީ ވެރިރަށް ތެހެރާނާއި ބޮޑެތި އެހެން ސިޓީތަކުގައި މިއަދުގެ ހުކުރު ނަމާދު ނުކުރަން އެ ގައުމުގެ ސަރުކާރުން ނިންމައިފި އެވެ.\nއީރާނުން މި ގޮތަށް ނިންމީ ޗައިނާ އިން ޑިސެމްބަރު މަހު ފެނުނު ކޮރޯނާވައިރަހުގެ ބަލި މީހުން އިއްޔެ ކުއްލިއަކަށް މައްޗަށް ދިއުމުންނެވެ. އީރާނުން އަލަށް 106 މީހުން ކޮވިޑް-19 އަށް ޕޮޒިޓިވްވެ އެ ގައުމުގައި ބަލިޖެހިފައިވާ މީހުންގެ އަދަދު މިހާރު ވަނީ 245 އަށް އަރައިފަ އެވެ. އީރާނުން ވަނީ 26 މީހުން މަރުވެފަ އެވެ. މިއީ ކޮވިޑް-19 ގައި ޗައިނާ ފިޔަވައި އެންމެ ގިނައިން މީހުން މަރުވި ގައުމެވެ. އީރާނުން ބަލިޖެހޭ މީހުންގެ 10 ޕަސެންޓް މަރުވާ ކަމަށް ރެކޯޑްތަކުން ދައްކަ އެވެ.\nއީރާނުގައި ކޮރޯނާވައިރަސް އެންމެ ހަލުވިކަމާ އެކު ފެތުރެމުން ދަނީ ޝިއައީން ގިނަ އަދަދަކަށް އުޅޭ ގުމް ޕްރޮވިންސްގަ އެވެ. ނަމަވެސް އެ ގައުމުގެ ސަރުކާރުން ބުނެފައި ވަނީ ހުރިހާ ސަރަހައްދަކަށް ވެސް މިހާރު ރޯގާ ފެތުރިފައިވާ ކަމަށެވެ.\nރޯގާ ހަލުވިކަމާ އެކު ފެތުރުނު ނަމަވެސް އީރާނުގެ ރައީސް ހަސަން ރޫހާނީ ވަނީ އެއްވެސް ސިޓީއެއް ކަރަންޓީން ކުރުމުގެ ވިސްނުމެއް ނުގެންގުޅޭ ކަމަށް ވިދާޅުވެފަ އެވެ. ކަރަންޓީން ކުރާނީ ބަލިޖެހޭ މީހުން އެކަނި ކަމަށް ވަނީ ވިދާޅުވެފަ އެވެ.


Mulhi Lanka in current kendihjje | Thiladhun\nމުޅި ލަންކާއިން ކަރަންޓު ކެނޑިއްޖެ\nއައިމިނަތު ޔުމްނާ އޯގަސްޓް 17, 2020\nއަވަށްޓެރި ސްރީލަންކާގެ ހުރިހާ އަވަށަކުން ކަރަންޓު ކެނޑި އެގައުމުގެ ރައްޔިތުންނަށް ގިނަ ދަތި ތަކަކާއި ކުރިމަތިލާން ޖެހިއްޖެއެވެ.\nގާތްގަނޑަކަށް ހަތްގަޑިއިރަށް ކަރަންޓު ކެންޑިފައި ވަނީ ޓްރާންސްމިޝަން ސިސްޓަމަށް ދިމާވި ޓެކްނިކަލް މައްސަލައަކާއި ގުޅިގެން ކަމަށް އެގައުމުގެ ކަރަންޓާއި ބެހޭ ވުޒާރާއިން ވަނީ ބުނެފައެވެ.\nކަރަންޓުގެ މައްސަލަ ދިމާވީ ކެރަވަލަ ޕިޓީޔާގެ ސަބް ސްޓޭޝަނުންނެވެ. މައްސަލަދިމާވުމާއި އެކު މުޅި ޤައުމުން ވަނީ ކަރަންޓު ކެންޑިފައެވެ.\nކޮލަމްބޯ ސަރަހައްދަށް ހަތް ގަޑިއިރު ފަހުން ކަރަންޓް ލިބުނު ނަމަވެސް އެހެން ހިސާބުތަކަށް އަދިވެސް ކަރަންޓެއް ނުލިބެ އެވެ. އަދި އެހެން ހިސާބުތަކަށް ވީ އެންމެ އަވަހަކަށް ކަރަންޓުގެ ޚިދުމަތް ފޯރު ކޯށްދިނުމަށް މަސައްކަތް ކުރަނމުން އަންނަކަމަށް ވަނީ ރިޕޯރޓް ކޮށްފައެވެ.\nކަަރަންޓް ކެނޑުމުގެ ސަބަބުން އެ ޤައުމަށް ކުރިމަތި ވި ބައެއް ދަތިތަކުގެ ތެރޭގައި ކޮލަމްބޯގެ ޓްރެފިކް ބައްތިތައް ނިވުމުން މަގުތަކުގައި ތޮއްޖެހުނެވެ. އެހެން ކަމުން ޓްރެފިކް ހަމައަކަށް އަޅުވަން ޖެހުނީ ފުލުހުން ނެރެގެންނެވެ.\nކަރަންޓް ކެނޑުމާއި އެކު ބައެއް ރައްޔިތުންނަށް ފެންލިބުމުގައި ވެސް ވަނީ ދަތިތަކާއި ކުރިމަތިވެފައެވެ. އަދި ބައެއް ގެތަކަކީ ހަމައެކަނި ކަރަންޓު ބޭނުން ކޮށްގެން ކައްކާ ގޭގެ ކަމަށް ވެފައި ކެއްކުމުގައި ވެސް އެ ޤައުމުގެ ރައްޔިތުންނަށް ވަނީ ދަތިތަކާ ކުރިމަތިވިއެވެ.\n"މެންޗެސްޓަރ ޔުނައިޓެޑް ސަޕޯރޓާރސް ކްލަބް މޯލްޑިވްސް" ރަޖިސްޓްރީ ކޮށްފި\nއެސްޓީއޯ ކުޅުދުއްފުށި ފިހާރައިން ވިއްކާ ސިމެންތީގެ އަގު ހެޔޮކޮށްފި\nއުޅަނދުތައް ރަޖިސްޓަރީކުރުމަށް ދިމާވާ ދަތިތައް ސަރުކާރުން ހައްލު ކޮށްދޭނެ: އަޙްމަދު\nހުނަރުވެރި ވިޔަފާރިވެރިންގެ އަމިއްލަ އުފެއްދުންތައް ވުޖޫދުވަމުން ދާތީ އުފާ ކުރަން: ރާޢީ\nއެކި އަތޮޅުތަކުން ޚިދުމަތް ހޯދަން ކޭއާރުއެޗްއަށް ދިއުމަކީ، އިތުބާރު ލިބެމުންދާކަމުގެ ހެއްކެއް: ނައިބު ރައީސް\nކޮވިޑް ކެމްޕެއިން މުބާރާތަށް ފޮޓޯ އާއި ވީޑިއޯ ހުށަހެޅުމުގެ މުއްދަތު އިތުރުކޮށްފި


MTCC ge Kaamiyaabu - Azim ge Shukuru Muvazafunnah!\nރައީސް އަބްދުﷲ ޔާމީންރައީސް މުހައްމަދު ނަޝީދުއެމްޑީޕީމިޝްކާޕީޕީއެމް\nސަރުކާރުގެ ކުންފުނިތަކަށް ގޮންޖެހުން ބޮޑު\nސަރުކާރުގެ ވިޔަފާރި ކުންފުނިތަކަކީ ފައިދާ ބޮޑު ކުންފުނިތަކެއްގެ ގޮތުގައި ހިންގުމަކީ ފަސޭހަކެއް ނޫނެވެ. ސަރުކާރުން ވިޔަފާރި ކުންފުނިތައް ހެދުމުގެ ބޭނުމަކީ ރައްޔިތުންނަށް ހުއި އަގެއްގައި މުދަލާއި ހިދުމަތް ފޯރުކޮށްދިނުމެވެ. އަދި ދައުލަތުގެ އާމްދަނީ ބޮޑުކުރުމެވެ. މި ދެ މަޤްޞަދު ހާސިލުކުރުމަކީ އޭގައި ގިނަ މަސައްކަތްތަކެއް އެކުލެވިގެންވާ މަސައްކަތެކެވެ. އެހެންކަމުން އަބަދުވެސް މިފަދަ ކުންފުނިތަކުގެ ވެރިންގެ ގޮތުގައި ތިއްބަވާ ބޭފުޅުނަށް މިއީ ބޮޑު ގޮންޖެހުމެކެވެ.\nސަރުކާރު ހިއްސާވާ ކުންފުނިތަކާމެދު ރައްޔިތުންގެ އުއްމީދުވެސް ބޮޑެވެއެވެ. ރައްޔިތުންގެ އުއްމީދަކީ ލުއި ފަސޭހަ ކަމާއެކު ރައްޔިތުންނަށް ކުންފުނިތަކުން ހިދުމަތް ލިބުމުގެ އިތުރުން، ކުންފުނީގެ ފައިދާ ބޮޑުވުމެވެ. އާއްމު ހިއްސާދާރުންގެ އުންމީދަކީ ވެސް އެއީއެވެ. އެހެނަސް، ސަރުކާރުގެ ކުންފުނިތަކުގެ ހިންގުން އެކި ދުވަސްވަރުގައި ހުންނަނީ އެކިވަރަށެވެ. މައިގަނޑު ގޮތެއްގައި ކުންފުނިތަކުގެ ހިނގުން ބަރޯސާވެފައި އޮންނަނީ އެ ކުންފުންޏެއް ހިންގުމާއި ހަވާލުވެ ހުންނަވާ މެނޭޖިންގ ޑައިރެކްޓަރު ނުވަތަ ޗީފް އެގްޒެކިއުޓިވް އޮފިސަރު (ސީއީއޯ) އަށެވެ.\nއާދަމް އާޒިމް އާއްމުންގެ މެދުގައި މަޝްހޫރުކަން ހޯދާފައި ވަނީ، ސްޓޭޓް ޓްރޭޑިންގ އޮގަނައިޒޭޝަން (އެސް.ޓީ.އޯ)ގެ މެނޭޖިންގ ޑައިރެކްޓަރެއްގެ ގޮތުގައި، އެމަނިކުފާނު ކުރެއްވި މަސައްކަތްޕުޅުތަކުންނެވެ. 2013 ވަނަ އަހަރުގެ ނޮވެމްބަރު 18 ވަނަ ދުވަހު އާދަމް އާޒިމް އެސްޓީއޯގެ މެނޭޖިންގ ޑައިރެކްޓަރުގެ މަޤާމާއި ހަވާލުވެވަޑައިގެންނެވިއިރު، އެސްޓީއޯ އަކީ އަމިއްލަ ހާލައިގެން އުޅެވޭ ކުންފުންޏެއް ނޫނެވެ. އެ ކުންފުނީގެ މާލީ ހާލަތު ގޯސްވެ، 19.7 މިލިއަން ރުފިޔާއިން ކުންފުނި އޮތީ ދަރަނިވެފައެވެ. ކުންފުނީގެ ހިންގުމުގެ ހަރަދު ހުރީ އިންތިހާއަށް މަތީގައެވެ.\nއާޒިމް އެސްޓީއޯ އާއި ހަވާލުވެވަޑައިގެން ކުންފުނީގެ ހިންގުމަށް ގެނެވުނު ބަދަލުތަކުގެ ނަތީޖާއެއްގެ ގޮތުން، ކުރިން ސަރުކާރުގެ މާލީ އެހީތެރިކަމާއެކު ކުންފުނި ހިންގުން މެދުކަނޑާލެވި، އަމިއްލަ ފާމައްޗަށް ތެދުވެވިފައިވާ ކުންފުންޏަކަށް ވަނީ ހެދިފައެވެ. މިއީ އާޒިމް އާއްމުންގެ މެދުގައި ވިދާލި މަސައްކަތެވެ.\nރައީސް އަބްދުﷲ ޔާމީން އަބްދުލްގައްޔޫމްގެ ސަރުކާރުގައި އޭރުގެ ޑިފެންސް މިނިސްޓަރަކަށް ހުންނެވި އާދަމް އާޒިމްގެ ބޭބޭފުޅު، ކާނަލް ރިޓެޔަރޑް މުހައްމަދު ނާޒިމް ނުހައްޤުން ޖަލަށް ގެންދެވި، ހިންގުނު އަނިޔާވެރިކަމާއި ދެކޮޅަށް ނިކުމެވަޑައިގެންނެވީ އޭރު ހުންނެވި މަޤާމް ދޫކޮށްލައްވާފައެވެ. އޭގެ ފަހުން، އޭރުގެ އިދިކޮޅު ފަރާތްތަކާއެކު އަނިޔާއާއި ދެކޮޅަށް ގިނަ މަސައްކަތްޕުޅުތަކެއް ކުރެއްވިއެވެ. އަދި އެ މަސައްކަތްޕުޅުތަކުގެ ތެރެއިން ޖަލަށްލެވި، ހުރަގޭގައި ވެސް ދުވަސްތަކެއް ހޭދަކުރެއްވިއެވެ.\nއިދިކޮޅު ފަރާތްތަކާއެކު ކުރެއްވި މަސައްކަތްޕުޅުތަކާއެކު 2018 ވަނަ އަހަރުގެ އިންތިހާބު އޭރުގެ އިދިކޮޅު އިއްތިހާދަށް ކާމިޔާބުވުމުން، ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް ވެރިކަމުގެ ހުވާކުރެއްވުމާއެކު، އާޒިމް މޯލްޑިވްސް ވޯޓަރ އެންޑް ސްވަރޭޖް ކޮމްޕެނީ (އެމް.ޑަބްލިއު.އެސް.ސީ)ގެ މެނޭޖިންގ ޑައިރެކްޓަރުގެ މަޤާމަށް އައްޔަންކުރެވުނެވެ. އެގޮތުން އަހަރަކަށް ވުރެ ގިނަ ދުވަހު އެމަޤާމުގައި ހުންނަވާ، ކުންފުނީގެ ހިންގުމަށް ބޮޑެތި ބަދަލުތަކެއް ގެންނެވިއެވެ. އެގޮތުން އެތެރޭގެ ހިންގުމުގެ ހަރަދުތައް ކުޑަކުރެވި، ކުންފުނިން ދެމުންދިޔަ ހިދުމަތްތައް އިތުރަށް ތަރައްޤީކުރެއްވިއެވެ. ބަންދުކުރި ފެން އުފެއްދުމުގެ ހަރަދު ކުޑަކުރެއްވިއެވެ. ކުންފުނީގެ މާލީ ހާލަތަށް ކުރިއެރުންތަކެއް ގެނެވުނެވެ.\nސަރުކާރުން ހިންގުމަށް ރޭވިފައިވާ ތަރައްޤީގެ މަޝްރޫޢުތައް މަޑުޖެހިފައިވާކަމުގެ ޝަކުވާތައް ރައްޔިތުންގެ މެދުގައި ގިނަވެފައިވާ ދަނޑިވަޅެއްގައި، ރާއްޖޭގެ އުމްރާނީ އެންމެ ގިނަ މަޝްރޫޢުތައް ހިންގަމުންދާ ސަރުކާރާއި ރައްޔިތުން ހިއްސާވާ ކުންފުނި މޯލްޑިވްސް ޓްރާންޕޯޓް އެންޑް ކޮންޓްރެކްޓިންގ ކޮމްޕެނީ (އެމް.ޓީ.ސީ.ސީ)ގެ މެނޭޖިންގ ޑިރެކްޓަރުގެ މަޤާމަށް އައްޔަންކުރެވުނެވެ. އެގޮތުން މިއަހަރުގެ ޖެނުއަރީ މަހުގެ ތެރޭގައި ކުންފުންޏާއި ހަވާލުވެވަޑައިގެން، ފުރަތަމަ ހަފްތާގައި ވެސް ކުންފުނީގެ އިދާރީ ހިންގުމަށް ބޮޑެތި ބަދަލުތަކެއް ގެންނަވާ، މަޝްރޫޢުތަކުގެ ދުވެލި ބާރުކުރެއްވިތައް ފެނިގެންދިޔައެވެ.\nއެމްޓީސީސީގެ ތާރީހީ ކާމިޔާބު\nއެމްޓީސީސީގެ ހިސާބުތައް ދައްކާގޮތުން ކުންފުނީގެ ތާރީޚުގައި ވޭތުވެދިޔަ ކުއާޓަރ އަކީ ތާރީޚީ ކުއާޓާރެކެވެ. އާއްމުގޮތެއްގައި ކުންފުނީގެ ހިސާބުތައް ދައްކާގޮތުން އަހަރުގެ ފުރަތަމަ ކުއާޓާރގައި ކުންފުނީގެ ފައިދާ ކުޑަވެއެވެ. އެހެނަސް މިއަހަރުގެ ފުރަތަމަ ކުއާޓަރގައި ކުންފުންޏަށް ފައިދާގެ ގޮތުގައި 62.34 މިލިއަން ރުފިޔާ ވަނީ ލިބިފައެވެ. ކުންފުންޏަށް މިދިޔަ އަހަރުގެ ފުރަތަމަ ކުއާޓާގައި 29.61 މިލިއަން ރުފިޔާގެ ގެއްލުމެއް ލިބިފައިވާއިރު، އާޒިމްގެ ހިންގުމާއި ހަވާލުވެވަޑައިގެން މިވީ ދުވަސްތަކުގެ ތެރޭގައި އެހާލަތު ރަނގަޅުކުރައްވާ، ކުންފުންޏަކީ ފައިދާވާ ކުންފުންޏަކަށް ހައްދަވާފައެވެ. އެގޮތުން މިދިޔަ އަހަރުގެ ފުރަތަމަ ކުއާޓާރ އާއި އަޅާކިޔާއިރު، މިއަހަރުގެ ފުރަތަމަ ކުއާޓާރ ގައި 310 އިންސައްތައިގެ ކުރިއެރުމެއް އެމްޓީސީސީ ވަނީ ހޯދާފައެވެ.\nކުންފުނީގެ ހާލަތު ރަނގަޅުވާން މެދުވެރިވެފައިވާ މައިގަނޑު ސަބަބުތަކުގެ ތެރޭގައި ކުންފުނީގެ ހިންގުމަށް ގެނެވުނު ބަދަލުތަކުގެ ތެރެއިން، ކުންފުނީގެ ހިންގުމުގެ ހަރަދުތައް ކުޑަކުރެއްވުން ހިމެނެއެވެ. އަދި ކުންފުނިން ކާމިޔާބު ކަމާއެކު ތަރައްޤީގެ މަސައްކަތްތައް ކުރިއަށް ގެންދެވިފައި ހުރުން ފާހަގަކުރެވެއެވެ. އާޒިމް އެމްޓީސީ އާއި ހަވާލުވެވަޑައިގެންނެވި ފަހުން ސަރުކާރުން ހިންގަމުންދާ ތަރައްޤީގެ މަޝްރޫޢުތައް ހިންގުމަށް ބޮޑު ހަލުވި ކަމެއް އައިސްފައިވާކަން ގިނަ ބަޔަކު ދަނީ ފާހަގަކުރެވެމުންނެވެ.\nމިހާރު ދުނިޔެއަށް ކުރިމަތިވެފައިވާ ސިއްހީ ކުއްލި ހާލަތައް ވެސް އެމްޓީސީސީ ވަނީ ތައްޔާރުވެފައެވެ. އެގޮތުން މިހާލަތުން އަރައިގަނެވެންދެން ކުންފުނި ހިންގާނެ ގޮތުގެ ޕްލޭނާއި، މިހާލަތުން އަރައިގަނެ ކުންފުނީގެ ވިޔަފާރި ކުރިއަށްގެންދާނެ ގޮތުގެ ޕްލޭންތައް ރޭވި މިހާރު ދަނީ ތަންފީޒުކުރުމަށް ތައްޔާރުވަމުންނެވެ. މިދަނޑިވަޅުގައި ސިއްހީ ކުއްލި ހާލަތުގެ ކަންކަމަށްވެސް ކުންފުނިން ދަނީ އެކިވަރުގެ އެހީތެރިކަން ވަމުންނެވެ.\nއެމްޓީސީސީ ހިންގުމައި އާދަމް އާޒިމް ހަވާލުވެވަޑައިގަތުމަށް ފަހު، އާޒިމް ފެނިގެން ގޮސްފައި ވަނީ ވަރަށް އެކްޓިވް އެމްޑީއެއްގެ ގޮތުގައެވެ. މިއީ މީގެ ކުރިންވެސް އާދަމް އާޒިމް އެހެނިހެން ކުންފުނިތައް ހިންގުމުގައި ހަރަކާތްތެރިވެ ވަޑައިގެންނެވިއިރު ވެސް ފެނުނު މަންޒަރެކެވެ. ކޮންމެ މަސައްކަތެއް ވެސް ކައިރިން ބައްލަވައެވެ. އެގޮތުން އެމްޓީސީސީ އާއި ހަވާލުވެވަޑައިގެން ކުރައްވަމުން ގެންދަވާ މަސައްކަތްތަކުގައި، އެކުންފުނިން ކުރިއަށް ގެންދާ ތަރައްޤީގެ މަޝްރޫޢުތައް ކައިރިން ބައްލަވައެވެ. އަދި މަސައްކަތް ހިންގަމުންދާ ސަރަހައްދުތަކަށް ވަރަށް ގިނައިން ވަޑައިގެން މުވައްޒަފުންނަށް ހިތްވަރު ދެއްވައެވެ. އެމަނިކުފާނު ކުންފުނީގެ ހުރިހާ ހިސާބެއްގައި ހުންނަވައެވެ. “ގްރައުންޑް ޒީރޯ”ގައި ވެސް ހުންނަވައެވެ.\n“ރައްޔިތުންނަށް ހަޤީޤީ މިނިވަންކަން ލިބޭނީ މާލީ މިނިވަންކަން ލިބިގެން. ހަމައެގޮތަށް ކުންފުންޏެއް ކުންފުންޏެއްގެ ގޮތުގައި ކުރިއަށް ދެވޭނީ މާލީ ގޮތުންނާއި އެހެނިހެން ގޮތްގޮތުން މިނިވަންވެގެން.” އާޒިމް ވިދާޅުވިއެވެ.\nއާޒިމްގެ ޝުކުރު މުވައްޒަފުންނަށް\nކުންފުނީގެ ވެރިންގެ އެކަނި މަސައްކަތަކުން އެއްވެސް ކުންފުންޏެއް ކުރިއަކަށް ނުދާނެއެވެ. ކުންފުނީގެ ކުރިއެރުމުގައި ވެސް އަދި ފަހަތަށް ދިއުމުގައި ވެސް ކުންފުނީގައި ޝާމިލުވާ އެންމެގެން ހިއްސާ އޮންނާނެއެވެ. އެމްޓީސީސީގެ މިތާރީހީ ކާމިޔާ އާދަމް އާޒިމް ޓްވިޓަރގައި ބަޔާންކުރައްވާ ވިދާޅުވީ، ތަފާތު ވާހަކަފުޅެކެވެ. ކުންފުނީގެ މިކާމިޔާބީގެ ހުރިހާ ޝުކުރެއް ރައްދުކުރެއްވީ ކުންފުނީގެ ހިވާގި މުވައްޒަފުންނަށެވެ. އެމުވައްޒަފުންގެ ހިތްވަރާއި މަސައްކަތްޕުޅާއި ޝައުގުވެރިކަމަށް އާޒިމް ޝުކުރު އަދާކުރެއްވިއެވެ.\nއާޒިމް އަކީ ވިޔަފާރީގެ ތޫނުފިލި ވިސްނުމާއެކު، މަޑުމައިތިރި، ރިވެތި އަޚުލާގެއްގެ ވެރިއެކެވެ. އެމްޓީސީސީގެ މުވައްޒަފުންނާއި އާޒިމް އަށް ކުންފުންޏަށް ލިބެމުންދާ ކާމިޔާބަށް މަރުހަބާ ދަންނަވަމެވެ. ކުރިއޮތް މުސްތަޤުބަލުގައި ވެސް ކާމިޔާބަށް އެދެމެވެ.\nއައިސް ޓީވީ އާއި އައިސް ސްޕޯރޓްސް އިން ގިނަ ފުރުސަތުތަކެއް!\nކޮވިޑް 19އާއި ނަފްސާނީ ދުޅަހެޔޮކަން\nއީދު ބަންދަށް ލުއި ދިނުން: ކޮވިޑް 19ގެ އާ ރާޅަކަށް ދެވޭ ޖާގައެއްތޯ؟\nމެދުކެނޑުމަކަށްފަހު އަނެއްކާވެސް އެއާރ އިންޑިއާއިން ރާއްޖެއައް ދަތުރުތައް ފަށަނީ!\nބިދޭސީއަކު ހުކުރު މިސްކިތުގެ ހުރުމަތް ކަނޑާލާ އަޅުކަންކުރާ ވީޑިއޯއެއް\nޓެރަރިޒަމް އަދި ހަރުކަށި މީހުން ތިބީ ސަރުކާރުގައި: އާދަމް ޝަރީފް\nCopyright 2021 – Global Media Pvt Ltd


Dhivehinnah haassa cream eh Swiss beauty in vikkan fashaifi | Mihaaru\nދިވެހިންގެ ހަމާ ގުޅޭ ހާއްސަ އެކްނޭ ކްރީމް--\nދިވެހިންނަށް ހާއްސަ ކްރީމެއް މެޑިކަލް ސްވިސް އިން ވިއްކަން ފަށައިިފި\n30 އޯގަސްޓް 2019 - 19:137comments\nދިވެހިންގެ ހަމާ ގުޅޭ ހާއްސަ އެންޓި އެކްނޭ ކްރީމެއް މެޑިކަލް ސްވިސް ބިއުޓީ ސެންޓަރުން ވިއްކަން ފަށައިފި އެވެ.\nމި ކްރީމަކީ ޔޫރަޕުގެ ގައުމުތަކުގެ އެތައް ބައެއްގެ އިތުބާރު ލިބިފައިވާ ކްލެރީނާ ބްރޭންޑުގެ ކްރީމެކެވެ. މި ކްރީމުން މޫނުގައި ނަގާ އޮށާޅަ އާއި ބިހި ކޮންޓްރޯލްކޮށް އޮށާޅައިން ހެދޭ ލަކުނު ފިލުވައިދެ އެވެ. މި ކްރީމް އެންޓި ބެކްޓީރިއާއެއްގެ ގޮތުގައި ވެސް ބޭނުން ކުރެވޭނެ އެވެ.\nމެޑިކަލް ސްވިސް ބިއުޓީން ބުނީ މި ކްރީމަކީ އެ ސެންޓަރުން ހަމުގެ ޓްރީޓްމަންތައް ހޯދާ ފަރާތްތަކުން ކުރިން ވެސް ބޭނުން ކުރަމުން އަންނަ ކްރީމެއް ކަމަށެވެ. މި ކްރީމް އާންމުންނަށް ލިބޭނެހެން ވިއްކަން ފެށީ ކަސްޓަމަރުންގެ ފަރާތުން ލިބުނު ތަރުހީބުގެ ސަބަބުން ކަމަށް ވެސް އެ ސެންޓަރުން ބުންޏެވެ.\nކްލެރީނާ ބްރޭންޑުގެ އިތުރު ޕްރޮޑަކްޓްތައް ވެސް މެޑިކަލް ސްވިސް އިން ލިބޭނެ--\n"ރާއްޖެއިން ލިބެން ހުންނަ ހަމުގެ އުފެއްދުންތަކަކީ އާންމުކޮށް ދިވެހިންގެ ހަމާ ނުގުޅޭ އުފެއްދުންތަކެއް ކަން ގިނަ ކަސްޓަމަރުން ހާމަކުރޭ. ނަމަވެސް މި ކްރީމް ހާއްސަ ވަނީ ދިވެހިންގެ ހަމާ ގުޅޭތީ. އަޅުގަނޑުމެންގެ ކަސްޓަމަރުންނަށް މި ކްރީމް ވަރަށް ކަމުދޭ،" މެޑިކަލް ސްވިސް ބިއުޓީގެ އޮފިޝަލަކު ބުންޏެވެ.\nމި ކްރީމް ލިބެން ހުންނާނީ މަޖީދިއްޔާ ސްކޫލް ކުރިމަތިން، އަބަދަށް ފެހި މަގުގައި ހުންނަ މެޑިކަލް ސްވިސް ބިއުޓީ ސެންޓަރުންނެވެ. މި ކްރީމުގެ އިތުރުން ކްލެރީނާ ބްރޭންޑުގެ ތަފާތު އުފެއްދުންތައް އެ ސެންޓަރުން ލިބެން ހުންނާނެ އެވެ.\nމެޑިކަލް ސްވިސް ބިއުޓީ ސެންޓަރުން ލިބެން ހުންނަ ކްރީމް ބޭނުން ކުރުމުގެ ކުރިން އެ ސެންޓަރުގެ ތެރަޕިސްޓަކަށް ހިލޭ ދެއްކުމުގެ ފުރުސަތު ވެސް ލިބޭނެ އެވެ.


SunOnline: Fageeru gaumuthakuge dharanyaa behey joint onigandeh G20 gaumuthakun ekulaavaalaifi\nފަގީރު ގައުމުތަކުގެ ދަރަންޏާ ބެހޭ ޖޮއިންޓް އޮނިގަނޑެއް ޖީ20 ގައުމުތަކުން އެކުލަވާލައިފި\nރުގިއްޔާ މުހައްމަދު މޫސާ 14 Nov 2020, 09:42\nފަގީރު ގައުމުތަކުގެ ދަރަންޏާ ބެހޭ ޖޮއިންޓް އޮނިގަނޑެއް ޖީ20 ގައުމުތަކުން ވަނީ އެކުލަވާލާފަ -- ފޮޓޯ: ރޮއިޓާސް\nޕެރިސް (ނޮވެމްބަރު 13): ކޮވިޑް ބަލިމަޑުކަމުގެ ސަބަބުން މާލީ ދަތިތަކާ ކުރިމަތިވެފައިވާ ފަގީރު ގައުމުތަކުން ދަރަނި ދައްކާނެ ގޮތާ ބެހޭ ގޮތުން ޖީ20 ގައުމުތަކުން ޖޮއިންޓް އޮނިގަނޑެއް އެކުލަވާލައިފި އެވެ.\nޖީ20 ގައުމުތަކުގެ ފިނޭންސް މިނިސްޓަރުން އިއްޔެ ބޭއްވެވި އޮންލައިން ބައްދަލުވުމެއްގައި ހާމަކުރި އޮނިގަނޑުގެ ދަށުން އެކި ގައުމުތަކުގެ ހާލަތަށް ބަލައި، ދަރަނި ލުއި ކުރަން ނުވަތަ ދަރަނި ދެއްކުމުގެ މުއްދަތަކަށް ބަދަލު ގެންނަން ނިންމާނެ އެވެ. އަދި އެ އޮނިގަނޑުގައި ޕްރައިވެޓް ކްރެޑިޓަރުން ވެސް ހިމެނޭނެ އެވެ.\n"މި ޖޮއިންޓް ފްރޭމްވޯކްގައި ހިމެނޭ ފަރާތްތަކުން މިހާރުން ފެށިގެން މި ފްރޭމްވޯކު ތަސްދީގު ކުރަން ޖެހޭ. ދަރަންޏާ ބެހޭ ގޮތުން ދެފުށް ފެންނަ ގޮތަކަށް އަމަލު ކުރުމަކީ ވަރަށް މުހިއްމު ކަމެއް،" ޖަޕާނުގެ ފިނޭންސް މިނިސްޓަރު ޓަރޯ އަސޯ ވިދާޅުވި އެވެ.\nމިދިޔަ މަހު ވޯލްޑް ބޭންކުން ބުނި ގޮތުގައި ދުނިޔޭގެ އެންމެ ފަގީރު 73 ގައުމުގެ ދަރަނި ވަނީ މިދިޔަ އަހަރު 744 ބިލިއަން ޑޮލަރަށް އަރާފަ އެވެ. އެއީ އޭގެ ކުރީ އަަހަރާ އަޅާ ބަލާ އިރު 9.5 ޕަސެންޓު އިތުރު އަދަދެކެވެ. އޭގެ ތެރެއިން އެގައުމުތަކުން ސަރުކާރު ކްރެޑިޓަރުންނަށް ދައްކަން ޖެހޭ ދަރަނީގެ އަދަދު 178 ބިލިއަން ޑޮލަރަށް އަރަ އެވެ. އަދި އޭގެ ތެރެއިން 63 ޕަސެންޓަކީ އެގައުމުތަކުން ޗައިނާއަށް ދައްކަން ޖެހޭ މިންވަރެވެ.\nޖީ20ގެ އޮނިގަނޑުގެ ދަށުން ދުނިޔޭގެ އެހެން ބޮޑެތި އިގުތިސާދުތަކާ އެއްގޮތަށް ޗައިނާއިން ވެސް ދަރަނީގެ ލުއިތައް ދޭން ޖެހޭނެ އެވެ.\nދުނިޔޭގެ އެންމެ ފަގީރު 73 ގައުމުން ދަރަނި ދެއްކުން ލަސް ކުރުމަށް ޖީ20އިން މިދިޔަ އޭޕްރިލް މަހު ފާސް ކުރި ޑެޓް ސާވިސް ސަސްޕެންޝަން އިނިޝިއޭޓިވް (ޑީއެސްއެސްއައި) މިދިޔަ އޮކްޓޯބަރު މަހު ވަނީ އަންނަ އަހަރުގެ ޖޫން މަހާ ހަމަޔަށް އިތުރުކޮށްފަ އެވެ.


Mi meehaa Sushant aa varah vatharu, hama olhey varuvey – Iru\n22 ޖަނަވަރީ 2021\nކައިވެންޏަށް2މަސް ފުރުމުން ސަނާ އަނަސް އަށް ދިނީ ހާއްސަ ހަދިޔާއެއް\nއެމްޑަބްލިޔުއެސްސީން ބިއްލޫރި ފުޅީގައި ފެން ބަންދުކުރަން ފަށަނީ\nވެސްޓް ޕާކު ސަރަޙައްދުގައި ހުރި މަސްބާނާ ޕްލެޓްފޯމް އަލުން ތަރައްޤީކުރަނީ\nއަދާލަތު ޕާޓީގެ ރިޔާސީ އިންތިހާބަށް ކުރިމަތިލުމުގެ މުއްދަތު އިތުރުކޮށްފި\nބަގްޔާޝްރީގެ ޒުވާންކަމުގެ ސިއްރަކީ މިއީ!\nޔޫއޭއީ އިން މިހާތަނަށް2މިލިއަނަށްވުރެ ގިނަ ވެކްސިން ތައްޔާރުކޮށްފި\nމި މިހާ ސުޝާންތުއާއި ވަރަށް ވައްތަރު، ހަމަ އޮޅޭވަރުވޭ\nސުޝާންތު ސިންގު ރާޖުޕުތު މަރުވިފަހުން3ހަފްތާ ވެފައިވާއިރުވެސް ސުޝާންތުގެ މަރުގެ ވާހަކަދެއްކުމަކަށް އެއްވެސް ބަދަލެއްނާދެއެވެ. ސުޝާންތުގެ އެ ކުއްލި މަރުގެ ސަބަބުން އެތަށް ބަޔެއްގެ ހިތްކުދިކުދި ވެފައިވާއިރު އެހިތާމައިގައިތިބި ގިނަ ފޭނުން ސުޝާންތު އެބުރިއަންނާނެ ނަމައޭ ހިތަށް އަރައެވެ.\nސުޝާންތުގެ ކުރީގެ ވީޑިއޯތަކާއި ފޮޓޯތަށް ސޯޝަލް މީޑިއާގައި އާއްމު ވަމުންދާ މިދަޑިވަޅުގައި އޭނާގެ ފޭނުން ސިއްސުވާލި ސުޝާންތުއާއި ވައްތަރު މީހެއްގެ ވީޑިއޯތަކެއް ވައިރަލް ވުމުންނެވެ.\nA post shared by Sachin Tiwari (@officialtiwarisachin)\nފުރަތަމަ މިވާހަކަ ޤަބޫލުކުރަން ދަތިވި ނަމަވެސް އޭނާގެ ވީޑިއޯތަށް ބަލާލުމުން ސުޝާންތުގެ ހަނދާން އައުކުރާ ފޭނުން ރޮއްވާލައެވެ. މޫނުމަތިން ސުޝާންތުއާއި ވައްތަރު މިމީހާގެ ހަރަކާތްތަކާއި ގެންގުޅޭ ސުޓައިލަކީވެސް ހަމަ ސުޝާންތުގެ ގޮތަށް ބައްޓަން ކޮއްފައިވާ ކަންތަށްތަކެކެވެ.\nސަޗިން ތިވާރީ ނަމަކަށްކިޔާ މިމީހާއަކީ ހަޤިޤަތުގައި ސުޝާންތު ސިންގު ރާޖުޕުތުގެ ބޯޑު ފޭނެކެވެ. ސުޝާންތު ދުނިޔޭގައި ހުރިއިރުވެސް އޭނާގެ ސްޓައިލު ނަކަލު ކުރާކަމަށް ސަޗިން ތިވާރީ ބުނެފައިވެއެވެ. އަދި ސުޝާންތުއާއި ވައްތަރުކަން އެގުނު ހިސާބުންފެށީގެން އޭނާއާއި އެއްގޮތަށް ހަށިގަނޑު ބެހެއްޓުމަށާއި ހެދުންއަޅާ ސުޓައިލުވެސް ވީވަރަކުން ސުޝާންތުއާއި ވައްތަރުކުރުމަށް މަސައްކަތްކުރާކަމަށް އޭނާ ބުނެފައިވެއެވެ.\nމިހާރުވެސް އޭނާ ސުޝާންތުގެ ލަވަތަކަށް ނަށާ ޑައިލޮގުތަށް ކިޔާ ވީޑިއޯތަށް އާއްމުވެ ސޯޝަލް މީޑިއާގައި ދަނީ ވައިރަލް ވަމުންނެވެ.\nއެހެންނަމަވެސް ސުޝާންތުގެ ބައެއް ފޭނުންބުނެފައިވަނީ ކިތަންމެ ސުޝާންތާއި ވައްތަރުވިޔަސް ސުޝާންތުގެ މަޤާމު އޭނާއަށް ނުދެވޭނެ ކަމަށެވެ. އަދި ސުޝާންތަކީ ހާއްސަ މީހެއްކަން ފާހަގަކުރަމުން ފޭނުންވަނީ އޭނާގެ ހުނަރަށް ތައުރީފުކޮއްފައެވެ.\nސުޝާންތުގެ މަރާގުޅިގެން ތަފާތު ވާހަކަތަށް ދެކެވޭއިރު އޭނާގެ އެންމެ ފަހު ފިލުމު ދިލް ބިޗާރޭގެ ޓްރެއިލާ ވަނީ މިދިޔަ ހޯމަދުވަހު ރިލީސްކޮއްފައެވެ. އަދި މިޓްރެއިލާވަނީ އެތަށް އެވޯޑެއް މުގުރާލާފައެވެ. ސުޝާންތުގެ ފޭނުންގެ އަޒުމަކީ މުޅި ދުނިޔެއަށް އެމީހުން ސުޝާންތުދެކެވާލޯބި ހާމަކުރުމަށްޓަކައި މި ޓްރެއިލާ ވައިރަލް ކުރުމެވެ. އެ ފޭނުން ދެކޭގޮތުގައި އެއީ ސުޝާންތުއަށްޓަކައި މިއަދު އެމީހުންނަށް ދެވޭނެ އެންމެ ބޮޑު އެއް ހަދިޔާއެވެ.\n25 8 14 15


India Ge Boduvazeerakah Sonu Sood Genaeumah Gina Bayaku Beynunvey! - Vaguthu\nބޮލީވުޑު އެކްޓަރ ސޯނޫ ސޫދުއަކީ އެކްޓު ކުރުމުގެ އިތުރުން އިންސާނިޔަތު ކަމުގެ ރީތި ނަމޫނާއެއް ދައްކައިދީ އެތައް ބައެއްގެ ލޯބި ހޯދާަފައިވާ ފަންނާނެކެެވެ.\nއިންޑިޔާއަށް ދިމާވެފައިވާ މި ނުރައްކާތެރި އަދި ހިތްދަތި ވަގުތުގައި އެތައް ބަޔަކަށް އެހީތެރިވަމުންދާ ސޯނޫ ސޫދަކީ ފަގީރު އާއިލާތަކުން އެންމެ އަވަހަށް އެހީއަށް އެދޭ އެއް ފަރާތެވެ.\nއޭނާގެ މި ދީލަތިކަން ފެނި މިހާރު ޓުވިޓާގައި އެންމެ ގަދައަށް މިހާރު ދެކެވެމުންދާ ވާހަކައަކީ 2024 ވަނަ އަހަރު އިންޑިއާގެ ބޮޑުވަޒީރުކަމުގެ މަގާމަށް އެންމެ ކަމުދާ ފަރާތަކީ ސޯނޫ ސޫދު ކަމަށެވެ.\nއެ މަގާމަށް ސޯނޫ ގެނައުމަށް ބައެއް އެކްޓަރުންވެސް ބޭނުން ވެއެވެ. އެގޮތުން އިންޑިއާގެ ކޮމޭޑިއަން އެކްޓަރ ވިރް ދަސް ބޮޑުވަޒީރުކަމަށް ގެންނަން ބޭނުންވާކަމަށް ބުނެ އޭނާގެ ސަޕޯޓަރަކު ކުރި ކޮމެންޓެއްގައި ވިރް ދަސް ބުނެފައިވަނީ އެކަމަށް އެންމެ އެކަށީގެންވާ މީހަކީ އޭނާ ނޫން ކަމަށާއި އެއީ ސޯނޫ ސޫދު ކަމަށެވެ.\nވިރް ދަސް މިހެން ބުނުމުން އެކަމަށް އެއްބަސްވެ އެތައް ބަޔަކު ދަނީ ކޮމެންޓް ކުރަމުންނެވެ. މިގޮތުން ކޮމެންޓު ކުރި އެއް ފަރާތުން ބުނެފައިވަނީ މިއީ ވަރަށް ރަނގަޅު ކަމެއް ކަމަށެވެ.\n''މިއީ ވަރަށް ޝައުގުވެރި ޕޮއިންޓެއް. އަހަރެމެންގެ ޕްރައިމް މިނިސްޓަރަކަށް ސޯނޫ ސޫދު ނުހޮވަންވީ ސަބަބަކީ ކޮބާ؟ އަހަރެންނަށް ހީވަނީ އެ މަގާމަށް އެންމެ އެކަށޭނެ ފަރާތަކީ އެއީހެން. ގައުމުގެ ހުރިހާ ސަރަހައްދުތަކަށް ވެސް އޭނާ އެހީތެރިވެދީ އެކަން ދައްކައިދީފި. މިކަމަށް ކޮންމެވެސް ކަމެއް ކުރަން ހިނގާ'' ސޯނޫ ސޫދު ބޮޑުވަޒީރަކަށް ވުމަށް އެއްބަސްވި ފަރާތްތަކުން އެކަކު ބުންޏެވެ.\n— [email protected] (@Aakash_Pandyaa) May 7, 2021\nބައެއް ފަރާތްތަކުން ބުނެފައިވަނީ ސޯނޫ ސޫދު އެހީތެރިވަމުން ދަނީ އެއްވެސް ސިޔާސީ މަންފާއެއް ހޯދުމަށް ނޫންކަމަށެެވެ.


ނޫސްބަޔާން - PR-05/2019\n2019 އޭޕްރީލް6ވަނަ ދުވަހު ބޭއްވުނު ރައްޔިތުންގެ މަޖިލީސް އިންތިޚާބަކީ، ޤާނޫނުއަސާސީއާއި، އިންތިޚާބާ ގުޅޭ ޤާނޫނުތަކާއި، ރާއްޖެ ބައިވެރިވެފައިވާ ބައިނަލްއަޤްވާމީ މުޢާހަދާތަކުގައި ބަޔާންކޮށްފައިވާ ފަދައިން މިނިވަން އިންސާފުވެރި އިންތިޚާބެއްކަން ކަށަވަރުކުރުމަށްޓަކައި، ވޯޓުލުމުގެ ކަންކަން ކުރިއަށް ދިޔައިރު މާލޭސިޓީއާއި އަތޮޅުތެރޭގައި ބެހެއްޓިފައިވާ 20 ފޮށްޓެއްގެ ވޯޓުލުމުގެ ކަންތައްތައް ހިނގަމުންދިޔަގޮތް ބެލުމަށް ކޮމިޝަނުން ހަރަކާތްތެރިވެފައިވެއެވެ. ހަމަމިއާއެކު، ރާއްޖޭގެ އެކި ސަރަޙައްދުތަކުގައި ވޯޓުލުމުގެ ކަންކަން ކުރިއަށް ދިޔަގޮތް މީޑިއާގެ ވަސީލަތްތައް މެދުވެރިކޮށް މޮނީޓަރކޮށްފައިވެއެވެ.\nމި މަސައްކަތުގެ ތެރޭގައި، ވޯޓުލުމުގެ ޙައްޤާ ގުޅޭގޮތުން ކޮމިޝަނަށް ހުށަހެޅުނު ޝަކުވާތަކާއި، ކޮމިޝަނަށް ފާހަގަކުރެވުނު ކަންކަމަށް ކަމާގުޅުންހުރި މުއައްސަސާތަކާ ގުޅިގެން ޙައްލު ހޯދުމަށް މަސައްކަތްކުރެވިފައިވެއެވެ. މިގޮތުން، މި އިންތިޚާބާ ގުޅިގެން ކޮމިޝަނަށް5މައްސަލަ ހުށަހެޅި، ހުރިހާ މައްސަލައަކަށް ޙައްލު ހޯދާދީފައިވެއެވެ.\nމި އިންތިޚާބުގެ ވޯޓުލުމުގެ ކަންކަން ކުރިއަށްގޮސްފައިވަނީ އަމާންކަމާއެކުގައިކަން ކޮމިޝަނަށް ފާހަގަކުރެވިފައިވެއެވެ. އެގޮތުން ގިނަ ފޮށިތަކުގައި ގަޑިއަށް ވޯޓުލާންފަށައި، ހަމަޖެހިފައިވާ ގަޑިއަށް ކިޔޫ ބަންދުކޮށް، ވޯޓު ގުނަން ފަށާފައިވާކަން ފާހަގަކުރެވިފައިވެއެވެ. މީގެއިތުރުން، ގިނަ ވަގުތު ކިޔޫގައި ތިބެން ނުޖެހޭގޮތަށް ވޯޓުލުމުގެ އިންތިޒާމުތައް ހަމަޖައްސާފައިވާކަމާއި، އިންތިޚާބު ކުރިއަށްދިޔަ ވަގުތު ދިމާވި މައްސަލަތަކަށް އަވަސް ޙައްލެއް އިލެކްޝަންސް ކޮމިޝަނުން ހޯދާދީފައިވާކަންވެސް ފާހަގަކުރަމެވެ. ހަމަމިއާއެކު، ވޯޓުލުމުގެ ކަންކަން އަމާންކަމާއި އޮމާންކަމާއެކު ކުރިއަށް ގެންދިއުމަށް ފުލުހުން ހަރަކާތްތެރިވެފައިވާކަމާއި، ވޯޓުލުމުގައި އާންމުންނަށް އެހީތެރިކަން ފޯރުކޮށްދީފައިވާކަން ފާހަގަކުރަމެވެ.\nމި އިންތިޚާބާ ގުޅޭގޮތުން ރަނގަޅުކުރުމަށް ފާހަގަކުރެވުނު ކަންކަމަށް ބިނާކޮށް، ހުށަހަޅާ ހުށަހެޅުންތަކާއެކު ތައްޔާރުކުރާ ރިޕޯޓު އިލެކްޝަންސް ކޮމިޝަނާއި ކަމާގުޅުންހުރި އިދާރާތަކާ ހިއްސާކުރެވޭނެއެވެ.\nމި އިންތިޚާބުގެ އެންމެހާ ކަންކަން އަމާންކަމާއެކު ކުރިއަށް ގެންދެވިފައިވަނީ އިލެކްޝަންސް ކޮމިޝަނާއި، މޯލްޑިވްސް ޕޮލިސް ސަރވިސްއާއި، ސިޔާސީ ޕާޓީތައް އަދި އާންމު ރައްޔިތުންގެ އެހީތެރިކަމާއި އެއްބާރުލުމާއެކީގައިކަން ކޮމިޝަނުން ފާހަގަކުރަމެވެ. ހަމަމިއާއެކު، މި އިންތިޚާބުގެ ނަތިޖާއަށް އިޙްތިރާމުކޮށް، ޤައުމުގެ ސުލްޙަ މަސަލަސްކަމަށް އިސްކަންދިނުމަށް ހުރިހާ ފަރާތްތަކަށް މި ކޮމިޝަނުން އިލްތިމާސްކުރަމެވެ.\nPR - 05/2019 ނޫސްބަޔާން


Bappa Maraalee Dharifulhu Ugah Laigen Indhaa - Vaguthu\nބައްޕަ މަރާލީ ދަރިފުޅު އުނގަށްލައިގެން އިންދާ\nއެމެރިކާގެ ކެލިފޯނިއާގެ ރެސްޓޯރަންޓެއްގައި އެންތަނީ މެލެ ނަމަކަށް ކިޔާ މީހަކު ޢާއިލާ އެކުގައި ކައި ނިމިގެން އޭނާގެ5އަހަރުގެ ތުއްތު ދަރިފުޅު އޭނާގެ އުނގަށް ލައިގެން އންދާ ފަހަތުން އައި މީހަކު އޭނާގެ ކަރަށް ވަޅި ހަރައި މަރާލައިފިއެވެ.\nމިހާދިސާގައި އުމުރުން5އަހަރުގެ ތުއްތު ދަރިފުޅަށް އެއްވެސް އަނިޔާއެއް ނުލިބެއެވެ. އެންތަނީގެ ގަޔަށް ވަޅި ހެރުމާއެކު ހޮސްޕިޓަލަށް ގެންދިޔައެވެ. އެންތަނީ މަރުވީ ހޮސްޕިޓަލުގައި ފަރުވާ ދެމުން ދަނިކޮށް ދެވަނަ ދުވަހުއެވެ.\nފުލުހުން މިހާދިސާ ތަހުގީގު ކުރަމުން ދާއިރު މި މައްސަލާގައި ފުލުހުން ވަނީ ޖެކްސަނަ ނަމަކަށް ކިޔާ މީހަކު ހައްޔަރު ކޮށްފައެވެ.\nއޭނާ އަކީ މަރައިލެވުނު އެންތަނީ އާއި އެއްވެސް ގުލުމެއް ހުރި މީހެއް ނޫން ކަމަށެވެ. އެހެންކަމުން އެފަދަ ކަމެއް ކުރަންޖެހުނު ސަބަބު އަދި ނޭނގޭ ކަމަށް ފުލުހުން ވަނީ ބުނެފައެވެ.\nމެލެ މަރާލި ކަމުގެ ކުށް ޖެކްސަން މައްޗަށް ސާބިތުވެއްޖެ ނަމަ އޭނާއަށް 55 އަހަރުގެ ޖަލު ހުކުމެއް އަންނާނެއެވެ. މި ހާދިސާ ހިނގި އިރު މަންޒަރު ދުއްފަރާތްތަކުން ބުނި ގޮތުގައި މެލެ މަރާލި މީހާ އޭނާ ވަޅި މެލެގެ ކަރަށް ހެރުމުގެ ކުރިން އެއްވެސް މުއާމަލާތެއް ކޮށްފައެއް ނުވެއެވެ.\nއުމުރުން5އަހަރުގެ މެލޭގެ ދަރިފުޅު ބެލެހެއްޓުމަށް ފައިސާ ހޯދުމަށް މެލޭގެ އެކުވެރި އަދި ގާތް ތިމާގެ މީހުން ދަނީ މަސައްކަތް ކުރަމުންނެވެ.


ހެލްތު އެންޑު ޕީ.އީ\nހއ.އަތޮޅު މަދަރުސާ / ހއ.ހޯރަފުށި\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 23 މާރިޗް 2020 ވާ ހޯމަދުވަހުގެ 13:00 ކުރިން، ހއ.އަތޮޅު މަދަރުސާ އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\n20 ރަޖަބް 1441\nމި ޢިއުލާނާ ގުޅިގެން މި މަގާމަށް ކުރިމަތިލާ ފަރާތްތަކުގެ ތެރެއިން ޝަރުތުހަމަވާ ފަރާތްތަކާއި އިންޓަރވިއު ކުރުމަށްފަހު އެންމެ މަތީ މާކްސް ލިބޭ، އަދި އެންމެ ގާބިލުކަމަށް ފެންނަ ފަރާތްތަކަށް ވަޒީފާ ހަމަޖައްސައި ދެވޭނެއެވެ. މި އިޢުލާނާ ގުޅިގެން އިތުރު މަޢުލޫމާތު ސާފުކުރައްވަން ބޭނުންފުޅުވެލައްވާ ފަރާތްތަކުން މި މަދަރުސާގެ ނަންބަރު 6500048 ފޯނަށް ގުޅުއްވުން އެދެމެވެ.


Magumathee kujjaku faasvumun naseebu athugai hifaifi\nއާޝްމާ އާއި އޭނަގެ ބައްޕަ\nމަގުމަތީގައި ޖަހާފައި ހުންނަ ހޮޅިދަނޑީގެ އަލީގައި ތިބެގެން ކުދިން ކިޔަވާ މަންޒަރަކީ އާންމުކޮށް ފިލްމުތަކުން ފެންނަ މަންޒަރު ތަކެކެވެ. ނަމަވެސް 17 އަހަރުގެ އާޝްމާ ޝައިޚް މިހާރު ވެސް ކިޔަވަނީ މަގުމަތީގައި ހުންނަ ހޮޅިދަނޑީގެ އަލީގައިއިނދެގެންނެވެ. އަދި މިގޮތަށް ކިޔަވައިގެން އޭނާ ވަނީ އެސްއެސްސީ އިމްތިހާނުން ފާސްވެފަ އެވެ.\nއާޝްމާ އާއި އޭނާގެ މައިންބަފައިން އަދި ފިރިހެން ކޮއްކޮ ދިރިއުޅެނީ އިންޑިޔާގެ މުމްބައިގެ އާޒާދު މައިދާނުގައި މީހުން ހިނގަން އޮންނަ ދުވާރު މަތީގަ އެވެ. މި އާއިލާގެ ގެދޮރެއް ނެތެވެ. ފަގީރު ކަމުން ބަނޑު ފުރާނަ މުއްތި ކުރެވޭ ވަރު ވެސް ވަނީ ކިރިޔާ އެވެ. ނަމަވެސް އާޝްމާ ވަނީ މިހާ ދަތި ހާލުގައި އުޅެމުން ވެސް ކިޔަވައިގެން އެންމެ ފަހުން ހެދި އިމްތިހާނުން 40 ޕަސެންޓަށް ވުރެ މަތީ މާކްސް ހޯދާފަ އެވެ. މިއީ ވަރަށް ދަށް މާކްސް އެއް ކަމަށް މިހުންނަށް ހީވެދާނެ އެވެ. ނަމަވެސް މިއީ އާޝްމާ ހެދި އިމްތިހާނުން ފާސްވާ ވަރުގެ ނަތީޖާ އެކެވެ. މި ނަތީޖާ ހޯދަން މި ކުއްޖާ ކުރި މަސައްކަތް އެނގޭނަމަ މި މާކްސް ދަށް ކަމަކަށް އެއްވެސް މީހަކު ގަބޫލެއް ނުކުރާނެ އެވެ.\nޓައިމްސް އޮފް އިންޑިޔާ އާ ވާހަކަ ދައްކަމުން އާޝްމާ ބުނެފައިވާ ގޮތުގައި ދުވާލު ގަޑީގައި ދުވާރު މަތީގައި ކާރޫބާރޫ ބޮޑުކަމާއި މަގުމަތީގައި އަޑުފައްގަނޑު ގަދަ ކަމުން އެއްގޮތަކަށް ވެސް ކިޔެވޭ ވަރެއް ނުވެ އެވެ. ޓްރެފިކްގެ އަޑާއި ދުއްވާ އެއްޗެތީގެ ބަރުގޮނުގެ އަޑުން އަބަދު މުޅި ތަން އޮންނަނީ ގުގުމާފަ އެވެ. އެހެންވެ އޭނާ ކިޔަވަނީ ރޭގަނޑު ދަންވަރު އެންމެ އަޑުފައްގަނޑު މަޑުވާ ގަޑީގައި މަގުމަތީގައި ޖަހާފައި ހުންނަ ހޮޅިދަނޑީގެ ކައިރީގައި އިނދެގެންނެވެ.\nއާޝްމާގެ ބައްޕަ އާމްދަނީ ހޯދަނީ ލުނބޯ ޖޫސް ވިއްކައިގެންނެވެ. ކިތަންމެ ހާލެއްގައި އުޅެން ޖެހުނަސް ދަރިންނަށް ރަނގަޅު ތައުލީމެއް ފޯރުކޮށްދެވޭތޯ އާޝްމާގެ ބައްޕަ ބެލި އެވެ. އެހެންވެ ދަރިން ސްކޫލަށް ލައިގެން ކިޔަވައިދޭން އޭނާ މަސައްކަތް ކުރެ އެވެ. ނަމަވެސް ދުވާލު ގަޑީގައި އާޝްމާ އާއި އޭނާގެ ކޮއްކޮ ވެސް ސްކޫލަށް ދާ ގަޑި ފިޔަވައި އެހެން ގަޑިތަކުގައި އުޅެނީ ބައްޕަ އާއެކު މަސައްކަތުގަ އެވެ.\nއާޝްމާ ބުނެފައިވާ ގޮތުގައި އޭނާއަށް ކިޔަވައިދޭން މީހެއްގެ އަތުން ފައިސާ ނެގުމުގެ ސަބަބުން ބައްޕަ މިހާރުވެސް ވަނީ ދަރަނިވެރި ވެފަ އެވެ.\nއާޝްމާ 10 ވަނަ ކްލާހުގެ އިމްތިހާނުން ފާސްވި ޚަބަރު ސޯޝަލް މީޑިއާގައި އާއްމުވުމުން އޭނާއަށް ސަރުކާރު ސްކީމެއްގެ ދަށުން ބޯހިޔާވަހި ކަމެއް ފޯރުކޮށްދިނުމަށާއި ޕާޓް-ޓައިމް ވަޒީފާއެއް ހޯދައި ދޭން އިންޑިޔާގެ ސިޔާސީ ޕާޓީއެއްގެ އިސް ވެރިޔަކު މިހާރު ވަނީ ވައުދުވެފަ އެވެ.\nޝިވް ސޭނާ ޕާޓީގެ އެމްއެލްއޭ ޕްރަތާޕް ސަރްނައިކް ކުރި ޓުވީޓެއްގައި ބުނެފައިވާ ގޮތުގައި ފޯޓު އޭރިއާއިން އާޝްމާ އަށް ޕާޓް-ޓައިމް ވަޒީފާއެއް ހަމަޖައްސައި ދޭނެ އެވެ. އެއީ ކިޔަވަމުން އަދާ ކުރެވޭ ކަހަލަ ވަޒީފާ އެކެވެ. އަދި މަގުފުޅާކުރުމުގެ ޕްރޮގްރާމްގެ ސަބަބުން ގެދޮރު ގެއްލުނު އާޝްމާއަށް ކުޑަ ގެއެއް ހޯދާދޭނެ ކަމަށް ވެސް ޕްރަތާޕް ވަނީ ވައުދުވެފަ އެވެ.\nއާޝްމާ ބުނި ގޮތުގައި ލުނބޯ ޖޫސް ވިއްކައިގެން އެ އާއިލާގެ ޚަރަދު ބަލަހައްޓާ ބައްޕަ ގޮވައިގެން އޭނާގެ އަމިއްލަ ގެއަކަށް ވަންނަ މަންޒަރަކީ ހަޔާތުގައި އެންމެ ދެކެން ބޭނުންވާ ދުވަހެވެ. މިހާރު ބެލެވެނީ އާޝްމާގެ މި ހުވަފެން ވަރަށް އަވަހަށް ހަގީގަތަކަށް ވާނެ ކަމަށެވެ.\nލޭންޑްމައިން ހޯދައިދޭ މީދަލަކަށް ރަން މެޑަލް!